CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako kontu orokorrak, 2014

2015eko azaroa

Aurkibidea

*Orrialdea*

[I. Sarrera 1](#_Toc440276440)

[II. Foru Sektore Publikoa 4](#_Toc440276441)

[II.1. Foru Sektore Publikoa, Nafarroako Ogasun Publikoari buruzko apirilaren 4ko 13/2007 Foru Legearen arabera. 4](#_Toc440276442)

[II.2. Sektore Publikoa, Aurrekontu-egonkortasunari eta finantza-iraunkortasunari buruzko apirilaren 27ko 2/2012 Lege Organikoaren eraginetarako. 7](#_Toc440276443)

[II.3. Araudia 8](#_Toc440276444)

[III. Helburua 9](#_Toc440276445)

[IV. Norainokoa 10](#_Toc440276446)

[V. Iritzia 11](#_Toc440276447)

[V.1. Foru Administrazioaren eta haren erakunde autonomoen 2014ko urteko kontuei buruzko finantza-iritzia. 11](#_Toc440276448)

[V.2. Legezkotasunaren betetzeari buruzko iritzia 12](#_Toc440276449)

[V.3. 2014ko abenduaren 31ko egoera ekonomiko-finantzarioa 12](#_Toc440276450)

[V.4. Aurrekontu-egonkortasuna eta finantza-iraunkortasuna 13](#_Toc440276451)

[V.5. Gomendioen jarraipena 16](#_Toc440276452)

[VI. Foru Komunitateko administrazioaren eta haren erakunde autonomoen kontuen laburpena (2014). 17](#_Toc440276453)

[VI.1. 2014ko aurrekontuaren likidazioa 17](#_Toc440276454)

[VI.2. 2014ko ekitaldiaren aurrekontu-emaitza 18](#_Toc440276455)

[VI.3. 2014ko abenduaren 31ko diruzaintza-gerakina 18](#_Toc440276456)

[VI.4. 2014ko abenduaren 31ko egoera-balantzea 19](#_Toc440276457)

[VI.5. 2014ko emaitzen kontua 20](#_Toc440276458)

[VII. Egindako lanaren azterketa 22](#_Toc440276459)

[VII.1. Nafarroako 2014ko ekitaldirako Aurrekontu Orokorrak 22](#_Toc440276460)

[VII.2. 2014ko ekitaldiko aurrekontuaren likidazioa 23](#_Toc440276461)

[VII.3. Langile-gastuak 25](#_Toc440276462)

[VII.4. Ondasun eta zerbitzuetan egindako gastu arruntak 28](#_Toc440276463)

[VII.5. Transferentzia arruntengatiko gastuak eta kapital- transferentziengatiko gastuak 32](#_Toc440276464)

[VII.6. Inbertsioak eta ibilgetu ez-finantzarioa 39](#_Toc440276465)

[VII.7. Zergak, tasak, prezio publikoak eta bestelako diru-sarrerak 44](#_Toc440276466)

[VII.8. Inbertsio errealak besterentzea 47](#_Toc440276467)

[VII.9. Zordunak 48](#_Toc440276468)

[VII.10. Diruzaintza 49](#_Toc440276469)

[VII.11. Finantza-eragiketak 50](#_Toc440276470)

[VII.12. Sozietate eta Fundazio Publikoak 54](#_Toc440276471)

[Informazio eranskina 57](#_Toc440276472)

[Foru Komunitateko Administrazioaren finantzen 2015eko uztailaren 31ko behin-behineko egoera. 57](#_Toc440276473)

[Sarrera 57](#_Toc440276474)

[Ondorioak 57](#_Toc440276475)

2014ko KONTU OROKORRAREN OROITIDAZKIAREN LABURPENA

I. SARRERA

Kontuen Ganberak, araubidetzat duen abenduaren 20ko 19/1984 Foru Legean xedatuari jarraikiz, Nafarroako 2014ko ekitaldiko Kontu Orokorrak fiskalizatu ditu. Lan hau sartu zen Kontuen Ganberak 2015erako onetsi zuen urteko programan.

Nafarroako 2014ko Kontu Orokorrei buruzko Foru Lege proiektua Nafarroako Gobernuak 2015eko ekainaren 24ko erabakiaren bitartez onetsi zen, eta Nafarroako Parlamentura igorri zen, foru legea onets zezan.

Landa-lana auditoriako zazpi teknikarik eta auditore batek osatutako lantalde batek egin zuen 2015ean, hiru hilabetez. Talde horrek, bestetik, Kontuen Ganberako zerbitzu juridiko, informatiko eta administratiboen laguntza izan du.

Txostenak zazpi atal ditu, sarrera hau barne. Bigarren atalak foru sektore publikoaren osaketa deskribatzen du, bai foru araudiaren eraginetarako, bai aurrekontu-egonkortasunaren eta finantza-iraunkortasunaren eraginetarako ere. Hirugarren atalean, fiskalizazioarekin lotu nahi izan diren helburuak erakusten dira; laugarrenean, berriz, lanaren norainokoa deskribatzen da. Bosgarrenak jasotzen du 2014ko ekitaldiko kontu orokorrei buruz Foru Administrazioak eta haren erakunde autonomoek duten iritzia. Seigarren atalean, laburpen bat jasotzen da kontu horien kontabilitateko egoera-orri garrantzitsuenei buruz. Zazpigarren eta azkenak egindako lanaren analisi zehatza dauka, foru administrazioaren eta haren erakunde autonomo, sozietate eta fundazio publikoen kudeaketa hobetzeko egokitzat jotzen ditugun iruzkin, ondorio eta gomendioekin.

Foru Komunitateko Administrazioaren finantzen 2015eko uztailaren 31ko behin-behineko egoerari buruzko informazio-eranskin bat gehitu dugu.

Txostenarekin batera, 2014ko Nafarroako Kontu Orokorrei buruz Ekonomia eta Ogasun Departamentuak egindako oroitidazkiaren laburpen bat ageri da. Nafarroako Kontu Orokorrak hemen ikus daitezke: [*http://www.navarra.es/Presupuestos/Cuentas Generales de Navarra/Cuentas Generales de Navarra del año 2014*](http://www.navarra.es/Presupuestos/Cuentas%20Generales%20de%20Navarra/Cuentas%20Generales%20de%20Navarra%20del%20a%C3%B1o%202014)

Eskerrak eman nahi dizkiegu Nafarroako Foru Komunitateko Administrazioko, haren erakunde autonomoetako eta haren sozietate eta fundazio publikoetako langileei, lan hau egiteko emandako laguntzarengatik.

II. FORU SEKTORE PUBLIKOA

Atal honetan, lehenbizi, foru sektore publikoaren zedarritzea ageri da, 2014koa, bi aldetatik:

* Nafarroako Ogasun Publikoari buruzko Foru Legearen eraginetarako.
* Aurrekontu-egonkortasunari eta Finantza-iraunkortasunari buruzko Lege Organikoaren eraginetarako.

II.1. FORU SEKTORE PUBLIKOA, NAFARROAKO OGASUN PUBLIKOARI BURUZKO APIRILAREN 4ko 13/2007 FORU LEGEAREN ARABERA.

Foru Sektore Publikoa honakoek osatzen dute, 13/2007 Foru Legearen arabera:

* Foru Komunitateko Administrazioa eta hari atxikitako erakunde autonomoak.
* Nafarroako Parlamentua eta haren menpeko organoak; hau da, Kontuen Ganbera eta Arartekoa.
* Nafarroako Kontseilua.
* Nafarroako Foru Komunitatearen sozietate publikoak eta haren erakunde publikoak, Nafarroako Ondareari buruzko apirilaren 4ko 14/2007 Foru Legean xedatuari jarraikiz.

Lege horren arabera, sozietate horiek dira Foru Komunitatearen Administrazioak edota haren erakunde publikoek, zuzenean edo zeharbidez, haien kapital sozialaren gehiengo absolutua dutenak; era berean, sozietate publikotzat hartzen dira Foru Komunitatearen Administrazioak edota haren erakunde publikoek sozietate horietako administrazio-, zuzendaritza- edota zaintza-organoetako kideen erdia baino gehiago izendatzeko ahalmena dutenak; edota sozietateak jaulkitako partaidetzei dagozkien botoen gehiengoa dutenak.

* Fundazio publikoak dira Nafarroako Foru Komunitateko Administrazioak eta haren erakunde publikoek beren eskumeneko xedeak betetzeko sortutakoak, baldin eta beren sorrerako ondarearen gehiengoa sortzailearen zuzeneko nahiz zeharkako ekarpenen bitartez eratu bada. Halaber, halakotzat jotzen dira sortu ziren garaian izaera pribatua izan arren, horrekin batera beren gobernu organoetan Administrazioaren ordezkaritzak gehiengoa osatzearen baldintza betetzen dutenak.

Hauxe zen foru sektore publikoaren 2014ko abenduaren 31ko irudikapen grafikoa:

Foru sektore publikoa, 2014

Nafarroako Parlamentua

Foru Komunitateko  
Administrazioa

Arartekoa

Kontuen Ganbera

DEPARTAMENTUAK (8)

Nafarroako Kontseilua

FUNDAZIO PUBLIKOAK (6)

ERAKUNDE

PUBLIKOAK

Lehendakaritza, Justizia eta Barnea

Ekonomia, Ogasuna, Industria eta Enplegua

Kultura, Turismoa eta Erakunde Harremanak

Sustapena

Hezkuntza

Landa Garapena Ingurumena eta Toki Administrazioa

Gizarte Politikak

ERAKUNDE AUTONOMOAK (9.)

NLA

HTN

E/ENI

NOPLOI

O-NOZ

PANA

NFBI

Miguel Servet

Nafarroako Ondare Historikoaren Kontserbazioa

Pertsona Helduen Tutoretza

Nafarroako Bikaintasunerako Fundazioa

Baluarte

NKGI

|  |  |
| --- | --- |
|  | ERAKUNDE AUTONOMOAK |
| NLA | Nafarroako Larrialdietako Agentzia |
| HTN | Nafarroako Zerga Ogasuna |
| NEZ | Nafarroako Enplegu Zerbitzua |
| E/ENI | Euskarabidea-Euskararen Nafar Institutua |
| NOP-LOI | Nafarroako Osasun Publikoaren eta Lan Osasunaren Institutua |
| O-NOZ | Osasunbidea-Nafarroako Osasun Zerbitzua |
| PANA | Pertsonen Autonomiarako Nafarroako Agentzia |
| NFBI | Nafarroako Familiarako eta Berdintasunerako Institutua |
| NKGI | Nafarroako Kirol eta Gazteriaren Institutua. |

SOZIETATE

PUBLIKOAK (15)

CPEN, SLU

NEZ

Osasuna

Energia Berriztagarrietarako Prestakuntza

* 2014ko abenduaren 31n, bederatzi erakunde autonomo daude Nafarroako Foru Komunitateko administrazioari atxikiak.
* 2014ko abenduan Foru Komunitateko Administrazioak 16 enpresaren partaidetzen gehiengoa zeukan (17 enpresa 2013an). Zuzenean parte hartzen zuen Corporación Pública Empresarial, de Navarra, S.L.U. (CPEN) enpresan, zeinean kapitalaren ehuneko 100 baitzeukan, eta, zeharka, berriz, CPENen bitartez, hurrengo 15 sozietate hauetan:

|  |  |  |
| --- | --- | --- |
| Enpresa publikoa | Partaidetzaren ehunekoa CPEN | Jarduera ekonomikoa |
| Centro Europeo de Empresas e Innovación, SLU (CEIN) | 100 | Berrikuntza eta ekintzaileak |
| Centro Navarro de Aprendizaje de Idiomas, SAU (CNAI) | 100 | Hezkuntza eta dohainak |
| Ciudad Agroalimentaria de Tudela, SLU (CAT) | 100 | Nekazaritza-elikagaiak |
| Gestión Ambiental de Navarra, SAU (GAN) | 100 | Ingurumena |
| Instituto Navarro de Tecnologías e Infraestructuras Agroalimentarias, SAU (INTIA) | 100 | Nekazaritza-elikagaiak |
| Natural Clymate Systems,SA (MIYABI) | 66 | Enpresak ezagutarazi eta sustatzea |
| Navarra Infraestructuras de Cultura, Deporte y Ocio, SL (NICDO) | 100 | Azpiegitura tematikoak, kulturalak, aisiakoak eta kirolekoak |
| Navarra de Infraestructuras Locales, SAU (NILSA) | 100 | Tokian tokiko azpiegiturak |
| Navarra de Servicios y Tecnologías, SAU (NASERTIC) | 100 | Administrazio publikoentzako zerbitzuak eta teknologia |
| Navarra de Suelo y Vivienda, SA (NASUVINSA) | 100 | Lurzorua eta etxebizitza |
| Potasas de Subiza, SAU | 100 | Ingurumen jarduera eta industria ehundura berrosatzea |
| Salinas de Navarra, SA | 76 | Gatza eta haren eratorriak produzitzea eta merkaturatzea |
| Sociedad de Desarrollo de Navarra, SL (SODENA) | 100 | Ekonomiaren sustapena eta finantzaketa |
| Start Up Capital Navarra, SA | 59,36 | Enpresak ezagutarazi eta sustatzea |
| Trabajos Catastrales, SA (TRACASA) | 100 | Ogasuna eta ondarea |

2014an, Agencia Navarra del Transporte y la Logística, S.A.U.ren (xurgatua) xurgatze bidezko bategitea gertatu zen, Navarra de Suelo y Vivienda, S.A.U.k (xurgatzailea) xurgatu baitzuen.

* Honakoak ziren Foru Komunitateko Administrazioaren fundazio publikoak 2014an:

|  |  |
| --- | --- |
| Fundazioa | Helburua |
| Baluarte | Baluarte jauregian kultur jarduerak sustatzea |
| Nafarroako Ondare Historikoaren Kontserbazioa | Kultur intereseko ondasunak kontserbatu eta zaharberritzea |
| Energia Berriztagarrietarako Prestakuntza | Langileen lanbide-heziketa, energia berriztagarrien sektorea garatzeko. |
| Ikus-entzunezko Arteen eta Zinematografiaren Nafarroako Institutua | Nafarroako ikus-entzunezkoen eta zinemaren sektorea sustatzea |
| Miguel Servet | Ikerkuntza sanitarioaren sustapena |
| Nafarroako Bikaintasunerako Fundazioa | Nafarroako enpresetan –publikoetan zein pribatuetan–kalitate-zerbitzuak sustatzea. |
| Pertsona Helduen Tutoretza | Pertsona adindunen eta ezgaituen arreta eta tutoretza |

2014an, Nafarroako Gobernuak erabaki zuen agintzea has zitezela Ondare Historikoaren Kontserbaziorako Fundazioa azkentzeko prozedurak, bai eta Energia Berriztagarrietarako Prestakuntza fundazioaren estatutuak aldatzea ere, Administrazio Publikoa haren patronatutik kentzeko.

2014ko maiatzaren 28an, Nafarroako Gobernuak erabaki zuen Ikus-entzunezko Arteen eta Zinematografiaren Nafarroako Institutua fundazio publikoa azkentzea.

2014ko abenduaren 29an, Nafarroako Gobernuak erabaki zuen Nafarroako Bikaintasunerako Fundazioaren estatutuak aldatzea, fundazio pribatua izan zedin.

Honakoak dira Foru Sektore Publikoa osatzen duten entitateen datu ekonomiko garrantzitsuenak (euroak, milioitan) eta 2014ko abenduaren 31n zeuzkaten langileenak, Kontu Orokorren oroitidazkian zabalduak eta komentatuak:

* Foru Komunitateko Administrazioa.

|  |  |  |
| --- | --- | --- |
|  | Aitortutako eskubideak | Aitortutako betebeharrak |
| Departamentuak | 691,58 | 2.632,04 |
| Erakunde autonomoak | 3.164,40 | 1.171,52 |
| Guztira | 3.855,98 | 3.803,56 |

* Sozietate publikoak.

|  |  |  |  |  |  |
| --- | --- | --- | --- | --- | --- |
| Gizartea | Ekitaldiko emaitza | Foru Administrazioaren diru-laguntzak | Epe luzeko zorpetzea | Ondare garbia | Enplegatu kopuruaren batez bestekoa |
| 16 sozietate publikoak, guztira | 3.358,52 | 5.854,12 | 224.649,74 | 816.513,99 | 1.038 |

* Fundazioak.

|  |  |  |  |
| --- | --- | --- | --- |
| Fundazioak | Ekitaldiko soberakina | Ondare garbia | Enplegatu kopuruaren batez bestekoa |
| 7 fundazio publikoak, guztira | -651,21 | 8.519,61 | 80,51 |

* Beste entitate batzuk.

|  |  |  |  |  |
| --- | --- | --- | --- | --- |
| Entitatea | Aitortutako eskubideak | Aitortutako betebeharrak | Foru Ogasunari itzulitako gerakina | Langileak, 2014-12-31n |
| Nafarroako Parlamentua | 12.531.560 | 10.471.684 | 2.027.837 | 67 |
| Kontuen Ganbera | 2.584.899 | 2.436.228 | 164.541 | 36 |
| Arartekoa | 774.836 | 640.687 | 134.148 | 7 |
| Nafarroako Kontseilua | 369.677 | 273.305 | 96.372 | 2 |

II.2. SEKTORE PUBLIKOA, AURREKONTU-EGONKORTASUNARI ETA FINANTZA-IRAUNKORTASUNARI BURUZKO APIRILAREN 27ko 2/2012 LEGE ORGANIKOAREN ERAGINETARAKO.

2/2012 Lege Organikoa aplikatzearen eraginetarako, sektore publikoa honako unitateek osatuko dute:

**A1)** Administrazio Publikoaren Sektorea, Europako Nazioetako eta Erregioetako Kontuen Sistemaren arabera definitua; bertan sartuta dago, besteak beste, autonomia erkidegoen azpisektorea. Azpisektore hori, foru erkidegoaren kasuan, merkatuz besteko honako unitate instituzionalek osatzen dute:

* Foru Komunitateko Administrazioak eta haren erakunde autonomoak.
* Nafarroako Parlamentua eta haren mendeko erakundeak.
* Nafarroako Kontseilua.
* Nafarroako Unibertsitate Publikoa.
* Gehienean merkataritza bidezko diru-sarrerez finantzatzen ez diren Foru Komunitatearen sozietate publikoak. Zehazki, Foru Administrazioak partaidetzaren gehiengoa duen 16 sozietateetatik hurrengo 11 jotzen dira administrazio publikotzat: Centro Europeo de Empresa e Innovación, SLU; Centro Navarro de Autoaprendizaje de Idiomas, SAU; Ciudad Agroalimentaria de Tudela, SLU; Corporación Pública Empresarial de Navarra, SLU; Gestión Ambiental de Navarra, SAU; Instituto Navarro de Tecnologías e Infraestructuras Agroalimentarias, SAU; Navarra de Infraestructuras de Cultura, Deporte y Ocio, SL; Navarra de Servicios y Tecnologías, SAU; Sociedad de Desarrollo de Navarra SL; Start Up Capital Navarra, SA, eta Trabajos Catastrales, SA.
* Fundazioak: zazpi fundazio publikoak sartzen dira, honako bost hauetaz gainera: Pablo Sarasate Fundazioa, Cener-Ciemat Fundazioa, Amado Alonso Fundazioa, Itoiz-Canal de Navarra Fundazioa[[1]](#footnote-1), Centro de Recursos Ambientales de Navarra Fundazioa[[2]](#footnote-2). Guztira, 12 fundazio dira.

**B2)** Halaber, Administrazio Publikoaren menpeko gainerako merkataritza-sozietate eta zuzenbide publikoko enteak, Administrazio Publikoaren Sektorean sartzen ez direnak, sektore publikotzat hartuko dira.

Laburbilduz, Foru Komunitateko Administrazio Publikoaren Sektorea, Aurrekontu-egonkortasunari eta Finantza-iraunkortasunari buruzko 2/2012 Lege Organikoaren eraginetarako, Ogasun Publikoari buruzko 13/2007 Foru Legean araututako foru sektore publikoaz bereizten da; izan ere, azken horretan Nafarroako Unibertsitate Publikoa, Foru Komunitateko 16 sozietate publikoetatik 11 eta bost fundazio sartzen dira, zazpi fundazio publikoez gainera.

II.3. ARAUDIA

2014ko ekitaldian Foru Ogasunari aplikatzekoa zitzaion oinarrizko araudia, funtsean honakoek osatzen dute: 2012rako Nafarroako Aurrekontu Orokorrei buruzko abenduaren 28ko 19/2011 Foru Legea; Nafarroako Gobernuaren 2013ko abenduaren 30eko Erabakia, 2012ko Nafarroako Aurrekontu Orokorrak 2014ko ekitaldirako luzatzeko exekuzio arauak ematen dituena; Nafarroako Ogasun Publikoari buruzko apirilaren 4ko 13/2007 Foru Legea; Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoa, eta sektoreari buruzko arau indardunak.

III. HELBURUA

Aplikatzekoa den legediaren arabera, 2014ko ekitaldiko Nafarroako kontu orokorren finantzak eta legezkotasunaren betetzea fiskalizatu dira.

Fiskalizazioaren helburua da gure iritzia ematea hurrengo gaiei buruz:

* Nafarroako Foru Komunitateko Administrazioaren eta haren erakunde autonomoen 2014ko ekitaldiko kontu orokorrek irudi zehatza erakusten duten alderdi esanguratsu guztiei dagokienez, hots, ondareari, aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, betiere aplikatzekoa den finantza-informazio publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.
* Aplikagarri zaion legedia betetzen ote den Foru Administrazioak eta haren erakunde autonomoek aurrera eramandako jarduera finantzarioan, 2014ko ekitaldian.
* Foru Komunitateko Administrazioaren eta haren erakunde autonomoen 2014ko abenduaren 31ko egoera finantzarioa.
* Aurrekontu-egonkortasuneko eta finantza-iraunkortasunaren helburuak betetzeari buruzko azterketa.
* Aurreko txostenetan Ganbera honek emandako gomendioen betetzea.

IV. NORAINOKOA

Nafarroako kontu orokorrak Foru Sektore Publikoa osatzen duten enteen kontuek osatuta daude. Ente horiek, Nafarroako Ogasun Publikoari buruzko 13/2007 Foru Legean ezarritakoak dira. Haien kontuen xehetasunak txosten honetako II.1 atalean ageri dira.

Erregulartasunari buruzko fiskalizazioak aztergai hartu zituen Nafarroako Foru Komunitateko Administrazioaren eta haren erakunde autonomoen 2014ko ekitaldiko urteko kontuak. Haietan, honako egoera-orriak ageri dira:

* Aurrekontuen likidazioa.
* Ekonomia eta Ogasun Departamentuak zehaztu zituen 65 aurrekontu-programetako emaitzen balantze bat eta kudeaketari buruzko txosten bat.
* Egoeraren balantze bateratua eta banakakoa, entitate bakoitzarena.
* Ekonomia eta ondare arloetako emaitzen kontu bateratua eta banakakoa, entitate bakoitzarena.
* Oroitidazki orokor bat, aurreko egoera-orrietan jasotako informazioa zabaltzen eta iruzkintzen duena.

Fiskalizatutako ekitaldia 2014. urtekoa da, eta konparazio-eraginetarako, aurreko ekitaldiko informazio finantzarioa jaso dugu.

Aurrekontu-egonkortasuneko eta finantza-iraunkortasuneko helburuei dagokienez, Foru Administrazioak egindako kalkuluak berrikusi dira, eta aztertu da Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoan ezarritakoaren araberakoak diren.

Lana egin da Espainiako Estatuko Kanpo Kontroleko Organo Publikoen Koordinazio Batzordeak onetsitako fiskalizazio-printzipio eta -arauei eta Kanpo Kontroleko Erakunde Publikoek onetsitako ISSAI-ES 100, 200 eta 400 arauei jarraituz.

Kontuan hartu dira Nafarroako Gobernuko Kontu-hartzailetza Orokorrak egindako barne kontroleko txostenak, finantza-kontrol iraunkorreko eta auditoria publikoko jarduketei dagokienez.

Halaber, Ganbera honek 2014ko ekitaldiari buruz egindako honako txostenak hartu dira kontuan: "Nafarroako Gobernuak entitate eta elkarte batzuei emaniko diru-laguntzak", "Nafarroako Gobernuaren garbiketa zerbitzuen kontratazioa" eta "Osasunbidea-Nafarroako Osasun Zerbitzuaren osasun azpiegituren kudeaketa".

Foru Sektore Publikoa osatzen duten gainerako enteak ez dira izan erregulartasunari buruzko fiskalizazio-lan honen xede, honako arrazoiak direla eta:

* Nafarroako Parlamentuaren 2014ko urteko orokorrak, Nafarroako Arartekoarenak eta Nafarroako Kontseiluarenak Kontuen Ganbera honek fiskalizatu ditu.
* Kontuen Ganberaren beraren 2014ko urteko orokorrak auditoriako enpresa batek auditatu ditu.
* Sozietate eta fundazio publikoen urteko kontuen auditoria kanpoko profesional batzuek egiten dute.

V. IRITZIA

Foru Komunitateko Administrazioaren eta haren erakunde autonomoen 2014ko ekitaldiko urteko kontuak fiskalizatu ditugu. Horien kontabilitateko egoera-orri batzuk txosten honetako VI. atalean jaso ditugu.

*Nafarroako Gobernuaren erantzukizuna*

Ekonomia eta Ogasun Departamentua da Foru Administrazioaren eta haren erakunde autonomoen urteko kontuak egiteko arduraduna, zertarako-eta irudi zehatza azal dezaten ondareari, finantza-egoerari, emaitzei eta aurrekontu-betetzeari buruz, aplikatzekoa de finantza-informazioko eta barne kontroleko arau-esparruari jarraituz, horren bidez prestatu ahal izateko iruzur edo akatsen ondoriozko oker materialik ez duten urteko kontu batzuk.

Nafarroako Gobernuak, gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea erantsitako urteko kontuei buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta auditoriaren plangintza eta exekuzioa egin dezagula ere, honako helburuarekin: urteko kontuetan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, aplikatzekoak diren arauen araberakoak izatea.

Auditoria batek eskatzen du prozedura batzuk aplika ditzagula ebidentzia bat lortzeko zenbatekoei eta urteko kontuetan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak urteko kontuak egin ditzan eta legezkotasuna betetzen dela bermatzeko garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia biltzen du gure fiskalizazio- eta legezkotasun-iritzia oinarritzeko.

V.1. FORU ADMINISTRAZIOAREN ETA HAREN ERAKUNDE AUTONOMOEN 2014ko URTEKO KONTUEI BURUZKO FINANTZA-IRITZIA.

*Iritziaren oinarria, salbuespenekin*

* Ibilgetu materialaren saldoa, abenduaren 31n 2.107,55 eurokoa dena, ez dago oinarrituta ondasunen eta eskubideen inbentario orokorrean, eta ez ditu jasotzen Foru Komunitateko Administrazioaren eta haren erakunde autonomoen jabetzako ondasunen guztizkoa. Foru Administrazioaren jabetzako ondasun eta eskubide guztien inbentario baloraturik ez dago.
* Administrazioko langileen montepioari dagozkion pentsioen etorkizuneko betebeharretarako hornikuntza ez zen balantzean erregistratu. Nafarroako Gobernuaren pentsioen gastuari buruzko azterlanari jarraituz, prestazio horiek direla-eta 2015-2087 aldirako aurreikusi den kostua 2.231,47 milioi euro konstantekoa da.
* Oroitidazkian ez da informatu Estatuko Administrazioak Auzitegi Gorenean aurkeztutako errekurtsotik etor litezkeen gorabeherei buruz. Errekurtsoa behin-behinekoz artxibatuta dago eta Nafarroan fabrikatutako ibilgailuak merkaturatzen dituen sozietate batek jasandako BEZaren itzulketari buruzko eskumen-gatazkari buruzkoa da.

Gure iritzian, aurrez azaldutako salbuespenengatik ez bada, Foru Komunitateko Administrazioaren eta haren erakunde autonomoen 2014ko ekitaldiko urteko kontuek irudi zehatza erakusten dute alderdi esanguratsu guztietan, ondareari, aurrekontuaren likidazioari eta Administrazioaren 2014ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta ondarekoari dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

V.2. LEGEZKOTASUNAREN BETETZEARI BURUZKO IRITZIA

Gure iritziz, Foru Komunitateko Administrazioaren eta haren erakunde autonomoen 2014ko ekitaldiko finantza-jarduera bat dator, alderdi adierazgarri guztietan, aplikatzekoa den araudiarekin.

V.3. 2014ko ABENDUAREN 31ko EGOERA EKONOMIKO-FINANTZARIOA

2014an aitortutako betebeharrek 3.803,56 milioi egin zuten, eta ekitaldi horretan aitortutako eskubide garbiak, berriz, 3.855,98 milioi eurokoak izan ziren.

Ondoren, 2014ko finantza-egoerari buruzko adierazle batzuk –eta haien 2013rekiko alderaketa– ematen ditugu, bai Nafarroako Foru Komunitateko Administrazioari dagokionez, bai haren erakunde autonomoei dagokionez ere.

(euroak, milioitan)

|  |  |  |  |
| --- | --- | --- | --- |
| Adierazlea | 2013 | 2014 | Aldearen ehunekoa |
| Diru-sarrerak, guztira | 3.732,53 | 3.855,98 | 3,31 |
| Gastua, guztira | 3.679,62 | 3.803,56 | 3,37 |
| Aurrekontuaren saldo doitua | 67,66 | 71,61 | 5,84 |
| Diru-sarrera arruntak (1. kapitulutik 5. kapitulura) | 3.140,38 | 3.200,08 | 1,90 |
| Tributu bidezko diru-sarrerak (1. kapitulutik 3. kapitulura) | 2.956,57 | 3.028,67 | 2,44 |
| Inbertsio gastuak (1,2. eta 4. kap.) | 3.006,69 | 3.031,08 | 0,81 |
| Aurrezki gordina | 133,69 | 169,00 | 26,42 |
| Finantza-zama (3. eta 9. kapituluak) | 300,54 | 401,48 | 33,59 |
| Aurrezki garbia | -166,85 | -232,47 | -39,33 |
| Kapitaleko diru-sarrerak (6. eta 7. kapituluak) | 24,28 | 49,61 | 104,36 |
| Kapitaleko gastuak (6. eta 7. kapituluak) | 269,15 | 217,90 | -19,04 |
| Kapital eragiketen emaitza | -244,87 | -168,29 | 31 |
| Finantza eragiketen gastuak (8. eta 9. kapituluak) | 296,45 | 449,64 | 51,67 |
| Finantza eragiketen bidezko diru-sarrerak (8. eta 9. kapituluak) | 567,88 | 606,29 | 6,76 |
| Zorpetze-mailaren ehunekoa | % 9,57 | % 12,55 | 31,09 |
| Administrazioaren zorra | 2.501,60 | 2.697,88 | 7,85 |
| Eratutako abalak | 157,81 | 149.59 | -5,21 |
| Diruzaintza-gerakina, guztira | -135,78 | -113,28 | 16,57 |
| Gastu orokorretarako diruzaintza-gerakina | -221,19 | -184,09 | 16,77 |
| Ondare garbia | -10,91 | -97,86 | -796,76 |

* 2014ko aurrekontuaren betetzetik heldu den aurrekontu-saldo doitua 71,61 milioi eurokoa izan zen, eta ekitaldian hitzartutako zorpetze-eragiketengatik sortu zen, zeren bai aurrezki garbia, bai kapital-emaitza negatiboak izan baitziren.
* 2014ko ekitaldian zehar, 169 milioi euroko aurrezki gordina sortu zen, behin funtzionamendu-gastuak diru-sarrera arruntekin ordainduta. Aurrezki hori ez zen nahikoa izan zorpetzearen finantza-zama ordaintzeko. Finantza-zama hori 401,48 milioi eurokoa da eta aurrekontu-arrunten ehuneko 12,55 zorpetze-maila eragiten du. Azken bi ekitaldi hauetan ez da finantza-zamari aurre egiteko moduko diru-sarrera arruntik sortu, eta zama hori beste jaulkipen batzuekin finantzatu da.
* 2014an sortutako finantza-zama 401,48 milioi eurokoa izan zen; hartatik, 296,53 milioi euro amortizazioari dagozkio eta 104,95 milioi euro, berriz, interesei. Ohartu gara 2013tik 2014ra finantza-zamak ehuneko 34 egin duela gora, amortizazio-gastuak gora egitearen ondorioz; izan ere, interesek behera egin zuten.
* 2014ko abenduaren 31ko zorpetzea 2.697,88 milioi eurokoa zen, 2013an zegoena baino 196,25 milioi handiagoa. Ehuneko 4,02ko batez besteko interes-tasa dauka. 2014an hitzartutako zorpetzearen batez besteko interesa ehuneko 3,29koa izan zen.
* Gastu orokorretarako diruzaintza-gerakina 184,09 milioi euro negatibokoa da; horrek esan nahi du Administrazioak ez zuela baliabide likidorik sortu hurrengo ekitaldian gastuak finantzatzeko. Nabarmentzekoa da gastu orokorretarako diruzaintza-gerakinak 2014an 37,1 milioi euro egin zuela gora.

Ez dago jasota gastu orokorretarako diruzaintza-gerakin negatiboa finantzatzeko neurririk ez arautu, ez hartu izana.

* 2014ko abenduaren 31n, ondare garbia -97,86 milioi eurokoa zen. Ondare negatibo hori sortu da ondare-emaitza ekonomikoa negatiboa izan delako: -88,31 milioikoa 2014an; -257,46 milioikoa 2013an, eta -385,42 milioikoa 2012an.

Ganbera honek bere azken txostenetan behin eta berriz adierazi duen moduan, egungo egoerak exijitzen du azterketa sistematiko eta jarraitu bat egitea bai gastu eta diru-sarreren politikei, bai helburuei, bai antolaketari berari buruz, lehentasunezko arloak edo hobetzeko moduko arloak identifikatzeko eta gastu produktiboko kontusailak lehenesteko. Hori guztia zuzendu behar da harmonizazio eta oreka ahal diren handienak lortzera kontu publikoen saneamenduaren, aurrekontu-egonkortasuneko eta finantza-iraunkortasuneko helburuak betetzearen eta Nafarroako ekonomiaren eta enpleguaren hazkunde jasangarriaren artean.

V.4. AURREKONTU-EGONKORTASUNA ETA FINANTZA-IRAUNKORTASUNA

V.4.1. Aurrekontu-egonkortasuna

Administrazio publikoen **aurrekontu-egonkortasuna** da egiturazko oreka- edo superabit-egoera, Europako Batzordeak erabilitako metodologiari jarraituz kalkulatua.

2014rako ezarritako aurrekontu-egonkortasuneko helburua erregioko BPGaren ehuneko -1ean finkatu zen.

Ogasuneko eta Administrazio Publikoetako Ministerioaren behin-betiko txostena ez dagoen arren, Nafarroako Gobernuak kalkulatu du Administrazio Publikoaren Sektorearen 2014ko ekitaldirako defizita -149,5 milioikoa dela; kopuru hori erregioko BPGaren ehuneko -0,84 da, 2014rako ezarritako ehuneko -1eko helburua baino txikiagoa. Kalkulua egiteko, honako datu hauek hartu dira kontuan, kontu orokorraren oroitidazkian adierazi bezala:

(euroak, milioitan)

|  |  |
| --- | --- |
| Foru Komunitateko Administrazio Publikoaren Sektorearen defizita | 2014 |
| **I. Aurrekontuko saldo ez-finantzarioa** (diru-sarreren 1. kapitulutik 7. kapitulura ken gastuen 1. kapitulutik 7. kapitulura) | **-102,5** |
| Administrazio orokorrarena eta haren erakunde autonomoena | -104,2 |
| Nafarroako Parlamentuarena, Arartekoarena, Nafarroako Kontseiluarena eta Kontuen Ganberarena | 0,6 |
| Nafarroako Unibertsitate Publikoarena | 1,1 |
| **II. Aurrekontuko saldoan egindako doitzeak** | **-66,2** |
| Hitzarmen Ekonomikorako ekarpena | 35,1 |
| Administrazio Zentralaren eta Gizarte Segurantzaren transferentziak | 1,0 |
| Europako funtsetako transferentziak | 0,9 |
| Barneko transferentziak | 0,4 |
| Diru-bilketa ez-segurua | -70 |
| Osasunerako zentimoa | -11 |
| Aurrekontuari aplikatzeko dauden eragiketak | 0,1 |
| Elkarte publiko-pribatuen bidezko inbertsioak | 3,1 |
| Sortutako interesak, mugaegunera iritsi gabeak | -10,2 |
| ADIFen obren aurrerakinak (AHT) | -16,5 |
| Betetako abalak | -3,3 |
| Hartzekodunak, zergak itzultzeagatik | 45,5 |
| Enpresen finantza-ekarpenak | -41,3 |
| **III. Elkarte publikotzat jotako beste unitate batzuk (sozietate eta fundazio publikoak)** | **19,2** |
| **IV. Aurrekontuen egonkortasun-helburua betetzeko finantzaketa-beharra (I.etik III.ra)** | **-149,5** |
| **Finantzaketa-beharraren ehunekoa BPGaren gainean (1)** | **-0,84** |
| ***Ezarritako helburua, BPG erregionalaren gaineko ehunekoan adierazia*** | ***-1*** |

(1) Nafarroako 2014ko BPGa 17.887 milioikoa izan dela jo da (Estatuko Estatistika Institutuaren arabera)

2013ko irailaren 11n, Nafarroako Gobernuak 3.405,55 milioiko gastu ez-finantzarioko muga onetsi zuen 2014rako Administrazio Publikoaren Sektorearentzat; 2013ko abenduaren 30ean, berriz, 3.405,55 eurora jaistea erabaki zuen. 2014ko abenduaren 31n, Foru Komunitateko Administrazio Publikoaren Sektorearen gastu ez-finantzarioa, EAKNren arabera, 3.143 milioikoa izan zen, Nafarroako Gobernuak 2014ko ekitaldirako onetsitako kopuruaren azpitik. Gastu ez-finantzarioaren kapitulua hurrengo kontzeptuetan dago banakatuta:

(euroak, milioitan)

|  |  |  |  |
| --- | --- | --- | --- |
|  | 2013/09/11n onetsitako zenbatekoa | 2013/09/30ean onetsitako zenbatekoa | Zenbatekoa 2014/12/31n  EAKN |
| Finantzaz besteko diru-sarrerak | 3.190,62 | 3.126,35 |  |
| Defizitaren muga, BPGaren ehuneko 1a | 185,07 | 185,07 |  |
| Kontabilitate Nazionaleko doikuntzak | 29,87 | 91,57 |  |
| Gastu ez-finantzarioengatiko doikuntzak | 0 | -20,24 |  |
| **Gastu ez-finantzarioaren muga, 2014an** | **3.405,55** | **3.382,75** | **3.143** |

V.4.2. Iraunkortasun finantzarioa

**Aurrekontu-iraunkortasuna** da egungo eta etorkizuneko gastu hitzartuak finantzatzeko gaitasuna, defizitaren, zor publikoaren eta merkataritza-zorraren berankortasunaren mugen barruan.

Merkataritza-zorrean iraunkortasuna dago hornitzaileei ordaintzeko batez-besteko aldiak ez duenean gainditzen berankortasunari buruzko araudian aurreikusitako gehieneko epean. Epe hori 30 egunekoa da 2014rako.

Foru Komunitateko Administrazioak hilero argitaratzen du, 2014ko urritik, ordaintzeko bere batez besteko aldia, zeina kalkulatzen baita uztailaren 35eko 635/2014 Errege Dekretuan ezarritako metodologiaren arabera.

Ogasuneko eta Administrazio Publikoetako Ministerioak hornitzaileei ordaintzeko epeei buruz egindako txostenetan, Nafarroako ratio negatiboak dauzka 2014ko irailetik abendura bitarteko hilabeteetan; horrek esan nahi du fakturak aurkezten direnetik hogeita hamar egun iragan baino lehenago ordaintzen duela. Honako hau izan zen irailetik abendura bitarteko aldietan ordaintzeko batez besteko aldia:

|  |  |
| --- | --- |
|  | Ordaintzeko batez besteko aldia (egunetan), |
| Iraila | -6,06 |
| Urria | -4,67 |
| Azaroa | -5,39 |
| Abendua | -9,95 |

Zor publikoaren 2014ako helburua, gehiegizko defizitaren prozedurarako (GDP) metodologiaren arabera kalkulatua, erregioko BPGaren ehuneko 18,1ean finkatu zen Foru Komunitaterako.

GDParen arabera, zor publikoa da urte bukaeran ordaintzeke dauden administrazio publikoaren sektorearen betebehar gordinen balio nominala; hau da, metalezko monetaren, obligazio eta bonoen, mailegu eta kredituen jaulkipena. Horretan, ez dira sartzen ez finantza-deribatuak, ez merkataritza-kredituak, ez eta beste administrazio publikoen esku dauden Administrazio Publikoaren pasiboak ere.

Zor publikoaren kalkulua Espainiako Bankuak egiten du; horren arabera, 2014ko abenduaren 31n, Administrazio Publikoaren Sektorearen guztizko zorpetzea 3.197 milioikoa zen, erregioko BPGaren ehuneko 17,9a hain zuzen, finkatuta dagoen mugatik –ehuneko 18,1etik– behera. Hona hemen azalpen banakatua:

(euroak, milioitan)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Administrazio Publikoaren Sektorea | | | | | | | |
| Zorra, GDPren arabera | Administrazioa | Erakunde autonomoak | Sozietateak | Fundazioak | NUP | | Guztira | |
| Zor Publikoa | 2.018,57 |  |  |  |  | | 2.018,57 | |
| Finantza entitateekin egindako maileguak | 365,4 |  | 67,59 | 5,91 |  | | 438,92 | |
| EIBrekin hartutako maileguak | 300 |  | 100 |  |  | | 400 | |
| Errekurtsorik gabeko "factoring"a | 18,46 | 0,19 | 0,02 |  | 0,05 | | 18,72 | |
| Pirinioetako autobia eta Nafarroak Ubidea | 321 |  |  |  |  | | 321 | |
| Zorpetzea, guztira, 2014-XII-31n | 3.023,43 | 0,19 | 167,61 | 5,91 | 0,05 | | | 3.197,28 |
| **Matrikulak guztira hartu eta horien gaineko ehunekoa** |  |  |  |  | |  | | **17,9** |
| ***Nafarroako BPGaren gaineko ehuneko objektiboa*** |  |  |  |  | |  | | **18,1** |

**Horrenbestez,** Foru Komunitateko Administrazio Publikoaren Sektoreak 2014ko ekitaldian bete egin ditu ekitaldi horretarako ezarrita zeuden aurrekontu-egonkortasuneko eta finantza-iraunkortasuneko helburuak, nahiz eta oraindik ere Ogasuneko eta Administrazio Publikoetako Ministerioaren behin betiko txostena falta den, hain zuzen ere aurrekontu-egonkortasunaren eta zor publikoaren helburuen betetze-mailari eta 2014ko ekitaldiko gastu-arauari buruzkoa.

Nafarroako Gobernuak, oroitidazkian, ez du informaziorik ematen gastu-arauaren betetzeari buruz, ez eta finantza-iraunkortasuneko helburua betetzeari buruz ere, merkataritza-zorrari eta zor publikoari dagokienez.

V.5. Gomendioen jarraipena

2013ko txostenean emandako gomendio hauek edo bete dira edo betetzeko fasean daude:

* *Hirugarrenen kontabilitate laguntzailearen sistema aztertzeko eta aldatzeko prozesua garatzen ari da. Horrek aukera emanen du bai tributuen jarraipena emateko, bai haiek kontabilitate orokorreko sistemarekin koordinatzeko.*
* *Fakturen kontabilitate-erregistroaren garapena osatu da eta kontabilitate-sisteman integratu da.*
* *Ikastetxeen kudeaketarako eta jantokietarako diruzaintza-kontuak kontabilizatu dira, bai eta diru-sarreren kontu bereziak ere.*

Indarrean jarraitzen dute Ganbera honek aurreko ekitaldietako txostenetan emandako honako gomendio hauek:

* *Foru Komunitatearen Kontabilitate Publikoko Plan Orokorra onestea eta, halakorik egin ezean, bere zabaltasun osoan aplikatzea Estatuko Sektore publikoaren Kontabilitate Publikorako Plan Orokorra, 2011ko urtarrilaren 1etik aplikatzekoa dena.*
* *Balantzean islatzea foru funtzionarioen eskubide pasiboetatik heldu diren betebehar aktuarialak.*
* *Foru Komunitatearen ondasun eta eskubide guztien inbentario baloratu bat egitea, ibilgetuaren kontabilitate-saldoak bermatzeko.*
* *Kontu orokorren oroitidazkian sartzea ekitaldi bakoitzaren egoera eta garatutako jarduera hobeki ulertzeko lagungarria den informazio guztia; bereziki honako hauei dagokiena:*

*a) Aurrekontu-egonkortasuneko eta finantza-iraunkortasunaren helburu guztien betetze-maila.*

*b) Zerga-onuren exekuzioari buruzko azterlana.*

*c) Gorabeherak.*

*d) Ekitaldi-itxiera ondorengo gertaerak*

*e) Ondasunen eta eskubideen inbentarioa.*

* *Kontabilitate sistema garatzea, zerbitzu publikoen kostua zehazteko informazioa eman dezan.*
* *Aurrekontu programetarako, aurreikusitako helburuak neurtzeko adierazleak osatzea; helburu horiek zenbagarriak eta neurgarriak izanen dira, eta haien betetze maila eta gertatutako desbideratzeak aztertuko dira.*

VI. Foru Komunitateko administrazioaren eta haren erakunde autonomoen kontuen laburpena (2014).

Ondoren, Foru Komunitateko Administrazioaren eta haren erakunde autonomoen 2014ko urteko kontuak osatzen dituzten kontabilitateko egoera-orri garrantzitsuenak aurkezten ditugu.

VI.1. 2014ko aurrekontuaren likidazioa

2014ko gastuen aurrekontuaren likidazioa, kapitulu ekonomikoen arabera

(euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulu ekonomikoa | Hasierako kreditua | Bateratua | Baimendua | Erabilia | Gauzatua | Betetakoa (%) | Ordaindutakoa |
| Langile-gastuak | 1.093.855 | 1.112.296 | 1.111.761 | 1.111.760 | 1.111.719 | 99,95 | 1.111.238 |
| Gastu arruntak ondasun eta zerbitzuetan | 534.422 | 545.663 | 534.663 | 533.820 | 532.492 | 97,59 | 463.393 |
| Finantza-gastuak | 127.904 | 105.058 | 104.945 | 104.945 | 104.945 | 99,89 | 104.680 |
| Transferentzia arruntak | 1.306.343 | 1.393.814 | 1.389.987 | 1.388.426 | 1.386.869 | 99,50 | 1.307.714 |
| Osoko kreditua | 82.011 | 39.506 | 0 | 0 | 0 | 0 | 0 |
| Inbertsio errealak | 177.964 | 180.046 | 95.827 | 95.394 | 94.126 | 52,28 | 70.566 |
| Kapital-transferentziak | 141.264 | 134.899 | 125.739 | 124.835 | 123.776 | 91,75 | 99.594 |
| Finantza-aktiboak | 77.421 | 154.991 | 153.105 | 153.105 | 153.105 | 98,78 | 153.099 |
| Finantza-pasiboak | 296.532 | 296.532 | 296.532 | 296.532 | 296.532 | 100 | 296.464 |
| Guztira | 3.837.717 | 3.962.805 | 3.812.559 | 3.808.817 | 3.803.564 | 95,98 | 3.606.748 |

2014ko diru-sarreren aurrekontuaren likidazioa, kapitulu ekonomikoen arabera

(euroak, milakotan)

|  |  |  |  |  |  |  |
| --- | --- | --- | --- | --- | --- | --- |
| Kapitulu ekonomikoa | Hasierako  aurrekontua | Hasierako  aurrekontua | Aitortutako  eskubide garbiak | Betetakoa (%) | | Diru-bilketa garbia |
| Zuzeneko zergak | 1.434.617 | 1.449.261 | 1.427.976 | 98,53 | | 1.384.084 |
| Zeharkako zergak | 1.763.838 | 1.763.838 | 1.586.507 | 89,95 | | 1.523.741 |
| Tasak, prezio publikoak eta bestelakoak | 104.790 | 122.057 | 138.678 | 113,62 | | 96.625 |
| Transferentzia arruntak | 67.759 | 68.792 | 32.855 | 47,76 | | 32.538 |
| Ondare bidezko diru-sarrerak | 9.952 | 9.973 | 14.069 | 141,07 | | 6.802 |
| Inbertsio errealen besterentzea | 9.405 | 9.883 | 2.017 | 20,41 | | 1.606 |
| Kapital-transferentziak | 17.579 | 19.962 | 47.595 | 238,42 | | 47.479 |
| Finantza-aktiboak | 21.527 | 110.889 | 113.702 | 102,54 | | 109.914 |
| Finantza-pasiboak | 408.250 | 408.250 | 492.585 | 120,66 | | 492.585 |
| Guztira | 3.837.717 | 3.962.905 | 3.855.984 | 97,30 | 3.695.374 | |

VI.2. 2014ko ekitaldiaren aurrekontu-emaitza

(euroak, milakotan)

|  |  |  |  |
| --- | --- | --- | --- |
| Kontzeptuak | Aitortutako eskubideak | Aitortutako betebeharrak | Zenbatekoa |
| 1. Eragiketa arruntak | 3.200.085 | 3.136.024 | 64.060 |
| 2. Kapital-eragiketak | 49.612 | 217.902 | -168.290 |
| 3. Finantza-aktiboekiko eragiketak | 113.702 | 153.105 | -39.403 |
| I. Ekitaldiko aurrekontu-emaitza | 3.363.398 | 3.507.032 | -143.634 |
| II. Finantza-pasiboen alde garbia | 492.585 | 296.532 | 196.052 |
| **III. Ekitaldiko aurrekontu-saldoa** | | | **52.419** |
| 4. Atxiki gabeko diruzaintza-gerakinarekin finantzatu diren betebehar aitortuak | |  | 0 |
| 5. Toki entitateek Nafarroako tributuetan parte hartzeko funtsari atxikitako diruzaintza-gerakinarekin finantzatutako betebehar aitortuak | |  | 13.623 |
| 6. Ekitaldiari egotz dakizkiokeen finantzaketa-desbideratze negatiboak | |  | 11.202 |
| 7. Ekitaldiari egotz dakizkiokeen finantzaketa-desbideratze positiboak | |  | -5.637 |
| **V. Ekitaldiko aurrekontuaren saldo doitua (III+4+5–6)** | | | **71.607** |

VI.3. 2014ko abenduaren 31ko diruzaintza-gerakina

(eurotan)

|  |  |  |
| --- | --- | --- |
| Kontzeptuak | | Zenbatekoa |
| **+ Kobratzeko dauden eskubideak** | | 234.355.762 |
| Diru-sarreren aurrekontua: aurtengo ekitaldia | 762.304.658 |  |
| Diru-bilketa zaileko eskubideak | -510.539.944 |  |
| Aplikatzeko dauden kontusailak | -35.783.932 |  |
| Diru-sarreren aurrekontua: itxitako ekitaldiak | 4.157.857 |  |
| Diru-bilketa zaileko eskubideak | -3.386.944 |  |
| Aurrekontuz kanpoko diru-sarrerak | 17.812.135 |  |
| Diru-bilketa zaileko eskubideak | -208.068 |  |
| **- Ordaintzeko dauden betebeharrak** | | -513.355.447 |
| Gastuen aurrekontua: aurtengo ekitaldia | 451.070.700 |  |
| Gastuen aurrekontua: itxitako ekitaldiak | 31.677.890 |  |
| Aurrekontuz kanpoko gastuak | 30.606.857  85 |  |
| Epe laburreko obligazioak eta bonoak |  |  |
| Finantza-pasiboen itzulketa |  |  |
| **+ Funts likidoak** |  | 165.715.367 |
| Diruzaintza-gerakina, guztira | | **-113.284.317** |
| Diruzaintza-gerakina, Toki Ogasunen Funtsari atxikitakoa | 65.502.069 |  |
| Finantzaketaren desbideratze metatu positiboak | 5.301.224 |  |
| Atxikitako diruzaintza-gerakina | | **70.803.293** |
| Gastu orokorretarako diruzaintza-gerakina | | **-184.087.610** |

VI.4. 2014ko abenduaren 31ko egoera-balantzea

(eurotan)

|  |  |  |
| --- | --- | --- |
| AKTIBOA | 2014ko ekitaldia | 2013ko ekitaldia |
| **A) Ibilgetua** | **2.697.387.829** | **2.590.142.177** |
| III. Ibilgetu materialak | 2.107.553.379 | 2.082.603.408 |
| 1. Lursailak eta eraikinak | 1.431.369.914 | 1.419.186.332 |
| 2. Instalazio teknikoak eta makineria | 66.726.158 | 66.273.649 |
| 3. Tresneria eta altzariak | 364.228.749 | 357.189.677 |
| 4. Bestelako ibilgetua | 245.228.558 | 239.953.751 |
| V. Finantza-inbertsio iraunkorrak | 589.834.451 | 507.538.769 |
| 1. Epe luzerako baloreen zorroa | 504.328.407 | 474.448.894 |
| 2. Epe luzerako bestelako inbertsio eta kredituak | 86.364.103 | 107.423.540 |
| 4. (Hornidurak) | -858.059 | -74.333.665 |
| **C) Aktibo zirkulatzailea** | **512.852.158** | **466.990.801** |
| I. Izakinak | 8.924.844 | 13.929.942 |
| 2. Lehengaiak eta beste hornigai batzuk | 8.924.844 | 13.929.942 |
| II. Zordunak | 338.194.678 | 329.892.208 |
| 1. Aurrekontu-zordunak | 834.530.699 | 806.145.764 |
| 2. Aurrekontukoak ez diren zordunak | 17.053.338 | 5.373.316 |
| 3. Beste erakunde publiko batzuen konturako baliabideak administratzeagatiko zordunak | 82.324 | 69.005 |
| 5. Bestelako zordunak | 15.178.489 | 14.317.472 |
| 6 (Hornidurak) | -528.650.172 | -496.013.350 |
| III. Aldi baterako inbertsio finantzarioak | 17.269 | 15.720 |
| 3. Epe laburrerako eratutako fidantza eta gordailuak | 17.269 | 15.720 |
| IV. Diruzaintza | 165.715.367 | 123.152.931 |
| Aktiboa, guztira (A+B+C) | 3.210.239.987 | 3.057.132.978 |

|  |  |  |
| --- | --- | --- |
| ONDARE GARBIA ETA PASIBOA | 2014ko ekitaldia | 2013ko ekitaldia |
| **A) Funts berekiak** | **-97.860.167** | **-10.912.637** |
| I. Ondarea | 246.543.170 | 631.965.381 |
| 1. Ondarea | 246.543.170 | 631.965.381 |
| III. Aurreko ekitaldiko emaitza | -256.095.176 | -385.422.211 |
| 1. Aurreko ekitaldiko emaitza | -256.095.176 | -385.422.211 |
| IV. Ekitaldiko emaitzak | -88.308.161 | -257.455.807 |
| **C) Epe luzeko hartzekodunak** | **2.447.634.157** | **2.290.458.016** |
| I. Obligazioen eta bestelako balore negoziagarrien jaulkipenak | 1.759.500.149 | 1.660.499.050 |
| 1. Obligazioak eta bonoak | 1.759.500.149 | 1.660.499.050 |
| II. Epe luzeko bestelako zorrak | 688.134.008 | 629.958.967 |
| 2. Bestelako zorrak | 687.664.600 | 629.469.747 |
| 4. Epe luzerako jasotako fidantzak eta gordailuak | 469.408 | 489.220 |
| **D) Epe laburreko hartzekodunak** | **860.465.997** | **777.587.598** |
| I. Obligazioen eta bestelako balore negoziagarrien jaulkipenak | 312.449.250 | 263.027.797 |
| 1. Epe laburreko obligazioak eta bonoak | 304.295.838 | 243.039.935 |
| 2. 520. Kreditu-erakundeekin dauden epe laburreko zorrak | 8.153.412 | 19.987.861 |
| III. Hartzekodunak | 548.016.747 | 514.559.802 |
| 1. Aurrekontuko hartzekodunak | 490.572.877 | 469.245.734 |
| 3. Beste erakunde publiko batzuen konturako baliabideak administratzeagatiko hartzekodunak | 8.529.806 | 6.026.218 |
| 4. Administrazio publikoak | 2.862.132 | 2.768.143 |
| 5. Bestelako hartzekodunak | 42.849.881 | 33.489.853 |
| 6. Epe laburrean jasotako fidantzak eta gordailuak | 3.202.050 | 3.029.853 |
| Ondare garbia eta pasiboa, guztira (A+C+D) | 3.210.239.987 | 3.057.132.978 |

VI.5. 2014ko emaitzen kontua

(eurotan)

|  |  |  |
| --- | --- | --- |
| Zor | 2014ko ekitaldia | 2013ko ekitaldia |
| A) Gastuak |  |  |
| **2. Hornidurak** | **229.744.071** | **212.415.412** |
| b) Ekitaldiko kontsumoak | 229.744.071 | 212.415.412 |
| **3. Kudeaketa arrunteko beste gastu batzuk** | **1.498.671.579** | **1.600.277.162** |
| a) Langile-gastuak. | 1.032.977.096 | 1.021.331.733 |
| a.1) Soldatak eta ordainsariak | 874.215.028 | 871.698.212 |
| a.2) Gizarte-zamak | 158.762.068 | 149.633.521 |
| b) Gizarte-prestazioak | 78.959.114 | 75.288.925 |
| d) Trafiko horniduretako aldeak | 32.636.822 | 60.436.085 |
| d.1) Hornigaien bariazioa eta kobraezinak diren kredituen galerak | 32.636.822 | 60.436.085 |
| e) Beste kudeaketa-gastu batzuk | 309.518.168 | 310.404.298 |
| e.1) Kanpoko zerbitzuak | 309.470.188 | 310.390.640 |
| e.2) Tributuak | 47.980 | 13.658 |
| f) Finantza-gastuak eta antzekoak | 115.237.099 | 107.154.057 |
| f.1) Zorrak direla eta | 115.162.697 | 107.154.057 |
| f.2) Finantza-inbertsioen ondoriozko galerak (gerakinaren kostu efektiboak) | 74.402 |  |
| g) Finantza-inbertsioetarako horniduren aldea | -70.656.720 | 25.662.064 |
| **4. Transferentziak eta diru-laguntzak** | **1.510.607.103** | **1.530.762.771** |
| a) Transferentzia arruntak | 1.386.823.137 | 1.386.665.797 |
| c) Kapital-transferentziak | 123.783.966 | 144.096.973 |
| **5. Ez-ohiko galera eta gastuak** | **72.785.293** | **78.182.143** |
| a) Ibilgetutik heldu diren galerak | 57.243 | 0 |
| c) Aparteko gastuak | 48.884.129 | 64.859.171 |
| d) Beste ekitaldi batzuetako gastuak eta galerak | 23.843.921 | 13.322.972 |
| Saldo hartzekoduna (aurrezkia) |  |  |
| Zorra, guztira | 3.311.808.046 | 3.421.637.488 |

|  |  |  |
| --- | --- | --- |
| Hartzeko | 2014ko ekitaldia | 2013ko ekitaldia |
| B) Diru-sarrerak |  |  |
| **1. Ohiko kudeaketako diru-sarrerak** | **3.044.641.229** | **2.972.677.375** |
| a) Tributu bidezko diru-sarrerak | 3.028.665.258 | 2.956.568.649 |
| a.1) Pertsona fisikoen errentaren gaineko zerga | 1.102.787.975 | 1.086.628.933 |
| a.2) Sozietateen gaineko zerga | 207.896.688 | 164.636.186 |
| a.3) Oinordetzen eta dohaintzen gaineko zerga | 53.050.496 | 90.661.944 |
| a.4) Ondarearen gaineko zerga | 48.626.830 | 54.528.361 |
| a.8) Zuzeneko beste zerga batzuk | 15.613.999 | 26.644.735 |
| a.9) Ondare-eskualdatzeen eta E.J.D.en gaineko zerga | 43.476.954 | 39.807.606 |
| a.10) Balio erantsiaren gaineko zerga | 1.111.942.471 | 985.662.777 |
| a.11) Zerga bereziak | 431.087.136 | 496.597.550 |
| a.15) Zerbitzuak emateagatiko tasak | 14.182.709 | 11.400.555 |
| b) Kotizazio sozialak | 2.722.245 | 2.955.930 |
| c) Zerbitzu-emateak. | 13.253.726 | 13.152.797 |
| c.1) Zerbitzu-emateagatiko prezio publikoak | 13.253.726 | 13.152.797 |
| **2. Kudeaketa arrunteko beste diru-sarrera batzuk** | **127.676.667** | **115.019.375** |
| a) Diru-itzultzeak | 27.173.525 | 12.578.218 |
| c) Salmentak eta zerbitzu-emateak. | 35.914.974 | 36.825.421 |
| c) Kudeaketaren ondoriozko beste diru-sarrera batzuk | 44.173.738 | 48.753.884 |
| c.1) Diru-sarrera osagarriak eta kudeaketa arrunteko beste batzuk | 44.173.738 | 48.753.884 |
| f) Beste diru-sarrera finantzario batzuk | 20.414.430 | 16.861.851 |
| f.1) Beste interes batzuk | 20.414.430 | 16.861.851 |
| **3. Transferentziak eta diru-laguntzak** | **44.429.734** | **69.763.843** |
| a) Transferentzia arruntak | 32.434.907 | 46.854.886 |
| b) Kapital-transferentziak | 11.994.827 | 22.908.957 |
| **5. Ezohiko irabazi eta diru-sarrerak** | **6.752.255** | **6.720.933** |
| a) Ibilgetutik heldu diren etekinak | 434.576 | 1.097.339 |
| c) Aurtengo ekitaldiko ezohiko sarrerak | 1.897 | 0 |
| d) Beste ekitaldi batzuetako diru-sarrerak eta etekinak | 6.315.782 | 5.623.749 |
| **Saldo zorduna (desaurrezkia)** | **88.308.161** | **257.455.807** |
| Hartzekoa, guztira | 3.311.808.046 | 3.421.637.489 |

VII. Egindako lanaren azterketa

Ondoren, egindako lanari buruzko azterlan bat azalduko dugu, bai eta hartatik lortutako ondorio nagusiak eta Foru Komunitatearen eta haren erakunde autonomoen kudeaketa hobetzeko ematen ditugun gomendioak ere.

VII.1. Nafarroako 2014ko ekitaldirako Aurrekontu Orokorrak

2013ko azaroaren 18an, Gobernuak 2014ako Nafarroako Aurrekontu Orokorrei buruzko Foru Lege proiektua aurkeztu zuen Nafarroako Parlamentuan. Hartan, 3.756,71 milioi euroko aurreikuspenak jaso ziren.

Nafarroako Parlamentuko Osoko Bilkurak, 2013ko abenduaren 10ean, 2014ko ekitaldirako Nafarroako Aurrekontu Orokorrei buruzko Foru Lege proiektuari aurkeztutako osoko zuzenketa bat onetsi zuen. Horrenbestez, 2012rako Aurrekontu Orokorrei buruzko abenduaren 28ko 19/2011 Foru Legea luzatu zen. Hartan, gastuen eta diru-sarreren guztizko kopurua 3.837,72 milioi eurokoa zen.

*2012ko aurrekontua 2014ko ekitaldirako luzatzea*

Aurrekontu-luzapena araututa dago, oro har, Nafarroako Ogasun Publikoari buruzko Foru Legeko 37. artikuluan.

Araupetze horrek jasotzen du luzapen-funts bat eratuko dela, luzatzen direneko aurrekontuei dagokien ekitaldiaren bukaeran amaitutako zerbitzu edo programen kopuruarekin eta ekitaldi horretan amaitutako betebeharrekin.

Ez zen luzapen-funtsa kalkulatu Foru Ogasunari buruzko Legean ezarritako moduan, baizik eta 2012ko aurrekontuko diru-sarreren –3.837,72 milioi– eta 2014rako aurrekontuen proiektuan jasotako diru-sarreren aurreikuspenaren –3.756,71– arteko aldeari erreparatuta.

Luzapenerako aplikatutako irizpideak 2014ko ekitaldirako luzatutako aurrekontuak bete beharreko Aurrekontu-egonkortasunari eta Finantza-iraunkortasunari buruzko 2/2012 Lege Organikoaren betekizunen araberakoak badira ere –besteak beste, Gobernuak 2014rako onetsia zuen gastu ez-finantzarioko muga–, luzapenari buruzko txostenean ez dira jaso 2012ko aurrekontu luzatuaren doikuntzak, aipatutako lege organikoaren helburuak betetzeko egin behar direnak.

2014rako aurrekontu luzatuak gastuetarako kreditu batzuk jasotzen ditu, zeinak ez baitira aurreko ekitaldietan hitzartutako gastuak, eta nahitaezkoak ere ez direnak lege-mailako arauei begiratuta; Parlamentuari, halere, gastuetarako kreditu horien berri eman behar zaio.

Horrenbestez, luzapen-funtsa, gure ustez, ez zen kalkulatu Ogasun Publikoari buruzko Foru Legeari jarraituz, eta hitzartu gabeko gastuen edo bete beharreko gastuen luzapena ez zen foru lege horren arabera izapidetu. Alabaina, izapidetzea, neurri batean, aurrekontu luzatuak bete beharreko aurrekontu-egonkortasuneko betekizunen arabera egin da, bai eta Foru Ogasunari buruzko Foru Legeak luzapen-prozeduraren araupetzearen gainean dioenaren interpretazio zabal eta malgu baten arabera ere.

*Aurrekontu-aldaketak*

2014an zehar onetsitako gastuen aurrekontu-aldaketek 240,26 milioi euro egin zuten. Kopuru horretatik, 98,88 milioi gastu-kontusailetan eskuragarri dauden kredituekin finantzatutako kreditu-zabalkuntzei eta kreditu-gehikuntzei dagozkie, eta 16,19 milioi, berriz, kreditu-transferentziei.

Horrenbestez, eskuragarri dauden kredituekin finantzatutako aldaketak kontuan hartzen ez baditugu, hasierako kredituen ehuneko hiru baizik ez ziren gehitu.

Kontuen Ganberak, Parlamentuak eskatuta, legezkotasun txostenak egin zituen ekitaldiko aurrekontu-aldaketei buruz, eta ondorioztatu zuen organo eskudunak onetsi zituela eta onetsitako aurrekontu-araudian ezarritako legezko mugak errespetatu zirela; besteak beste, finantzabideen egokitasuna.

2014ko ekitaldiaren itxieran eskuragarri ez zeuden kredituak 5,67 milioi eurokoak ziren, eta 2019-2012 Inbertsio Planaren esparruan toki entitateei egindako kapital-transferentziei dagozkie.

Ez dago jasota kreditu horien eskuraezintasuna onetsi denik.

Gure gomendioak:

* *Ogasun Publikoari buruzko Legeko aurrekontu-luzapenerako prozeduraren araupetzea garatzea, hartan jasoz Aurrekontu-egonkortasunari eta Finantza-iraunkortasunari buruzko Legearen betekizunak.*
* *Ogasun Publikoari buruzko Legean ezarritako irizpidearen araberako luzapen-funtsa kalkulatzea eta Parlamentuari aurreko ekitaldietan hitzartutako gastu ez diren eta legeen arabera nahitaezkoak ez diren kredituen berri ematea.*
* *Luzapenari buruzko txostena osatzea, hartan sartuz luzatutako aurrekonturako beharrezkoak diren doikuntzen azterketa, aurrekontu-egonkortasuneko helburuak betetzeari dagokionean.*
* *Kredituen eskuraezintasuna kontusail bateko kreditu eskuragarriaren saldoa ibilgetu bihurtzea dakarren neurrian, hura erabiltezin deklaratuta, organo eskudunak berariaz onetsi beharko du kredituen eskuraezintasunari buruzko adierazpena.*

VII.2. 2014ko ekitaldiko aurrekontuaren likidazioa

* 2014an aitortutako betebehar garbiek 3.855,98 milioi euro egin zuten, eta haien betetze-maila behin betiko aurreikuspenen ehuneko 97koa da. Ehuneko horretatik nabarmen aldentzen da inbertsioen eta transferentzia arrunten besterentzeari buruzko kapituluen betetze-portzentajea, ehuneko 20ko eta 48ko betetze-mailarekin, hurrenez hurren, eta ondare bidezko diru-sarrerak eta kapital-transferentziak, behin betiko aurreikuspenen ehuneko 141ean eta 238an bete baitziren, hurrenez hurren.

Aitortutako eskubideen ehuneko 41 zeharkako zergei dagozkie; ehuneko 37 zuzeneko zergei, eta ehuneko 13, azkenik, finantza-pasiboei.

2014ko eskubide aitortuak 2013koak baino ehuneko hiru handiagoak izan ziren; hau da, 123,45 milioi handiagoak. Alde hori honako hauengatik azaltzen da, funtsean: zeharkako zergek ehuneko lau egin dute gora; kapital-transferentziek ehuneko 108; eta pasibo finantzarioek ehuneko sei.

* 2014. urtean aitortutako betebeharrek 3.803,56 milioi euro egin zuten, kreditu bateratuen ehuneko 96ko betetze-mailarekin. Inbertsioen betetzea, berriz, portzentaje horretatik aldentzen da, ehuneko 52koa baita.

Aitortutako betebeharrak osatzen dituzten gastu nagusiak honakoak dira: transferentzia arruntak dira, guztizkoaren ehuneko 36 egiten baitute; langile-gastuak, ehuneko 29 baitira, eta ondasun eta zerbitzuetako gastu arruntak, ehuneko 14ekin. Finantza-zama aitortutako betebehar guztien ehuneko 11 da.

Aurrekontu-gastuaren xedea honako hau izan zen:

(euroak, milioitan)

|  |  |  |
| --- | --- | --- |
| Funtzioa | Gastua | Guztizkoaren gainean (%) |
| Osasuna | 916,24 | 24 |
| Hezkuntza | 567,95 | 15 |
| Estatuko zama orokorrei eustea | 555,83 | 15 |
| Zor Publikoa | 384,44 | 10 |
| Gizarte zerbitzuak eta gizarte sustapena | 242,51 | 6 |
| Toki entitateen jarduera kofinantzatzea | 237,05 | 6 |
| Finantza- eta tributu-administrazioaren zerbitzu orokorrak | 215,64 | 6 |
| Azpiegiturak | 144,30 | 4 |
| Justizia, segurtasuna eta kanpo politika | 115,30 | 3 |
| Pentsioak: | 92,74 | 2 |
| Nekazaritza, abeltzaintza eta elikadura | 73,13 | 2 |
| Etxebizitza eskuratzea eta eraikuntza sustatzea | 58,37 | 2 |
| Enpleguaren sustapena | 48,80 | 1 |
| I+G+b | 46,64 | 1 |
| Kultura | 40,89 | 1 |
| Merkataritza, turismoa eta enpresa txiki eta ertainak, garraiorako diru-laguntzak | 28,11 | 1 |
| Industria eta energia | 22,95 | 1 |
| Bestelakoak | 12,67 |  |
| Guztira | 3.803,56 | 100 |

Honako hau izan zen gastuaren departamentuen arteko banaketa, portzentajeen araberakoa:

|  |  |
| --- | --- |
| Departamentua | 2014 |
| Ekonomia, Ogasuna, Industria eta Enplegua. | % 31 |
| Osasuna | % 24 |
| Hezkuntza | % 15 |
| Lehendakaritza, Justizia eta Barnea | % 9 |
| Landa Garapena, Ingurumena eta Toki Administrazioa | % 8 |
| Gizarte Politikak | % 7 |
| Sustapena | % 5 |
| Kultura, Turismoa eta Erakunde arteko Harremanak | % 1 |
| Guztira | % 100 |

2014ko aitortutako betebeharrak 2013koak baino ehuneko hiru handiagoak izan ziren; hau da, 123,95 milioi handiagoak. Alde hori azaltzen da, nagusiki, finantza-pasiboengatiko gastuek ehuneko 53 egin dutelako gora.

* Foru Administrazioaren eta haren erakunde autonomoen gastuen eta finantzabideen portzentaje-osaera honako hau da:

|  |  |  |  |  |  |
| --- | --- | --- | --- | --- | --- |
| Gastuaren izaera ekonomikoa | 2013 (%) | 2014 (%) | Finantzabidea | 2013 (%) | 2014 (%) |
| Langileak | 30 | 29 | Tributu bidezko diru-sarrerak | 79 | 79 |
| Ondasun arruntak eta zerbitzuak | 14 | 14 | Prezio publikoak eta beste diru-sarrera batzuk | 3 | 3 |
| Transferentzien bidezko gastuak | 42 | 40 | Transferentzien bidezko diru-sarrerak | 2 | 2 |
| Inbertsio errealak | 3 | 2 | Ondare bidezko sarrerak | 0,5 | 0,5 |
| Finantza-zama | 8 | 11 | Zorpetzea | 12,5 | 12,5 |
| Finantza-aktiboak | 3 | 4 | Finantza-aktiboak | 3 | 3 |
| Guztira | 100 | 100 |  | 100 | 100 |

* “Aurrekontuari aplikatzeko dauden eragiketengatiko hartzekodunak” izeneko 413. kontuko saldoa 3,66 milioikoa zen 2014ko abenduaren 31n. Kopuru horretatik, 2,78 milioi aurreko ekitaldietan kontabilizatzen ez ziren eta erregistratuta dauden gastuei dagozkie: 2013an 2,83 milioi egin zuten. 2014tik aurrera, aurrekontuari aplikatu gabeko gastu erregistratu guztiak kontu horretan kontabilizatzen dira.

VII.3. Langile-gastuak

2014an, langile-gastuak 1.111,72 milioi eurokoak izan dira; gastu guztien ehuneko 29, hain zuzen. Ehuneko 43 Osasun Departamentuari dagokio; ehuneko 30, Hezkuntza Departamentuari; eta ehuneko 18, Lehendakaritza, Justizia eta Barne Departamentuari.

Gastu horiek honela daude banatuta, kontzeptu ekonomikoen arabera:

(euroak, milioitan)

|  |  |  |  |
| --- | --- | --- | --- |
| Langile-gastuak | 2013 |  | Aldearen ehunekoa |
| Goi-karguak | 5,15 | 4,74 | -8 |
| Behin-behineko langileak. | 1,15 | 1,15 | 0,1 |
| Lanpostuko ordainsariak | 690,55 | 695,499 | 1 |
| Langileen ordainsariak | 119,93 | 119,45 | -0,4 |
| Kuotak, prestazioak eta gizarte-gastuak | 224,94 | 237,72 | 6 |
| Ordainsari aldakorrak | 50,47 | 49,02 | -3 |
| Beste hainbat ordainsari | 4,22 | 4,15 | -1 |
| 1. kapitulua, guztira | 1.096,41 | 1.111,72 | 1 |

2013aren aldean, ehuneko bat igo ziren. Horrek 15,31 milioi gehiagoko gastua eragin zuen. Alde horretan, nabarmentzekoa da plantillako lanpostuetarako kontratatutako langileen ordainsariek ehuneko 15 egin dutela gora eta aldi baterako lan kontratudunenek ehuneko 13; langile finkoen ordainsariek, berriz, ehuneko hiru egin dute behera.

*Plantilla organikoa eta lan-eskaintza publikoa*

Foru Komunitateko Administrazioaren eta haren erakunde autonomoen plantilla organikoa 2005eko apirilaren 2an onetsi zen, uztailaren 27ko 100/2005 Foru Dekretuaren bitartez.

Nafarroako Foru Komunitateko Administrazioaren eta haren erakunde autonomoen plantilla organikoa eta langile finkoen eta izendapen libreko zuzendaritza karguetan aritzen diren behin-behineko langileen zerrenda, 2014ko abenduaren 31koak, 2015eko martxoaren 26ko NAOn argitaratu ziren.

2014ko abenduaren 31ko plantilla organikoko lanpostuak 22.428 ziren, 2013an baino 112 gehiago. Honako hau zen haien sailkapena:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Lanpostuak | Administrazioa Erroa | | Hezkuntza | | O-NOZ | | Guztira | |
| 2013 | 2014 | 2013 | 2014 | 2013 | 2014 | 2013 | 2014 |
| Postu beteak | 4.980 | 5.100 | 6.530 | 6.338 | 6.946 | 6.651 | 18.456 | 18.089 |
| Hutsak | 1.015 | 1.118 | 1.302 | 1.488 | 1.543 | 1.733 | 3.860 | 4.339 |
| Lanpostuak, guztira | 5.995 | 6.218 | 7.832 | 7.826 | 8.489 | 8.384 | 22.316 | 22.428 |

Lanpostuen ehuneko 37 O-NOZi dagozkio; ehuneko 35 Hezkuntzari, eta ehuneko 28 Administrazio Erroari. Azken horretan, lanpostuen ehuneko 20 Foruzaingoarenak dira.

Lanpostu guztien ehuneko 19 hutsik zeuden, eta horien barruan, ehuneko 60 aldi baterako beteta zeuden.

Gobernuak foru dekretu bidez plantilla aldaketa batzuk onetsi zituen, 111 lanpostu amortizatzeko eta 234 lanpostu sortzeko; amortizatutakoen ehuneko 59 eta sortutakoen ehuneko 92 Osasunekoak dira. Mailei erreparatuta, amortizatutako lanpostuen ehuneko 39 E mailakoak ziren eta sortutakoen ehuneko 40 B mailakoak ziren.

Gainera, plantilla aldatu zen unitate organikoak sortu zirelako, unitate organikoen burutza edo zuzendaritzetarako izendapenak edo kargu-uzteak izan zirelako eta lanpostuak birmoldatu direlako, besteak beste. Horien ondorioz, 132 lanpostu amortizatu ziren eta 123 sortu: amortizatutakoen ehuneko 68 eta sortutakoen ehuneko 79 burutzei dagozkie.

2014an, Foruzaingoko komisarioa izateko 10 lanpostu betetzeko enplegu publikoko eskaintza partziala onetsi zen. Behin lanpostu horiek sustapen bidez beteta, komisario izaera hartzen dutenei zegozkien inspektore lanpostu hutsak amortizatuko dira. Lanpostu horiek 2014ko ekitaldian deitu ziren.

2014ko abenduaren 31n, 115 lanpostu geratzen ziren deitzeko, guztiak ere 2009an onetsitako lan eskaintza publikoari dagozkionak. Honako hauei dagozkie:

|  |  |  |  |  |
| --- | --- | --- | --- | --- |
| Lanpostua | Maila | Kopurua | Eremua |  |
| Kirurgia Ortopedikoaren eta Traumatologiaren Ataleko burua | A | 1 | O-NOZ |  |
| Farmazia Ataleko burua | A | 1 | O-NOZ |  |
| Pediatria Ataleko burua | A | 1 | O-NOZ |  |
| Emagina | B | 6 | O-NOZ |  |
| U.E.T | C | 14 | O-NOZ |  |
| Erizaintzako laguntzaileak | D | 87 | O-NOZ |  |
| Psikologoa | A | 4 | Adm. erroa | Geroratua |
| Goi mailako teknikaria | A | 1 | Adm. erroa | Geroratua |
| 2014-12-31 deitu gabeko lanpostuak, guztira. |  | 115 |  |  |

*Kontratatutako langileak*

Kontratatutako langileen ordainsariek 196,84 milioi euro egin zuten; 2013an baino ehuneko 11 gehiago, beraz. 2014ko ekitaldiko langile-gastu guztien ehuneko 18 egiten dute.

Ondoren 2014an zehar egindako aldi baterako kontratazioari buruzko datuak erakutsiko ditugu.[[3]](#footnote-3)

|  |  |  |  |
| --- | --- | --- | --- |
|  | Administrazio Erroa | O-NOZ | Hezkuntza |
| 2014ko aldi baterako kontratuak | 3.371 | 47.488 | 7.601 |
| 2014an zehar aldi baterako kontratua izan duten pertsonak | 1.482 | 6.316 | 3.624 |
| 2014-12-31ko aldi baterako kontratuak | 1.028 | 5.038 | 2.870 |

Administrazio Erroko[[4]](#footnote-4) aldi baterako kontratazioen lagin bat aztertu dugu –Funtzio Publikoaren Zuzendaritzak kudeatu ditu horiek–: 2014ko ekitaldian, 3.371 kontratu sinatu ziren 1.482 pertsonarekin, ekitaldian egindako kontratu guztien ehuneko sei.

2014ko abenduaren 31n, Administrazio Erroan 1.028 kontratu zeuden indarrean. Horietatik:

* Ehuneko 83 hurrengo lau departamentuei dagozkie: ehuneko 36 “Gizarte Politiketakoari”, ehuneko 26 “Lehendakaritza, Justizia eta Barnekoari”, ehuneko 11 Osasunari eta ehuneko 10 “Landa Garapeneko, Ingurumeneko eta Toki Administraziokoari “.
* Ehuneko 59k C eta D mailetako lanpostuak betetzen zituzten.
* Ehuneko 51 plantillako lanpostuak betetzeko kontratuak ziren; ehuneko 13 oporrengatiko ordezkapenak betetzeko; ehuneko 13 zerbitzu berezietarako, eta ehuneko bost aldi baterako ezgaitasun-egoeretarako.
* Ehuneko 37k hiru urtetik gorako iraupena zuen, eta horietatik ehuneko 74 lanpostu hutsak betetzeko kontratazioak ziren.

Egiaztatu da publizitate, merezimendu eta gaitasun printzipioen betetzea bermatzen duten prozedurak jarraitu direla Administrazio Erroan la$$$$ngileak aldi baterako kontratatzerakoan, eta, halaber, administrazio publikoetako langileak administrazio-araubidean kontratatzeari buruzko irailaren 28ko 68/2009 Foru Dekretuan ezarritako baldintza formalak bete egin direla.

Egiaztatu da laginean jasotako pertsona kontratatu guztiak kasuko kontratazio zerrendetan jasota zeudela, hain zuzen Nafarroako webgunean argitaratutakoetan.

Kontratuan finkatutako soldata eta ordaindu dena kontratatu den mailari eta lanpostuari dagokiena da; osagarriak 2014ko Plantilla Organikoaren araberakoak dira, eta antzinatasun-saria ere ordaintzen da, kasua bada, langile funtzionarioei ordaintzen zaien termino berdinetan, langile funtzionarioei datxezkien ordainsariak kenduta: gradua eta familia-laguntza.

Aztertutako kontratazioetan, kontratazioaren beharra justifikatu da, eta kontratazioa egiteko baimena eman da. Halaber, ordezkapenetarako kontratazioak izan ezik, aldez aurretik kontu-hartzaileak baimendu ditu.

*Erabilera bereziko osasun laguntza*

Erabilera bereziko osasun laguntzaren prestazioa 1973tik dator, urte horretan onetsi baitzen zerbitzu horri buruzko erregelamendu arautzailea. 2015eko maiatzaren 31n amaitu zen.

Sistema horren onuradunak ziren Foru Administrazioko, toki entitateetako, Parlamentuko eta Kontuen Ganberako funtzionarioak, Administrazio Publikoetako Montepioei atxikita egon eta araubide horren alde egin zutenak, jarduneko zerbitzukoak zein erretiroa hartutakoak, bai eta gizarte prestazioko beste araubideren bati atxikita ez zeuden ezkontideak eta 26 urtetik beherako seme-alabak ere. 2014ko abenduaren 31n, 9.914 ziren erabilera bereziko osasun laguntzaren zerbitzuari atxikitako pertsonak; horietatik, 6.958 tituludunak ziren eta gainerakoak haien onuradunak, haien menpe egoteagatik.

Erabilera bereziaren zerbitzuak araubide orokorrak estali gabeko osasun prestazio osagarriak hartzen zituen, beste prestazio batzuez gainera, osasun sistemaren gainerako onuradunen baldintza berdinetan: farmazia, laguntza espezializatua eta osasun garraioa, besteak beste.

Erabilera bereziko osasun laguntzarengatik itzulitako gastuaren guztizkoa, 2014. urtekoa, 4,94 milioi eurokoa izan zen. Kopuru horretatik, 1,51 milioi euro erabilera bereziko osasun prestazio esklusiboei zegozkien.

Foru Administraziorako 2014ko gastuak bereizten ditu, batetik, onuradunari erabilera bereziko prestazio esklusiboengatik itzulitako gastua, 1,51 milioi euro, eta, bestetik, jardunean dauden funtzionarioek ordaindutako kuotengatiko diru-sarrerak eta udalek ordaindutako derramak, 340.384 euro egiten zutenak. Horrek esan nahi du onuradun bakoitzeko 34,33 euroko gastua dagoela, honako taulan azaldu bezala:

|  |  |
| --- | --- |
| Kontzeptua | Euroak |
| Erabilera bereziko gastu esklusiboa | 1.505.658 |
| Osasun laguntzako kuotak | -200.157 |
| Udalen derramak | -965.117 |
| Foru Administrazioarentzako gastua | 340.384 |
| Onuradunak 2014ko abenduaren 31n | 9.914 |
| Onuradun bakoitzeko kostua | 34,33 |

Onuradunei itzulitako osasun gastuen lagin bat aztertuta, egiaztatu dugu onetsitako jarraibideen arabera kreditatuta daudela, fakturen bidez justifikatuta daudela, haietan onuradunak egindako ordainketa egiaztatzen baita, eta 2014rako onetsitako tarifak aplikatu direla.

Erabilera bereziko osasun laguntzaren gastutzat 1.016.691 euro kontabilizatu ziren, erabilera bereziaren onuradunei proba diagnostikoak egiteko deribazioen fakturazioari dagozkionak, betiere kasuko itunaren esparruaren arabera; gastu hori, gure ustez, aurrekontuaren 2. kapituluan kontabilizatu beharko litzateke, osasun itunei dagozkien kontzeptu ekonomikoan.

VII.4. Ondasun eta zerbitzuetan egindako gastu arruntak

2014ko ekitaldian ondasun eta zerbitzuetan egindako gastu arruntak 532,49 milioi eurokoak izan ziren. 2014ko gastuen guztizkoaren ehuneko 14 egiten dute. Nabarmentzekoak dira Osasun Departamentuaren gastuak, ehuneko 52rekin, eta Gizarte Politiketako Departamentuarenak, guztizko gastuaren ehuneko 18rekin.

Ekitaldiaren itxieran, gastuen ehuneko 87 ordainduta zeuden.

2013ko ekitaldiaren aldean, ehuneko bi egin zuten gora, eta honako kontzeptuetan izandako igoera nabarmendu beharra dago: protesiak, ehuneko 24ko igoerarekin; osasun itunak, ehuneko bosteko igoerarekin; eta sendagaiak, ehuneko lauko igoerarekin.

VII.4.1. Aztertutako lagina

Foru Komunitateko Administrazioko Kontu-hartzailetza Orokorraren 2015erako barne kontroleko planak gastuen gaineko kontrol finantzario iraunkorra egitea jasotzen du honako arlo hauetan: osasun hornidurak, sendagaiak, osasun itunak, protesiak eta farmazia prestazioak, aurretiko fiskalizaziotik salbuetsita baitaude. Gastu horiek 206.708.582 eurokoak izan ziren 2014an.

Halaber, Ganbera honen lan planaren barruan, garbiketa-zerbitzuen fiskalizazioa sartu da. Zerbitzu horiek 22.820.574 euro egin dute 2014an.

Aurreko fiskalizazioak, besteak beste, kontuan hartuta, honako lagina hautatu dugu:

|  |  |  |
| --- | --- | --- |
| Departamentua |  | Gastua |
| 0. Lehendakaritza, Justizia eta Barnea | Gida-baimenak berritzeko gastuak | 15.691 |
|  | NASERTICi egindako enkargua, informatika zentroa kudeatzekoa | 4.917.386 |
|  | Trunking digitaleko erradiotelefonia sarea | 920.042 |  |
| 4. Hezkuntza | Eskola garraioa | 12.978.389 |
|  | LHren garapena eta berrikuntza | 263.393 |
| 5. Osasuna | Emergentzietan laguntzeko plana | 10.593.852 |
|  | Ekipo medikoen mantentzea | 4.151.464 |
|  | Nafarroako Unibertsitatearekin osasun laguntzarako egindako hitzarmena | 5.096.993 |
| 6. Sustapena | Gizarte Kontseiluaren gastuak | 7.950 |
|  | Nasuvinsari egindako enkargua | 191.336 |
| 7. Landa Garapena, Ingurumena eta Toki Administrazioa | Tracasari egindako enkargua | 1.515.929 |
|  | Interpretazio zentroen kudeaketa | 175.425 |
|  | GANi egindako enkargua, zentroak kudeatzekoa | 194.870 |

Lagin horretaz gainera, egiaztatu da ezen, orokorrean, 2014ko aurrekontuari ekitaldi horretan sortutako gastu batzuk aplikatu zaizkiola; honako kontzeptuei dagozkie: Bideko eta Pirinioko autobien kanona, 51,45 milioikoa; sendagaiak, 82,33 milioi egiten dutenak, eta osasun itunak, 56,31 milioi eurokoak.

Ondoren, aztertutako laginetik nabarmendu beharreko ondorio nagusiak adieraziko ditugu.

* Aztertutako gastuak onetsita, kontu-hartzailetzak onartuta eta justifikatuta daude, eta kasua bada bat datoz kontratu arautzailean ezarritakoarekin; bestetik, zuzen kontabilizatuta daude eta 30 egunetik beherako epean ordaindu dira.
* Oro har, sozietate publikoei egindako enkarguak formalizatu, izapidetu eta bete dira, araudi arautzailean ezarritakoari jarraituz. Hala ere, enkarguak ez ditu jasotzen ekitaldiko lehenengo hilabeteei dagozkien zerbitzuak (urtarriletik apirilera, kasu batzuetan), nahiz eta aldi horretan prestazioa ematen jarraitu. Espedientearen izapidetzean sartuta ez dauden zerbitzu horiek onetsita, kontu-hartzailetzak onartuta, txosten juridikoek justifikatuta eta ordainduta daude.
* Nasuvinsa sozietate publikoari egindako enkarguak, txosten teknikoak idaztekoak, eta Tracasari egindakoak, FEAGA eta FEADER laguntzen ingurukoak, Administrazioko departamentuetan, beren unitate organikoen zuzendaritza funtzionalaren pean, modu iraunkor eta jarraituan zerbitzuak ematen dituzten sozietate horietako langileek egin zituzten.
* Otsagi, Irunberri eta Erronkariko natura interpretatzeko zentroen kudeaketa publizitaterik gabeko prozedura negoziatuaren bitartez esleitu zitzaien Ganasak, zerbitzu hori enkargatua zuenean, kontratatu ohi zituen enpresa berei. Esleipenak ez zuen bildu 2014ko urtarriletik martxora arteko epea, zeinean zerbitzua enpresa horiek berek eman baitzuten, lizitazio prozesua amaitu bitartean.
* Trunking digitaleko erradiotelefonia sareko zerbitzu baterako laguntza teknikoko kontratuaren xedearen zati bat Ogasunaren eraikineko estazio bati dagokio, eta estazio hori 2014ko martxoan hasi zen lanean. Harrera-aktaren parekotzat jo litekeen dokumentua 2015eko ekainaren 11ko data dauka.
* Nasertic sozietate publikoak hirugarrenekin kontratatu zituen informatika zentroaren kudeaketa- eta ustiaketa-zerbitzuen ehuneko 66. Kontratu Publikoei buruzko Foru Legeak ezartzen du ezen, aparteko kasuetan, ehuneko 50eko portzentajea gaindi daitekeela baldin eta modu exhaustiboan justifikatzen bada horretarako arrazoi zuzen bat dagoela, enkarguaren ekonomiari, eraginkortasunari eta efizientziari begirakoa.

Sozietate publikoaren txosten batean aipatzen da enkargatutako prestazioaren zati nabarmen bat baliabide berekiekin betetzen dela; besteak beste, Mainframe plataforma abian jartzeko hardware eta software zerbitzuen kontratazioa. Hala eta guztiz ere, kontratazio horrek mandatuaren prezioaren ehuneko 55 hartu zuen.

Naserticek kontratatutako zerbitzuen gaineko gastu orokorren ehuneko hiru fakturatu du: 81.330 euro 2014an.

Ez dago jasota txosten bat dagoenik non xehetasun guztiekin aipatzen diren kontratatutako mantentze-zerbitzuen ezaugarriak; bada, sozietate publikoak, bere eskaintzan, adierazi zuen urtean behin aurkeztuko zuela txostena.

* Ez dago jasota Hezkuntza Departamentuaren eta gurasoen elkarteen arteko lankidetza-akordiorik sinatu denik azken horiek antolatutako eskola-garraiorako, unibertsitatez besteko derrigorrezkoaren ondorengo irakaskuntzetako ikasleentzat, garraioari buruzko ebazpen arautzailean ezarritakoaz bestera.
* Emergentzietako laguntza plana: zerbitzua ematen duten langile guztiak ez dira osasun-emergentzietako teknikariak –araudiak, izan ere, titulazio hori eskatzen du–; berritik sartzen diren langileei, ordea, titulu hori eskatzen zaie. Zerbitzu hori, halaber, suhiltzaileek eta boluntarioek ematen dute.

Zerbitzuaren funtzionamenduari buruzko adierazleak lortzeko eta haren prestazioa kontrolatzeko tresna informatikoak badaude.

* Ekipamendu medikoaren mantentzea: jasota uzten dira ekipamenduan egindako errebisio guztiak, eta enpresa esleipen-hartzaileari erantzukizun zibileko aseguru bat eskatzen zaio.

Egiaztatu dugu prestazioaren hasierari erreparatuta, kontratu batzuen sinadura atzeratu egiten dela.

* Nafarroako Unibertsitate Klinikarekiko (CUN) kontratua, CUNeko, Nafarroako Unibertsitateko, Nafarroako Institutu Zientifiko eta Teknologikoko eta Ikerketa Mediko Aplikaturako Fundazioko langile eta pentsiodunei eta haien senideei oinarrizko osasun laguntza eta laguntza espezializatua ematekoa, 2012ko otsailaren 3an sinatu zen lau urteko epe baterako, 2015eko abenduaren 31 bitarterako hain zuzen.

Prestazio horren gastuak 5.106.112 euro egin zuen 2014an; horietatik, 9.353 euro gutxiago kontabilizatu ziren. Hil bakoitzaren amaierako onuradunen banakako osasun txartelen kopuruaren arabera fakturatzen da, osasun laguntza ematen den ala ez alde batera utzita. Kontratu horren onuradunak 7.025 dira; horietatik 6.435 aktiboak dira.

Prezioa urteko 772 eurokoa da onuradun bakoitzeko, eta 2012an negoziatu zen, 2012ko biztanle bakoitzeko batez besteko osasun gastua erreferentziatzat hartuta: 1.016 euro. 2011. urterako kalkulatutako prezioa, aurreko kontratua indarrean zegoenekoa, onuradun bakoitzeko 725 eurokoa izan zen.

O-NOZek 1.016 euroko batez besteko gastua kalkulatu zuen honako zatiketa eginez: laguntza espezializatuko, prestazio eta itunetako eta osasun metaleko aurrekontu programetan 2012rako aurreikusitako gastua –inbertsioak kenduta– eta 2001-2012 aldian egindako inbertsioen urteko batez bestekoa (20,64 milioi) zati 2011ko urtarrilaren 1eko biztanle kopurua. Halaber, 2010. urteko oinarrizko osasun laguntzako gastua sartu zen, Iruñerriko bost osasun etxeei zegokiena, batez beste 12.116 banakako osasun txartelekin. Gure ustez, irizpide horiek ez dira erakusgarriak CUNekiko kontratuaren onuradunei osasun laguntza emateko prezio bat negoziatzeko erreferentziako kostu bat ezartzeari begira.

* Nasuvinsari azterlan eta txosten teknikoak egiteko enkargua: urtarrilean eta otsailean zerbitzua ematen jarraitu zen, enkargua onetsi gabe egon arren, eta hilabete horietan 31.467 euro fakturatu ziren, 2013ko prezioei eutsita; prezio horiek, ordea, 2014ko ekitaldirako onetsiez gorakoak ziren, beraiekin ekarri zuten 2014ko prezioekin egin beharreko fakturazioa baino 8.726 euro gehiagoko gastua egitea.
* Lurralde Politikako Gizarte Kontseiluaren eta berariazko batzordeen dietak onetsitako prezioen arabera ordaindu dira, eta bertaratzeak kasuko aktaren bitartez justifikatzen dira. Dieten ordainketan ez da PFEZaren atxikipenik egiten.
* Natura interpretatzeko zentroen kudeaketa: kontzeptu horretan albaitari batekin kontratatutako zerbitzuak sartzen dira, aurreko ekitaldietan GAN sozietate publikoari enkargatutakoak: 18.149 euro egiten dute zerbitzu horiek.

Hiru eskaintza eskatu ziren, eta haietako bakarrak onartu zuen. Ez zen preziorik ezarri. Adierazi zen orduek hitzarmenekoak izan behar zutela. Hasierako data finkatu zen eta esleipen-hartzaileari eskatu zitzaion "emandako zerbitzuak komenigarritzat jotzen zuen moduan fakturatzeko". Aurkeztutako fakturetan ez da orduen zehaztapenik ematen.

* Naturguneen mantentzea guztira 321.239 euroko guztizko aurrekontua duen enkargu baten zati bat da; horretatik, ehuneko 62,52 hirugarrenekin kontratatu zuen GANek.

Landa Garapeneko, Ingurumeneko eta Toki Administrazioko Departamentuak justifikatu zuen sozietate publikoak hirugarrenekin enkarguaren ehuneko 50 baino gehiago kontratatzea, esanez zerbitzuaren osotasunaren prestazioan eraginkortasun handiagoa lortuko zela, eginbehar guztiak enkargu berean biltzeagatik, sozietate publikoaren koordinazioarengatik eta eskualdeko enpresekin kontratatuta efizientzia handiagoa lortzeagatik.

Gure gomendioak:

* *Sozietate publikoekiko kontratu eta enkarguak behar adina denborarekin izapidetzea, esleipen-hartzaile berriak prestazioa hasi dadin behin kontratuaren edo enkarguaren iraupen osoa amaituta.*
* *Xehetasunez eta modu exhaustiboan justifikatzea sozietate publikoei enkarguak egitea ekonomikoagoa, efizienteagoa eta eraginkorragoa dela zerbitzuak merkatuan kontratatzea baino.*
* *Sozietate publikoetako langileek beren zerbitzuak modu iraunkorrean, Administrazioaren egoitzetan eta haren zuzendaritza funtzionalaren pean emateko egoera aztertzea, eta ebaluatzea ez ote den hori egiten egiturazko beharrizanak badaudelako, Administrazioaren langileek artatu beharko lituzketenak.*
* *Hezkuntza Departamentuaren eta gurasoen elkarteen arteko lankidetza-akordioak sinatzea, azken horiek antolatutako eskola-garraiorako, unibertsitatez besteko derrigorrezkoaren ondorengo irakaskuntzetako ikasleentzat.*
* *Zerbitzuen kostua –besteak beste, osasun prestazioena– kalkulatzeko sistema bat ezartzea.*
* *CUNekiko kontratuak 2015eko abenduaren 31ko mugaeguna duenez, aztertzea ea zerbitzu hori kanpoko baliabideekin eman behar den –hala bada, konkurrentzia sustatu behar da– edo sare publikoak bere gain har dezakeen.*
* *PFEZaren atxikipena egitea Lurralde Politikako Gizarte Kontseiluaren eta berariazko batzordeen dieten ordainketan.*

VII.4.2 Kontratazio administratiboa

2014an esleitutako honako esparru-akordioa fiskalizatu da:

|  |  |  |  |  |  |
| --- | --- | --- | --- | --- | --- |
| Erakunde  kontratatzailea | Helburua | Mota | Prozedura | Lizitazio-prezioa | Esleipenaren zenbatekoa |
| O-NOZ | Kontsultetarako esparru-akordioa; itxaron zerrendetako esku-hartzea | Laguntza | Irekia | 2.970.000 | 2.970.000 |

Oro har, itxaron-zerrendetatik heldu diren kontsulten, prozedura diagnostiko eta terapeutikoen eta ebakuntza kirurgikoen osasun prestazioa kontratatzeko esparru-akordioa Kontratu Publikoei buruzko Foru Legeari jarraituz izapidetu zen, eta akordio horren babesean esleitutako kontratuetatik heldutako gastuak onetsita, fiskalizatuta, justifikatuta eta zuzen kontabilizatuta daude.

2013ko ekainaren 26an, Nafarroako Gobernuak Osasunbidea-Nafarroako Osasun Zerbitzuari baimena eman zion aurreko lerrokadan adierazitako osasun prestazioak kontratatzeko esparru-akordio bat egiteko.

2013ko irailean, espedientea onetsi zen eta hautapen-prozedura irekitzea xedatu zen. Erabaki zen esparru-akordioaren indarraldia 2014an hasi eta 2016ko abenduaren 31n amaituko zela. Honako hauek izan ziren zenbatetsitako balioa, esleipen-prezioa eta 2014ko gastua:

|  |  |  |  |
| --- | --- | --- | --- |
|  | 2014rako zenbatetsitako balioa | 2014rako esleitutako prezioa | 2014ko gastua |
| Osasun laguntza | 2.400.000 | 2.400.000 | 1.372.256(1) |
| Protesi kirurgikoak | 570.000 | 570.000 | 164.861 |
| Guztira | 2.970.000 | 2.970.000 | 1.537.117 |

1. Erabilera bereziko onuradunei osasun laguntza emateko 28.449 sartzen dira. 2014ko apiriletik abendurako aldiari dagokion gastua.

Proposamen bakarra jaso zen, ehuneko 50na Nafarroako Unibertsitate Klinikak eta San Miguel Klinikak aurkeztutakoa. Guztira eskainitako prezioa lizitazio-prezioaren berdina izan zen.

O-NOZek konprobatzen du bi kliniketan laguntza jasotako gaixoei laguntza horretarako baimena eman zaiela, nolako laguntza jaso duten eta zenbat fakturatu den. Egiaztatu dugu kontabilizatutako zenbatekoak kasuko fakturetan bermatuta daudela. San Miguel klinikaren fakturazioaren kasuan, egiaztatu dugu fakturatutako kontsultak, probak eta ebakuntzak bat datozela esparru-akordioan ezarritakoekin; halaber, fakturatutako prezioak esleitutako prezioei dagozkie. Egiaztapen hori ezin izan da egin CUNen kasuan, zeren eta zentro horrek batera fakturatzen baitu ituna dela-eta deribatutako gaixoei eta esparru-akordioaren ondorioz deribatutakoei dagokiena.

Esparru-akordioan jasota dago aukera dagoela O-NOZetik deribatutako gaixoentzat klinikek, justifikazio medikorik gabe, erabiltzen dituzten protesiak fakturatzeko, nahiz eta haiek ez egon O-NOZen itunaren zerrendan. Egiaztatu dugu ezen, kasu hauetan, klinika pribatuak fakturatutako prezioa O-NOZen protesien prezioari dagokiola.

VII.5. Transferentzia arruntengatiko gastuak eta kapital- transferentziengatiko gastuak

2014ko ekitaldian baimendutako transferentzia arruntek 1.386,87 milioi euro egin zuten. 2014an aitortutako betebeharren guztizkoaren ehuneko 36 egiten dute. Hitzarmen ekonomikoaren ondorioz Estatuari egiten zaion ekarpenak transferentzia arrunten guztizkoaren ehuneko 40 egiten du.

2014ko transferentzia arrunten gastuen aldea, 2013ko transferentzia arrunten gastuekikoa, ez da aipagarria, zeren eta ehuneko 0,02 egin baitzuten behera; hala eta guztiz ere, nabarmentzekoa da Estatuarentzako ekarpenak ehuneko hiru egin duela behera, 16 milioi gutxiago baitira, eta familiei eta beste partikular batzuei egindako transferentziek ehuneko zortzi egin dutela gora (besteak beste, farmazia-prestazioak ehuneko bost igo dira).

2014an baimendutako kapital-transferentziak 123,78 milioi eurokoak izan ziren. Ekitaldian aitortutako betebeharren guztizkoaren ehuneko hiru egiten dute. Ehuneko 41 enpresa pribatuei eman zitzaizkien; ehuneko 30 familia eta partikularrei; ehuneko 17 toki entitateei, eta gainerako ehuneko 12a, berriz, honakoen artean banatzen da: irabazi asmorik gabeko erakundeak, fundazioak eta enpresa publikoak.

2013an emandakoak baino ehuneko 14 gutxiago izan ziren, batez ere enpresa pribatuentzako kapital-transferentziak ehuneko 24 jaitsi zirelako. Halaber, nabarmentzekoa da toki entitateentzako kapital-transferentzien funtsa ehuneko 28 jaitsi dela.

VII.5.1. Aztertutako lagina

Honako hau izan da 2014an emandako transferentzia arrunten eta kapital-transferentzien aztertutako lagina –hura hautatzeko kontuan hartu da, beste irizpide batzuen artean, Ganbera honek "Nafarroako Gobernuak entitate eta elkarte batzuei emandako diru-laguntzei" buruzko txostena–:

|  |  |  |  |
| --- | --- | --- | --- |
| Departamentua | Kontzeptua | Transferentzia arruntak | Kapital-transferentziak |
| 1. Ekonomia, Ogasun, Industria eta Enplegua | Moderna fundazioa | 300.000 |  |
|  | CEINi egindako transferentzia | 599.143 |  |
|  | CPENi egindako transferentzia | 140.000 |  |
| 4. Hezkuntza | NUP Finantzaketa | 51.794.279 |  |
| 6. Sustapena | Etxebizitzak zaharberritzea |  | 25.247.582 |
|  | Nasuvinsari egindako transferentzia | 951.963 |  |
| 7. Landa Garapena, Ingurumena eta Toki Administrazioa | Kapital-transferentzien funtsa, zolaberritzeetarako |  | 3.773.032 |
|  | INTIAri egindako transferentzia | 4.564.246 |  |
|  | GANASAri egindako transferentzia | 872.372 |  |
| A. Kultura, Turismo eta Erakunde Harremanak | Pablo Sarasate Fundazioa | 2.551.696 |  |

Gainera, Sarrigurengo Haur eta Lehen Hezkuntzako ikastetxe publikoaren eraikuntza aztertu zen, zeinaren lizitazioa Foru Administrazioak egin baitzuen. Kapital-transferentzien moduan kontabilizatu zen; honako hauek dira datuak:

|  |  |  |  |  |  |
| --- | --- | --- | --- | --- | --- |
| Helburua | Mota | Prozedura | Lizitazio-prezioa | Esleipenaren zenbatekoa | Esleipenaren baja |
| Sarrigurengo ikastetxearen eraikuntza | Obrak | Irekia | 2.008.602 | 1.566.710 | % 22 |

Sarrigurengo Haur eta Lehen Hezkuntzako ikastetxe publikoa eraikitzea lehentasunezko jarduketa bat zen Nafarroa 2012 planean. Kontratazio espedientearen izapidetzea 2010eko abuztuan hasi zen, eta gerarazi egin zen. 2014ko abenduan, "A" jarduketa-arloari (lehen hezkuntzako ikasgelak, gimnasioa eta bulegoak, besteak beste) eta "C" jarduketa arloari (jantokia eta sukaldea) zegozkien obrak esleitu ziren, prozedura ireki bidez eta presako izapidetze aurreratuarekin, eskolaratze beharrak eraginda.

Sarrigurengo Ikastetxearen obren kontratazio-espedientea, haren esleipena eta betetzea, oro har, kontratuei buruzko legediaren arabera izapidetu dira.

Gainerako transferentziei –arruntak zein kapitalekoak– dagokienez, egiaztatu da ezen, orokorrean, berrikusitako gastuak zuzen baimenduta, kontu-hartzailetzak onartuta, justifikatuta eta kontabilizatuta daudela, eta diru-laguntzak haiei buruzko arauetan ezarritakoaren arabera eman, justifikatu eta ordaindu direla.

Gainera, Ganbera honek Iruñeko Udalaren 2014ko ekitaldiari buruz egindako fiskalizazioan, egiaztatu zen Udaleko klase pasiboen urteko kostu garbiaren kalkuluan, zeina Nafarroako gobernuaren diru-laguntza zehazteko oinarri gisa erabiltzen baita, ez dela deskontatu Udalak Gobernutik, udal suhiltzaileen kidegoko langileen kuota patronalaren kontzeptuan, jasotzen duen diru-sarrera, suhiltzaile horiek Nafarroako Larrialdi Agentzian; horrek, izan ere, Gobernuak Iruñeko Udala behar baino 864.487 euro gehiago finantzatzea.

Aztertutako transferentzia eta diru-laguntzak direla-eta, honakoak nabarmendu behar ditugu:

* Moderna Fundazioa: fundazioak, 2014an, 300.000 euroko diru-laguntza jaso zuen 2014ko ekitaldiko jarduketak finantzatzeko. Horrek 510.820 euroko gastua ekarri zuen.

Diru-laguntza arautzen duen hitzarmenean ezartzen da fundazioak garatutako jardueren oroitidazki xehakatu bat aurkeztuko duela, non Moderna Planean 2030eko ekitaldirako aurreikusitako helburuen balorazio bat jasoko baita.

2014ko jardueren oroitidazkian, hartutako funtsak eta parte hartutako enpresa, proiektu eta ekitaldietan egindako jardueren xehetasunak ematen dira. Jarduera horiek ez dira zuzenean lotu 2014ko jarduketa planean aurreikusitakoekin Osasunaren Ekonomiaren, Ekonomia Berdearen eta Talentuaren Ekonomiaren arloetan, eta ez da baloratu, ezta ere, nolako ekarpena egiten duten informazioa ematen deneko Moderna Planeko epe luzeko helburuak lortzeko; informazio horretatik gehiena ez dago 2014an gaurkotua.

* 2014. urtean, Nafarroako Unibertsitate Publikoari (NUP) 51.794.279 eman zitzaizkion transferentzia arruntetan; horietatik, ehuneko 94 irakaskuntza- eta ikerketa-lanak finantzatzeko eta gainerakoa irakasleen lansari osagarriak finantzatzeko.

NUP finantzatzeko hitzarmen horretan, 2014ko ekainaren 20an sinatuan, Gobernuaren eta NUPen arteko konpromisoa jasotzen da, unibertsitate-jardueraren urte anitzeko finantzaketa eredu berria ezartzekoa, bi entitateen artean sortutako batzorde parekidearen lanekin jarraituz.

Ez da onetsi NUPen urte anitzeko finantzaketa eredua.

* Nasuvinsa sozietate publikoak 2014an 951.963 euro jaso zituen Foru Administrazioaren transferentzia arrunten bidez.

Kopuru horretatik, 131.377 euro Nafarroako Garraioaren eta Logistikaren Agentzia (NGLA) sozietate publikoaren funtzionamendu-gastuak, 2014ko bigarren seihilekoak, finantzatzeko izan ziren. Sozietate hori Nasuvinsak xurgatu zuen 2014ko uztailaren 1ean. Gastu hori 2015eko urtarrilaren 15ean onetsi zen. Nasuvinsak ez zituen adostuak gastu horietarako finantzaketa-baldintza berriak, NGLA xurgatu eta ondorenerako.

* INTIA sozietate publikoak Foru Administraziotik 4,56 milioi euro jaso zituen transferentzia arrunten kontzeptuan, honako xede hauek betetzeko:

a) I+G+b sustatzea nekazaritza- eta abeltzaintza-ekoizpeneko tekniketan eta aholkularitza teknikoa ematea nekazaritzaren eta abeltzaintzaren arloko ekoizpenerako eta elikagai-segurtasunerako. 2,8 milioi

b) Kontseilu arau-emaileak sustatu eta haiei laguntza emateko jarduerak. 1,13 milioi.

c) Nekazaritzaren eta nekazaritza-elikagaien arloko prestakuntza-ekintzak. 0,15 milioi.

d) Nafarroako Ubideak ureztatuko duen eremuan ureztaketa abian jartzeko jarduerak. 0,48 milioi.

Transferentzia guztiak, azken hori kenduta, kasuko hitzarmenetan arautu ziren. Ez dago jasota Nafarroako Ubideko eremu ureztagarrian ureztaketa abian jartzeari buruz sozietate publikoak aurkeztutako oroitidazkiari buruzko jarraipenik egin denik, ez eta hari onespena eman zaionik ere.

Gainera, INTIAK 14,94 milioi euro jaso zituen Nafarroako Ubidearen kanona ordaintzeko.

* Pablo Sarasate Fundazioa.

Pablo Sarasate Fundazioa 1997an sortu zen Nafarroako Orkestra Sinfonikoa kudeatzeko. Fundazioak 2.551.696 euro jaso zituen Foru Administraziotik 2014an. Kopuru horretatik, 1.600.500 euro diru-laguntza izendun bat da, Fundazioaren jarduerak finantzatzeko eta haren funtzionamendurako, 2013ko irailaren 1etik hasi eta 2014ko abuztuaren 31ra bitarteko aldirako. Gainerako, 951.196 euro, 2014ko urrian eta abenduan eman ziren, zuzenean, baliabide ekonomiko aski ez zuelako, aurreikusita zeuden babesletzak gauzatu ez zirelako. Adierazi bezala, diru-laguntzaren zati bat langileen nominak ordaintzeko erabili zen.

Fundazioaren langile-gastuak 4.118.288 eurokoak izan ziren –gastu guztien ehuneko 73–, eta 70 pertsonari dagozkie; besteak beste, zortzi kontseilari eta goi mailako zuzendari bat.

Diru-laguntzak zuzenean emateari buruzko justifikazioan ageri da hartzaile bat hautaturik beste edozein interesduni diru-laguntza eskuratzeko aukera kentzen zaiola, diru-laguntzaren xedea dela eta. Diru-laguntzei buruzko Foru Legeak diru-laguntzak zuzenean emateko kasu hori jasotzen du; betiere, kasu berezi moduan. Diru-laguntzaren onura publikoa oinarritu zen orkestrak Foru Komunitatearen kultur garapenean daukan parte-hartzean.

Fundazioak 2010etik 2012ra bitarte urtean 3,5 eta 4,2 milioi euro inguru jaso ditu; 2013an, berriz, 1,65 milioi jaso ditu, eta 2014an, azkenik, 2,55 milioi euro.

* Etxebizitzak zaharberritzeko kapital-transferentziak: diru-laguntzen onuradunei hartutako konpromisoak –hain zuzen ere, obrak hasi baino lehen behin-behineko kalifikazioa aurkezten dutenean hartutakoak, 26,04 milioi 2014ko abenduaren 31n– ez dira kontabilizatzen hitzartutako gastu gisa, erreserba gisa baizik; horrenbestez, ez dira jasotzen etorkizuneko gastu hitzartuen egoera-orrian. Bestalde, 2014ko abenduaren 31n kontabilizatutako kreditu-erreserbak 13,33 milioikoak dira, eta ez dituzte jasotzen data horretan hartutako konpromiso ekonomiko guztiak.
* Toki entitateei egindako kapital-transferentziak

Toki entitateei egindako kapital-transferentziek, zolaberritze lanak egitekoek, 3,77 milioi euroko gastua ekarri dute 2014an. Lau kontusailetan kontabilizatutako gastuen hurrengo lagin hau fiskalizatu dugu:

|  |  |  |  |  |
| --- | --- | --- | --- | --- |
|  | Gastua, guztira | Toki entitateen kopurua | Aztertutako gastua | Toki entitateen kopurua |
| Zolaberritzea eta sareak, araubide orokorrean | 1.899.461 | 15 | 237.876 | 1 |
| Zolaberritzea sarerik egin gabe, araubide orokorrean | 814.609 | 11 | 55.297 | 1 |
| Zolaberritzea eta sareak, araubide berezian | 431.039 | 3 | 344.455 | 1 |
| Zolaberritzea sarerik egin gabe, araubide berezian | 324.299 | 3 | 23.199 | 1 |

Ekarpen horiek 2009-2012 aldirako Toki Inbertsioen Planean sartzen dira. Plan hori urriaren 24ko 16/2008 Foru Legearen bidez onetsi zen. Planak zolaberritze-obrak finantzatzeko araubide orokor bat ezartzen du, inbertsioaren ehuneko 70 egiten duena. Portzentaje hori igo ahal izanen da ehuneko 80raino finantzaketarako araubide berezian sartutako zolaberritze-obren kasuan.

Egiaztatu da aztertu diren ekarpenak 2009-2012 aldirako Toki Inbertsioen Planaren araudiaren arabera zehaztu, justifikatu eta ordaindu direla.

Egiaztatu da bi urtera bitarteko atzerapena dagoela Inbertsioen Planeko zolaberritze-obren exekuzioaren aurreikuspenetik toki entitateak haiek esleitzen dituen arte.

Aztertutako obretako bat urgentzia aitortukotzat deklaratu zen Inbertsioen Planean jasotzearen eraginetarako. Kalifikazio horren justifikazioa Udalaren eskaria da, hornikuntza- eta saneamendu-azpiegiturak narriatuta egoteari buruzko adierazpen huts batekin, zeren eta egoerak larriki kaltetzen baititu kaleetako eraikinak, 45 urte dituztenak.

2009-2012 aldirako Toki Inbertsioen Plana 233,36 milioi euroko diru-zuzkidurarekin onetsi zen, udalen eta kontzejuen eskumeneko azpiegituren eta inbertsioen finantzaketarako, eta beste plan bat onetsi bitarte luzatu zen.

Ondoren, planaren betetzea erakusten dugu, 2009-2014 aldiari dagokionez, betetze hori plana onetsi zuen urriaren 24ko 16/2008 Foru Legean ezarritako aurreikuspenekin alderatuta:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2009 | 2010 | 2011 | 2012 | 2013 | 2014 | Guztira |
| Ohiko plana | 56.197.537 | 57.602.474 | 54.542.536 | 56.018.599 |  |  | 224.361.146 |
| Plan berezia |  |  | 4.500.000 | 4.500.000 |  |  | 9.000.000 |
| **Aurreikusitakoa, guztira** | **56.197.537** | **57.602.474** | **59.042.536** | **60.518.599** |  |  | **233.361.146** |
| Gutxitzea |  |  |  | -23.604.450 |  |  | -23.604.450 |
| Aurreikusitakoa, aldaketak barne |  |  |  |  |  |  | 209.756.696 |
| Aitortutako betebeharra (1) | 43.598.140 | 52.478.5458 | 13.395.331 | 32.039.781 | 16.926.299 | 11.232.058 | 169.670.154 |
| Betetzeko dagoena |  |  |  |  |  |  | 40.086.542 |

(1) Aurreko planei dagozkien betebeharrak kenduta, Toki Administrazioko Departamentuaren arabera.

2009-2012 aldirako Toki Inbertsioen Planaren betetzea ehuneko 73koa da, hari buruzko arauetan hasiera batean onetsitako aurreikuspenekin alderatuta. Kontuan hartzen badugu 2012ko ekitaldian planean kapital-ekarpenetarako aurreikusitako zuzkidura 23,6 milioi euro jaitsi zela, planaren betetzea ehuneko 81 ingurukoa dela esanen genuke.

2014ko abenduaren 31n, 2009-2012 aldirako Toki Inbertsioen Planeko kapital-ekarpenetatik 5.670.529 euro kreditu eskuraezineko egoeran zeuden.

2012rako Nafarroako Aurrekontu Orokorrei buruzko abenduaren 28ko 19/2011 Foru Legeak ezartzen du toki entitateek Nafarroako tributuetan parte hartzeko funtsa osatzen duten eta Nafarroako Parlamentuak onetsi dituen kredituak, kapital transferentzien arloan, aurrekontuetan erabili gabe badaude ekitaldia ixtean, edo jatorria ekitaldi itxietako ekonomian badute, diruzaintza-gerakin atxikitzat hartuko direla.

2014ko ekitaldiko aurrekontuan, 20 milioiko hasierako kreditu bat bildu zen, diruzaintza-gerakin atxikiarekin finantzatu behar zena eta aurrekontuari gehitu behar izan zitzaiona aurrekontu-aldaketa baten bitartez.

2014ko abenduaren 31n Toki Inbertsioen Planari atxikitako diruzaintza-gerakina 65,50 milioikoa da; horietatik, 40 milioi 2009-2012 Planari dagozkio eta gainerakoa aurreko planei.

Gure gomendioak:

* *Udalarekin erregularizatzea eman zaizkion gehiegizko diru-laguntzak, udal klase pasiboen kostu garbia finantzatzeko.*
* *Moderna Planaren oroitidazkian helburuen betetzea eta balorazioa aurkeztea, jarduketa planean ezarritako helburuekin eta Moderna Planaren epe luzeko helburuekin lerrokatuta.*
* *Nafarroako Unibertsitate Publikoaren jardueraren finantzaketarako eredu berri bat onestea, helburuak eta haien betetze-maila neurtzeko adierazleak ezarriz, zeinak beharrezkoak baitira emaitzetan oinarritutako finantzaketa baterako.*
* *Gogoeta egitea zuzeneko diru-laguntzak emateko irizpideari buruz, entitateentzako laguntza finantzario gisa –oraingo kasuan Pablo Sarasate Fundazioari–, beste finantzabide batzuetatik aurreikusitako diru-sarrerak lortu ez dituztenean.*
* *Etxebizitzak zaharberritzeko diru-laguntzei dagokien gastu-konpromisoa kontabilizatzea, behin behineko kalifikazioa aurkezten denean.*
* *Aurrekontuaren hasierako kreditu gisa ez sartzea diruzaintza-gerakin atxikiarekin finantzatutako gastuak.*

VII.5.2 Estatuarekiko Hitzarmen Ekonomikoa

Nafarroak, bere foru-araubidearen indarrez, Estatuaren eta Nafarroako Foru Komunitatearen artan sinatutako hitzarmen ekonomikoari jarraituz gauzatzen du bere finantza- eta tributu-jarduera. Hitzarmen hori 1990eko uztailaren 31n sinatu zen eta abenduaren 26ko 28/1990 Foru Legean araututa dago.

Hitzarmenean ezartzen dira, batetik, harmonizazio fiskalaren irizpideak eta, bestetik, estatuko Administrazioak Nafarroan ematen dituen eskumen transferitu gabeak direla-eta Nafarroak Estatuari egin beharreko ekarpena kalkulatzeko metodoa.

Honako hauek izan ziren hitzarmen ekonomikoari dagozkion gastuen eta diru-sarreren eragiketak, 2014ko ekitaldian kontabilizatuak, eta haien eta aurreko ekitaldikoen arteko alderaketa:

|  |  |  |  |
| --- | --- | --- | --- |
| Gastuak | 2013 | 2014 | Aldea |
| Estatuarentzako ekarpena | 571.859 | 555.835 | % -3 |
| Gastuak, guztira | 571.859 | 555.835 | % -3 |
|  |  |  |  |
| Diru-sarrerak | 2013 | 2014 |  |
| BEZaren ondoriozko doitzeak | 646.767 | 750.869 | % 16 |
| Alkoholaren gaineko zerga bereziak | -34.048 | -34.934 | % -3 |
| Garagardoaren gaineko zerga bereziak | 8.501 | 4.331 | % -49 |
| Tabakoaren gaineko zerga bereziak | 15.507 | 14.374 | % -7 |
| Hidrokarburoen gaineko zerga bereziak | 19.313 | -15.866 | % -182 |
| BEZaren eta zerga berezien doikuntzak, guztira | 656.040 | 718.775 | % 10 |
| Mendekotasunari arreta eskaintzea | 11.554 | 12.219 | % 6 |
| Diru-sarrerak, guztira | 667.594 | 730.994 | % 9 |

*Gastuak*

2014an estatuari egindako ekarpenak 555,83 milioi euro egin zuen. Ekitaldian aitortutako betebeharren guztizkoaren ehuneko 15 da. 2012ko aurrekontuko hasierako kreditua 534,87 milioi eurokoa izan zen. Hartatik, 498,31 milioi 2014ko ekitaldira luzatu ziren, eta, bestalde, 57,52 milioi handitu zen.

Nafarroako Gobernuak 2013ko abenduaren 30ean hartutako erabakiaren bidez onetsi ziren 2014rako ekitaldirako luzatutako 2012ko aurrekontu orokorrak betetzeko arauak. Hauxe ezartzen da haietan: Ekonomia, Ogasun, Industria eta Enplegu Departamentuak berehala aztertu eta negoziatuko du zer zenbateko ordaindu behar dion Estatuko Administrazioari zama orokorretarako ekarpen gisa, eta 2014rako gutxienez ere 70 milioi euroko gastu-murrizketa ekarri behar baitu luzatutako aurrekontuan kontzeptu horrengatik aurreikusitako zenbatekoan. Aurreikuspen horiek ez ziren bete.

2014rako behin-behineko ekarpen likidoa kalkulatu zen 2010eko oinarri-urtearen ekarpen likidoari, 485,51 milioi, aplikatuz 2010-2014 aldirako ezarritako behin-behineko eguneratze-adierazlea. Adierazle hori zatidura hau da: estatuak hitzartutako tributuengatik egindako diru-bilketa zati estatuak oinarri-urtean egindako diru-bilketa.

Desadostasun batzuk badaude bi administrazioen artean behin-behineko eguneratze-adierazlea zehazteko orduan, zenbait hidrokarburoren gaineko txikizkako salmentaren gaineko antzinako zerga hidrokarburoen gaineko zerga berrian sartzearen ondorioz

2014an, 555,83 milioiko gastu bat kontabilizatu zen, Ekonomia Departamentuak ekitaldi horretarako zenbatetsi zuen behin-behineko ekarpenari dagokiona. Kontabilizatutako guztizko gastutik, Estatuari, bi administrazioen arteko desadostasuna zela eta, 520,69 milioi ordaindu zitzaizkion. Kopuru hori adostutako azkeneko behin-behineko ekarpen likidoari dagokio. 2014ko ekitaldiaren itxieran ordaintzeko dagoen kopurua 2014ko ekarpeneko 35,15 milioi dira, 2013ko ekarpeneko 25,09 milioiko kopuruaz gainera.

2014an, bi administrazioek ez zuten ez onetsi, ez erabaki 2013ko ekitaldiko ekarpenaren behin betiko likidazioa.

*Tributu bidezko diru-sarrerak*

Hitzarmenak doikuntza batzuk aurreikusten ditu tributuen diru-bilketan, bai Nafarroari eta Estatuko gainerakoari egoztekoak zaizkien zuzeneko zergen zenbatespena perfekzionatzeko, bai zeharkako zergetarako.

Aplikatutako doikuntzak zeharkako zergei, BEZari eta zerga bereziei dagozkie, eta hitzarmen ekonomikoan aurreikusitako formulen eta metodoen arabera kalkulatzen dira.

Kasuko tributuaren diru-sarreren kontusailean kontabilizatzen dira, eta kontusail horrexetan sartzen da, halaber, 2014ko behin betiko likidazioaren aurrerakina, BEZaren eta zeharkako zergen doikuntzengatik –29.996.371 euro 2014an–.

Foru Administrazioak eta Estatuko Administrazioak ez dute adostu hidrokarburoen gaineko zerga bereziaren 2013ko doikuntzari dagokion behin betiko likidazioa. Hala eta guztiz ere, Estatuak, alde bakarretik, likidazioa bere aldeko 19.665.669 euroan zenbatetsi zuen, eta Foru Komunitateari BEZaren doikuntza zela-eta egin beharreko diru-sarreratik deskontatu zuen. Nafarroako Gobernuak Estatuari eskatu zion deskontatutako diru-sarrera itzultzeko, eta, erantzunik jaso ez zuenez, Estatuak deskontatutako diru-sarrera konpentsatu zuen 2014ko laugarren hiruhilekoaren behin-behineko ekarpenaren ordainketan.

*Errekurtsoak*

Honako errekurtsoak daude jasota, hitzarmen ekonomikoa dela eta:

1. 2014ko uztailaren 25ean, Estatuko Administrazioak administrazioarekiko auzi-errekurtsoa aurkeztu zuen Auzitegi Gorenean, Hitzarmen Ekonomikoaren Arbitraje Batzordeak, Estatuko Administrazioaren eta Foru Administrazioaren arteko eskumen-gatazkan, emandako ebazpenaren aurka, 2012an sortutako eskumen-gatazka negatiboa ezetsita.

Horri dagokionez, Estatuko Administrazioak Nafarroako Gobernuari eskumengabetasunaren deklarazioa aurkeztu zion, Nafarroako lurraldean kokatutako faktoria batean fabrikatutako ibilgailuak merkaturatzen dituen merkataritza-sozietate bateko jasandako BEZaren itzulketa zela-eta. Nafarroako Foru Komunitateak, halaber, adierazi zuen eskumenik ez zuela itzulketa hori zela-eta.

Tributu Administrazioaren Estatu Agentziak erabaki zuen BEZaren bidegabeko kenkari bat egina zela, 1.513.750.174,57 eurokoa, eta erabaki zuen zenbateko hori ez zitzaiola exijitu behar zergapekoari, ibilgailuak merkaturatzeko sozietateari, baizik eta Nafarroako Foru Ogasunari.

2014ko azaroaren 26an, Auzitegi Gorenak onartu zuen errekurtsoa hirurogei eguneko epe batez etetea, eta 2015eko apirilaren 7an erabaki zuen errekurtsoa behin-behinekoz artxibatzea, prozedurari jarraipena ematea eskatzen ez den bitartean edo auzialdia iraungi arte.

Hitzarmen ekonomikoa aldatzen duen ekainaren 24ko 14/2015 Legeko hamaikagarren xedapen gehigarriak prozedura bat ezartzen du Hitzarmen Ekonomikoaren Arbitraje Batzordean Estatuko Administrazioaren eta Foru Komunitatearen artean planteatutako eskumen-gatazkak ebazteko. Ez dira formalizatu aipatutako lege horretan eskumen gatazka ebazteko exijitutako betekizun guztiak, Auzitegi Gorenean aurkatutako BEZaren itzulketa, behin-behinekoz artxibatua, dela-eta.

2. Alderdi politiko batek administrazioarekiko auzi-errekurtso bat aurkeztu zuen Batzorde Koordinatzailearen 2012ko maiatzaren 7ko erabakien aurka; izan ere, erabaki horiek 2010-2014 bosturtekoan BEZaren diru-bilketaren doikuntza efektibo egiteko metodoa aldatzen zuten, 2012ko apirilaren 1etik aurrera. Aldaketa hori onetsi zen Nafarroako automobil enpresa baten ibilgailuak merkaturatzeko eta ustiatzeko sistema berriaren eragin fiskala orekatzeko, Foru Komunitatean mugatuz hiru aurrekontu-ekitaldietan, 2012, 2013 eta 214koetan, 25 milioi euroko kopurura.

Formazio politikoaren errekurtsoa Auzitegi Nazionalak ezetsi egin zuen 2015eko urtarrilaren 22ko epaiaren bidez. 2015eko apirilaren 14an, Auzitegi Gorenak eman gabe deklaratu zuen alderdi politikoak Auzitegi Nazionalaren epaiaren aurka aurkeztutako kasazio errekurtsoa.

*Gomendatzen dugu Estatuko Administrazioarekiko desadostasunak ebaztea, Estatuaren ekarpenetik egiteko dauden doikuntzak eta hidrokarburoen gaineko zerga berezia direla eta.*

VII.6. Inbertsioak eta ibilgetu ez-finantzarioa

2014ko inbertsioek 94,13 milioi euro egin zuten, 2014an aitortutako betebeharren guztizkoaren ehuneko 2,5. Betetze maila kreditu bateratuen ehuneko 52koa izan zen. Inbertsio nagusiak honako kontzeptuei dagozkie: ehuneko 37 errepide eta bideei; ehuneko 20 abiadura handiko trenaren Nafarroako korridoreari; ehuneko 10 ibilgetu ez-materialari, eta ehuneko 9 eraikinei.

Inbertsioen ehuneko 63 Sustapen Departamentuari dagozkio, eta ehuneko 18, berriz, Osasun Departamentuari.

2014ko inbertsioak 2013an betetakoak baino ehuneko 25 txikiagoak izan ziren. Foru Administrazioaren inbertsioek behera egin dute: 2008tik 305,98 eurokoak izatetik 2014an 94,13 milioikoak izatera pasa dira

Erabilera edo zerbitzu publikoko azpiegituretan egindako inbertsioak –36.517.645 euro 2014an, eta errepide eta bideetan egindako lanei dagozkie– ez daude jasota balantzearen ibilgetu materialean; izan ere, ibilgetuaren galeren kontzeptuan izandako emaitza ekonomikoari egozten zaizkio.

Ibilgetu ukiezinetan egindako inbertsioak ere ez dira jaso ibilgetu ukiezin moduan balantzearen aktiboan; izan ere, emaitza ekonomikoaren kontuari egozten zaizkio ibilgetu ez-materialaren galera gisa: 12.366.484 euro dira 2014an.

Ez da definitu, ezta aplikatu ere, amortizazio-politika bat ibilgetuaren ondasunen narriatzea islatzeko.

Kontu Orokorraren oroitidazkian ez dago informaziorik ondasun eta eskubideen inbentarioari buruz, Ogasun Publikoari buruzko Foru Legean ezarritakoaz bestera.

VII.6.1 Inbertsioen lagina

Honako inbertsio hauek aztertu dira:

|  |  |  |
| --- | --- | --- |
| Departamentua | Kontzeptua | Gastua |
| Osasuna | Azpiegiturak, ekipamendua | 4.330.625 |
| Sustapena | Abiadura handiko trena | 19.220.712 |

Egiaztatu da ekipamendu medikoa eta abiadura handiko trena direla eta aztertutako gastuak onetsita, justifikatuta eta kontu-hartzaileak onartuta daudela.

Ondoren, abiadura handiko trena dela-eta 2014an egindako inbertsioak aztertuko ditugu, bai eta ekitaldiaren itxieran zuten egoera ere.

*Zaragoza-Iruña abiadura handiko lineako Castejón-Iruña tartea*

Zaragoza-Iruña abiadura handiko linea Nafarroako lurraldean –Castejón-Iruñerria tartea– eraikitzeari buruz Sustapen Ministerioak eta Nafarroako Gobernuak 2010eko apirilaren 9an sinatu zuten hitzarmenaren arabera, Foru Administrazioak eraikuntza proiektuak idatziko ditu, Castejón eta Iruñerria arteko plataformako obren zuzendaritza eta exekuzioa kontratatuko ditu, abiadura handiko geltoki berriraino, eta desjabetze-espedienteen izapidetzean lagunduko du.

Sustapen Ministerioak, ADIFen bitartez, bere gain hartuko ditu eraikuntza-proiektuen idazketa eta Castejón eta Iruñerria arteko gainegituraren obren zuzendaritza eta exekuzioa.

Bi entitateek egin beharreko obretarako guztizko kostua 675 milioi eurokoa da. Kopuru horretatik, Nafarroako tartearen exekuzioa, 387,65 milioiko kostu zenbatetsiarekin, Foru Administrazioari dagokio. Hauxe da 2011-2014 aldirako programazioa:

(euroak, milioitan)

|  |  |  |  |  |  |  |
| --- | --- | --- | --- | --- | --- | --- |
| Castejón-Iruña tartea | Km. | Kostu zenbatetsia | | | | |
| Kostua, guztira | 2011 | 2012 | 2013 | 2014 |
| 1. Castejón-Alesbes | 14,50 | 71,10 | 7,10 | 28,40 | 35,60 |  |
| 2. Alesbes-Erriberri | 15,00 | 77,55 | 7,75 | 31,00 | 38,80 |  |
| 3. Erriberri-Tafalla | 15,00 | 76,00 | 7,60 | 20,40 | 22,00 | 26,00 |
| 4. Tafalla-Artederreta | 15,19 | 78,00 | 7,80 | 21,20 | 21,00 | 28,00 |
| 5. Artederreta-Ezkirotz | 10,20 | 60,00 | 6,00 | 24,00 | 16,65 | 13,35 |
| **Eraikuntza, guztira** | **69,89** | **362,65** | **36,25** | **125** | **134,05** | **67,35** |
| Desjabetzeak |  | 10,00 | 5,00 | 5,00 |  |  |
| Proiektua egitea eta obra zuzendaritza |  | 15,00 | 2,00 | 4,00 | 5,00 | 4,00 |
| Kostua, guztira |  | 387,65 | 43,25 | 134,00 | 139,05 | 71,35 |

Estatuak, ADIFen bitartez, 2013tik 2017ra bitarteko ekitaldietan egindako obren kostua itzuli behar du. Honako hau da egutegia:

|  |  |  |  |  |  |  |
| --- | --- | --- | --- | --- | --- | --- |
| Itzulketak | 2013 | 2014 | 2015 | 2016 | 2017 | Guztira |
| Zenbatekoa milioitan | 10 | 25,65 | 30 | 170 | 152 | 387,65 |

2014ko abenduaren 31n, Foru Administrazioak egindako inbertsioa 72,47 milioi eurokoa zen, eta honako hauei zegokien:

|  |  |  |  |  |  |  |  |
| --- | --- | --- | --- | --- | --- | --- | --- |
| Gastuak | 2009 | 2010 | 2011 | 2012 | 2013 | 2014 | Guztira |
| Eraikuntza |  |  | 161.234 | 11.887.883 | 25.342.449 | 18.333.406 | 55.724.972 |
| Desjabetzeak |  |  | 436.837 | 4.336.906 | 3.098.573 | 222.012 | 8.094.328 |
| Proiektuak, obra zuzendaritzak eta bestelako laguntza teknikoak | 228.100 | 5.050.529 | 757.468 | 1.061.831 | 883.020 | 665.294 | 8.646.242 |
| Guztira | 228.100 | 5.050.529 | 1.355.539 | 17.286.620 | 29.324.042 | 19.220.712 | 72.465.542 |
| Estatuak itzulitakoa |  |  |  |  |  | 35.650.000 | 35.650.000 |
| Itzultzeko dagoena |  |  |  |  |  |  | 36.815.542 |

2010eko apirilaren 9an sinatutako hitzarmenean programatu diren jarduketak ez dira exekutatu aurreikusita zegoen egutegiaren arabera, eta desbideratze nabarmenak izan dira hitzartutako exekuzio-epeetan. Hitzarmena ez da aldatu obren exekuziorako eta eraikuntza-kostuen gaurkotzerako jarduketen programazio berriaren arabera.

Castejón-Villafranca tartea, lehenengoa, bi azpi-tartetan zatitu da: 1.1 Castejón-Cadreita eta 1.2 Cadreita-Villafranca. Tarte hori jada amaituta dago. 1.1 azpi-tartearen obrak jaso gabe daude.

2014ko gastua 19,22 milioi eurokoa izan zen. AHTaren Nafarroako korridoreari zegozkion 2014ko kontusailen hasierako kreditua 102,48 milioi eurokoa zen.

2014ko abenduaren 31n, Foru Administrazioak 72,47 milioi gastatuak zituen; aurreikusitakoak, berriz, 387,65 milioi ziren. Horrenbestez, ehuneko 19 gastatu da. 72,47 milioiko gastutik, Estatuak, ADIFen bitartez, 35,65 milioi itzuliak zituen, finantzaketarako hitzarmenean ezarritako egutegia betez.

2014ko ekitaldirako 858.059 euroko hornikuntza zuzkitu zen, adostasuna adierazi gabeko gastuen kontzeptuan egindako finantza-inbertsio iraunkorren multzoan, eta desjabetzeekin lotutako gastuei dagokie. Kopuru horiek itzultzeko daude, hitzarmenaren jarraipenerako eratu zen azpi-batzorde teknikoak haiekiko adostasuna agertu arte.

Honako hauek izan dira Foru Administrazioak 2014ko abenduaren 31ra arte kontratatu dituen jarduketa nagusiak:

Laguntza teknikoa

|  |  |  |  |
| --- | --- | --- | --- |
| Laguntza teknikoa | Urtea | Esleipen-prezioa | Gastua, guztira |
| Zuzendaritzari laguntza ematea eta eraikuntza proiektuak koordinatzea | 2009 | 774.000 | 719.172 |
| Bost tarteen proiektuak | 2009 | 3.874.100 | 3.268.626 |
| Zundaketak eta entseguak | 2010 | 1.673.982 | 2.024.942 |
| Cadreita-Villafranca obrako zuzendaritza | 2011 | 643.100 | 655.595 |
| Castejón-Cadreita obrako zuzendaritza | 2012 | 646.600 | 606.718 |
| Guztira |  |  | 7.275.053 |

Obrak

|  |  |  |  |  |  |
| --- | --- | --- | --- | --- | --- |
| Castejón-Villafranca obra | Lizitazio-prezioa | Esleipen-urtea | Esleipen-prezioa | Esleipen-baja | Gastua, guztira |
| Cadreita -Villafranca azpitartea | 42.426.854 | 2011 | 29.703.040 | % 30 | 31.862.306 |
| Castejón-Cadreita azpitartea | 40.659.170 | 2012 | 28.461.419 | % 30 | 20.723.739 |
| Guztira |  |  |  |  | 52.586.045 |

Ingurumenaren arloko laguntza teknikoa GANASA sozietate publikoari enkargatu zitzaion, eta desjabetzeetarako laguntza teknikoa, berriz, TRACASA sozietate publikoari.

Foru Komunitaterako 2012-2014 urteetako aurrekontua berrorekatzeko planean, aipatzen zen Nafarroaren aldi baterako zorpetze garbia Estatuak finantzatu gabeko inbertsioen saldoari dagokiola. Baldintza horri jarraituz, AHTa finantzatzera bideratutako zorpetzea 36.815.542 eurokoa da 2014ko abenduaren 31n. Data horretan, ADIFek itzultzeko dauka saldo hori. Zorpetzearen interesak Foru Administrazioaren kargura dira.

AHTn egindako inbertsioa, zeina 2013ra arte erregistratzen baitzen “Abiadura handiko trenaren Nafarroako korridorerako aribidean dauden azpiegiturak” ibilgetuko kontuan, 2014tik aurrera ADIFekiko zorren kontuetan jasotzen da, inbertsioaren ordainketak estatuko entitate horren kontura eginen baitira. ADIFEren saldo zordun kontabilizatua 50.000 euro handiagoa da 2014ko abenduaren 31n dagokiona baino.

*Iruñerriko trenbide-sarea*

Iruñerrian, abiadura handiko linea berriari buruzko jarduketak modu koordinatuan eginen dira, 2009an Sustapen Ministerioak, ADIFek, Nafarroako Foru Komunitateko Administrazioak eta “Abiadura Handia-Iruñerria” Partzuergoak (Foru Administrazioak eta Iruñeko, Zizur Nagusiko eta Zizur Zendeako udalek osatua) sinatutako protokolo orokorrari jarraituz). Aurreikusitako guztizko kostua 110 milioikoa da, eta honako jarduketei dagokie:

(milioiak)

|  |  |
| --- | --- |
| Iruñerriko trenbide sarea | Aurreikusitako kostua |
| Trenbide sare berriaren plataforma | 52,40 |
| Trenbide-gainegitura | 20,20 |
| Geltoki berria | 26,00 |
| Ukitutako zerbitzuak berrezartzea | 3,90 |
| Kalitate kontrola eta laguntza teknikoa | 2,50 |
| Lursailak | 5,00 |
| Aurreikusitako kostua, guztira | 110 |

Abiadura handiko trenaren geltoki berria eta Iruñeko tren geltoki zaharreko inguruak garatzeko udalez gaindiko plan sektorialari 2010ean eman zitzaion behin betiko onespena. Garapen horren aurreikusitako kostua 296,76 milioikoa da, Partzuergoaren kontura.

Partzuergoak ADIFek eskualdatzen dizkion lursailen aprobetxamenduak eta kalte-ordain eskubideak izanen ditu, eta Udalez gaindiko Plan Sektorialaren esparruan sartuko dira. Kontraprestazio moduan, Partzuergoak trenbide-azpiegituraren kostuak ordainduko dizkio ADIFi, 105 milioi bitarte. Trenbide-saihesbide berriko eta geltoki berriko obrak ADIFek eginen ditu.

2014ko otsailean, udalez gaindiko plan sektorialeko birzatitze proiektua idazteko espedientea hasi zen; gaur egun, alegazioen fasean dago.

2009an sinatutako protokoloa ez da garatu ukitutako administrazioek kasuko hitzarmenak sinatuz.

Ebazteko dago Auzitegi Gorenari aurkeztutako errekurtso bat, Iruña-Castejón tarteari eta Iruñeko kiribilguneari buruz Sustapen Ministerioak egindako ingurumen-eraginaren adierazpenaren indarraldia baliogabetzeari buruzkoa.

Horrenbestez, berez Estatuari dagokion baina foru lurraldeko jarduketei dagokienez Foru Administrazioak – Estatuarekin koordinatuta eta Estatuaren kontura– exekutatzen duen inbertsioak atzerapen nabarmenak dauzka exekuzioan, eta zalantzak daude etorkizuneko diseinuari eta gauzatzeari dagokienez. Bi administrazioen artean sinatutako hitzarmena ez dago gaurkotua, gutxienez ere jarduketen programazio berriari eta haiekin lotutako kostuei dagokienean.

VII.6.2 Aztertutako kontratuen lagina

2014an esleitutako honako kontratuak fiskalizatu ditugu:

|  |  |  |  |  |  |
| --- | --- | --- | --- | --- | --- |
| Erakunde kontratatzailea | Helburua | Mota | Prozedura | Lizitazio-prezioa | Esleipenaren zenbatekoa |
| O-NOZ | Ekipamendu medikoa | Hornikuntza | Negoziatua, Europar Batasuneko publizitaterik gabekoa | 183.400 | 171.489 |
| Zentro psikogeriatrikoa | Obrak | Irekia | 12.683.939 | 11.035.027 |

Oro har, 2014an izapidetu ziren kontratazio-espedienteak esleitu eta exekutatu ziren kontratuei buruzko legediaren arabera eta haietatik heldu diren gastuak onetsita, fiskalizatuta, justifikatuta eta zuzen kontabilizatuta daude.

Aurreko datuen azterketatik, honakoa azpimarratzen dugu:

* San Frantzisko Xabierkoa zentro psikogeriatrikoa.

Obra hau Nafarroa 2012 Planean jasota zegoen.

Nabarmentzekoa da obra honen esleipenaren izapidetzean eta exekuzioan izan den atzerapena. Hartara, 2013ko maiatzean, 12.683.939 gastu bat baimendu zen eta kontratazio-espedientea onetsi zen, eta hurrengo urteko ekitaldian, obra 11.035.027 euroko prezioan eta 22 hilabeteko exekuzio-epearekin esleitu zen, lizitazio prezioa baino ehuneko 13 merkeago.

Kontratua formalizatu eta hilabeteko epean, zuinketa konprobatu eta obrei hasiera eman behar zitzaien. Obrak, ordea, kontratua sinatu eta ia lau hilabete beranduago hasi ziren. 2014. urtean aurreikusita zegoen ehuneko 10,5a exekutatua zen.

Gure gomendioak:

* *Egungo testuinguru ekonomikoaren barruan aztertzea inbertsio-politika, eta produkzio-inbertsioak, inbertsio lehenetsiak eta bideragarriak sustatzea.*
* *Abiadura handiko trenari buruzko hitzarmena gaurkotzea, hura jarduketen programazio berriari eta haiei lotutako kostuei egokitzeko.*
* *Urtero ibilgetuko ondasunen prezio-galerari dagokion amortizazioa zuzkitzea.*
* *Ibilgetu materialaren azpiegituren kontuan jasotzea Kontabilitate Publikoko Plan Orokorrean ezarritako betekizunak betetzen dituzten erabilerako nahiz zerbitzu publikoko inbertsioak.*
* *Ibilgetu ukiezinean erregistratzea Kontabilitate Publikoko Plan Orokorrean ezarritako betekizunak betetzen dituzten inbertsioak.*

VII.7. Zergak, tasak, prezio publikoak eta bestelako diru-sarrerak

*Zergak*

2014ko ekitaldian zergengatik aitortutako eskubideek 3.014,48 milioi euro egin zuten. 2013an baino ehuneko bi gehiago dira eta 2014ko eskubideen guztizkoaren ehuneko 78 egiten dute. Daukaten kopurua dela-eta, honakoak dira nabarmentzekoak: BEZa, 1.111,94 milioi eurorekin, eta PFEZa, 1.096,88 milioirekin.

Ondoren, 2014an aitortutako eskubideak erakusten ditugu, bai eta aurreko ekitaldikoekiko alderaketa ere, zerga-figura desberdinei dagokienez:

(euroak, milakotan)

|  |  |  |  |  |  |  |
| --- | --- | --- | --- | --- | --- | --- |
| Zergak | Eskubide garbiak, 2014 | Diru-bilketa garbia | Diru-bilketa (%) | Eskubide garbiak, 2013 |  | Eskubideen aldea (%) 2014/2013 |
| PFEZa | 1.096.882 | 1.065.999 | 97 | 1.079.890 |  | 1,5 |
| Sozietateak | 208.878 | 199.900 | 96 | 166.734 |  | 25 |
| Egoiliar ez direnen errenta | 5.906 | 5.685 | 96 | 6.739 |  | -12 |
| Ondarea | 48.627 | 47.574 | 98 | 54.528 |  | -11 |
| Oinordetzak eta dohaintzak | 53.050 | 51.122 | 96 | 90.662 |  | -41 |
| Saltoki handiak | 1.318 | 877 | 67 | 1.298 |  | 1,5 |
| Energia elektrikoaren ekoizpena | 13.315 | 12.928 | 97 | 23.249 |  | -43 |
| **1. Zuzeneko zergak** | **1.427.976** | **1.384.084** | **97** | **1.423.100** |  | **0,34** |
| BEZa | 1.111.943 | 1.053.057 | 95 | 985.663 |  | 13 |
| Berariazko kontsumoen gainean | 411.634 | 410.258 | 100 | 476.212 |  | -14 |
| Aseguru primen gaineko zerga | 19.453 | 19.453 | 100 | 20.386 |  | -4.5 |
| Ondare eskualdaketak. | 33.301 | 31.083 | 93 | 27.679 |  | 20 |
| Egintza juridiko dokumentatuak | 10.176 | 9.890 | 97 | 12.128 |  | -16 |
| **2. Zeharkako zergak** | **1.586.507** | **1.523.741** | **96** | **1.522.068** |  | **4** |
| Zergak, guztira | 3.014.483 | 2.907.825 | 96 | 2.945.168 |  | 2 |

Zeharkako zergek 1.427,98 milioi euro egin zuten: diru-sarrera guztien ehuneko 37 dira eta 2013an baino 4,87 milioi gehiago. Nabarmentzekoa da sozietateen gaineko zergak izandako igoera, ehuneko 25ekoa, bai eta oinordetzen gaineko zergak izan duen beherakada ere, ehuneko 41ekoa.

2014ko abenduaren 31n, zuzeneko zerga guztien ehuneko 97 bilduta zeuden; ehuneko horretatik urrun dago merkataritza-establezimendu handien gaineko zergaren diru-bilketa, ehuneko 67koa baitzen.

Zeharkako zergek 1.586,51 milioi euro egin zuten, diru-sarrera guztien ehuneko 41, hain zuzen. Ehuneko lau gehiago izan ziren 2013ko ekitaldian aitortutakoak; hau da, 64,44 milioi gehiago. Alde hori nagusiki azaltzen da BEZak izan duen igoerarengatik, ehuneko 13koa izan baita, eta hidrokarburoen, alkoholaren eta edari deribatuen gaineko zergen jaitsiera, ehuneko 18koa eta 122koa hurrenez hurren.

2014ko ekitaldiaren itxieran, zeharkako zerga guztien ehuneko 96 bilduta zegoen.

2014an sortutako BEZari dagokion 1.111,94 milioi euroko kopurutik 750,87 milioi hitzarmen ekonomikoan ezarritako doikuntzen aplikaziotik heldu dira; zeharkako zerga, berriz, ehuneko 32 da.

2014ko ekitaldiaren itxieran konpentsatzekoa en BEZa –haren itzulketa hurrengo ekitaldiko urtarriletik aurrera eska daiteke– 149,17 milioikoa zen. Saldo horretatik, 2015ean, 71 milioi itzultzeko eskatu zen. Itzulketa eskatzeko eskubidea, edo konpentsazioa eskatzekoa, bost urteren buruan iraungitzen da. Konpentsatu beharreko BEZa hirugarrenentzako kontabilitate lagungarriko kontu batean jasotzen da. "BEZ orokorra" izena dauka kontuak, eta ez da kontabilitate orokorrean islatzen. Aurrekontuari egozten zaio itzultzen do konpentsatzen denean, baldin eta konpentsaziotik Zerga Ogasunari ordaindu beharreko saldo bat ateratzen bada.

2014ko otsailean, Europar Batasuneko Justizia Auzitegiaren epai batek legez kanpokotzat deklaratu zuen zenbait hidrokarburoren txikizkako salmenten gaineko zerga, "osasunerako zentimoa" izenaz deitutakoa. Zerga horrek 2002ko urtarrilaren 1ean hartu zuen indarra. Epaia aplikatzekoa zaie iraungi ez diren urteetan bildutako kuotei, 2010etik hasi eta 2012ko abenduaren 31ra arte, zeren eta 2013ko urtarrilaren 1etik aurrera zenbait hidrokarburoren txikizkako salmenten gaineko zerga hidrokarburoen gaineko zergan sartu baitzen.

2014. urtean, zergaren itzulketaren kontzeptuan eskubide negatiboak aitortu ziren, 2,16 milioi eurokoak.

Zerga Ogasunak jo zuen 2010-2012 aldian kobratutako kuotengatik itzuli beharreko kopurua 20 milioikoa izanen zela.

Ez da behar den zuzkidura egin zergak itzuli ahal izateko.

Nafarroako 2012erako aurrekontu orokorretako –2014rako luzatu zen– zerga-onuren aurrekontuak 1.441,5 milioi euro aurreikusten zituen, guztira, zerga-onuretarako; horietatik, 613,68 milioi zuzeneko zergei zegozkien eta 827,82 milioi, berriz, zeharkako zergei.

Kontu orokorreko kontabilitateko egoera-orrietan ez da informaziorik ematen zerga-onuren exekuzioari buruz.

Honako zerga hauek aztertu ditugu:

(euroak, milakotan)

|  |  |  |  |  |  |  |
| --- | --- | --- | --- | --- | --- | --- |
| Zergak | Eskubide garbiak, 2014 | Diru-bilketa garbia | Diru-bilketa (%) | Eskubide garbiak, 2013 |  | Eskubideen aldea (%)  2014/2013 |
| Energia elektrikoaren ekoizpena | 13.315 | 12.928 | 97 | 23.249 |  | -43 |
| Ondare-eskualdaketak | 33.301 | 31.083 | 93 | 27.679 |  | 20 |

* Energia elektrikoaren ekoizpenaren balioaren gaineko zerga.

Energia elektrikoaren ekoizpenaren balioaren gaineko zerga dela-eta aitortutako eskubideek 13,32 milioi egin zuten 2014an; 2013an, baino ehuneko 43 gutxiago, hain zuzen. Ekitaldiaren itxieran, 12,93 milioi kobratuta zeuden.

Energia elektrikoaren ekoizpenaren balioaren gaineko zerga Estatuan sortutako zuzeneko zerga bat da, 2013ko urtarrilaren 1etik aurrerako eraginekin; harekin, zama bat ezartzen zaie energia elektrikoa ekoizteko eta energia hori sistema elektrikora sartzeko jarduerei.

Nafarroan, abenduaren 26ko 24/2012 Foru Legeak, zerga hori arautzen duenak, energia elektriko berriztagarria ekoizteko instalazioetako titularrentzako edo kotitularrentzako zerga ordaintzeko salbuespena ezarri zuen, horien potentzia instalatu nominala ez bada, instalazio bakoitzeko, 100 kWkoa baino handiagoa, eta bost urteko salbuespena ezarri zuen dituzten ekoizpen ordez ekoizpena handitzen duten beste berri batzuk jartzen dituztenentzat. Foru lege hori konstituzio-kontrakotzat eta deusez deklaratu zen Konstituzio Auzitegiaren 2014ko ekainaren 26ko epai batez.

2014ko bigarren hiruhilekotik 2015eko bigarren hiruhilekora, bera barne, zerga Estatuko Tributu Agentziak kudeatu zuen.

2015ean, ekainaren 24ko 14/2015 Legeak, Estatuaren eta Foru Komunitatearen arteko Hitzarmen Ekonomikoa aldatzen duenak, ezarri zuen Nafarroako Foru Komunitatearena izanen dela zergaren ordainarazpena, argindarra ekoizten duen instalazioa bere lurraldean dagoenean, Estatuak ezarritako arau substantibo eta formal berak aplikatuz.

Martxoaren 18ko 11/2015 Foru Legeak ezarri zuen 100 kWtik beherako potentzia nominala duen energia elektrikoaren ekoizpenerako instalazioen titularrek kenkari batzuk aplikatu ahalko dituztela, ordaindutako zergaren zenbatekoaren baliokideak, 2016ko errentaren gaineko zergan eta sozietateen gaineko zergan.

Energia elektrikoaren ekoizpenaren balioaren gaineko zergari buruzko lagin bat berraztertuta, egiaztatu dugu ezen, orokorrean, zerga arau erregulatzaileetan ezarritakoaren arabera likidatu eta bildu zela.

* Ondare-eskualdaketen gaineko zerga.

Ondare-eskualdaketen gaineko zerga zeharkako zerga bat da, kostu bidezko ondare-eskualdaketak eta sozietate-eragiketak zergapetzen dituena.

2014an 33,30 milioi euroko eskubideak aitortu ziren; 2013an baino ehuneko 20 gehiago, beraz. Ekitaldiaren itxieran, 31,08 milioi kobratuta zeuden.

Zerga-oinarria ondasunen balio erreala da; hau da, deklaratutako balioa edo Administrazioak egiaztatutako goragoko balioa. Horri dagokionez, Lurralde Aberastasunaren Zerbitzuak txosten bat egin zuen subjektu pasiboak deklaratutako balioaren adostasunari buruz.

Zenbait higiezin baloratzeko prozedura 334/2001 Foru Dekretuaren bitartez onetsi zen, merkatuko batez besteko prezioak egiaztatzeko metodo bat –beste zerga batzuen artean, ondare-eskualdaketen gaineko zergaren eraginetarako ezarriak– aplikatuz. Foru dekretu horretan jasotako parametroen azken gaurkotzea 2005ean onetsi zen (236/2005 Foru Dekretua).

2014ko ekitaldian ez zen aplikatu, orokorrean, 2005eko Foru Dekretua, 2014an indarrean zegoena, etxebizitzak, garajeak eta trastelekuak baloratzeko, zeren eta jo baitzen higiezinetarako zenbatetsitako balioak, metodo indarduna erabiliz lortutakoak, handiagoak zirela merkatuan zeukaten balioa baino. 2015eko ekainaren 17an, 39/2015 Foru Dekretuaren bitartez, 236/2005 Foru Dekretuko parametroen gaurkotze beheratu bat onetsi zen, 2011ko urtarrilaren 1etik atzera-eragina izanen zuena.

Zerga autolikidazio bidez kudeatzen da. 2014an, aitorpenen ehuneko 50 inguru bide telematikoz aurkeztu ziren. Deklarazioen grabaketa TRACASA sozietate publikoari enkargatu zitzaion.

2013ko abenduan, Nafarroako Zerga Ogasunak eta Notarioen Kontseilu Nagusiak eta Nafarroako Notarioen Elkargoak lankidetza hitzarmen bat sinatu zuten, zergei begira garrantzia duen informazioaren transmisioa arautzen duena, bai eta notarioek, zergadunen ordezkari gisa, zenbait zergaren aitorpenak –besteak beste, ondare-eskualdaketen gaineko zergarenak– bide telematikoz aurkeztea ere. Hitzarmena, gaur egun, oraindik ere garatzeko bidean dago.

Ondare-eskualdaketen gaineko zergaren lagin bat aztertuta, egiaztatu dugu ezen, orokorrean, zergaren likidazioa eta diru-bilketa arau erregulatzaileetan ezarritakoaren arabera egin direla.

*Tasak, prezio publikoak eta bestelako diru-sarrerak*

Tasak, prezio publikoak eta aitortutako bestelako diru-sarrera garbiak 138,68 milioi eurokoak izan dira 2014. urtean. 2014ko ekitaldiko eskubide guztien ehuneko lau egiten dute. Kontzeptu hauei dagozkie:

(euroak, milakotan)

|  |  |  |  |  |  |  |
| --- | --- | --- | --- | --- | --- | --- |
| Tasak, prezio publikoak eta bestelako diru-sarrerak | Eskubide garbiak, 2014 | Diru-bilketa garbia | Diru-bilketa (%) | Eskubide garbiak, 2013 |  | Eskubideen aldea (%)  2014/2013 |
| Tasak | 14.183 | 12.623 | 89 | 11.401 |  | 24 |
| Salneurri publikoak. | 47.469 | 41.865 | 88 | 48.192 |  | -1,5 |
| Ondasunak saltzea | 1.700 | 1.681 | 99 | 1.786 |  | -5 |
| Eragiketen itzulketak | 22.214 | 15.923 | 72 | 12.578 |  | 77 |
| Bestelako diru-sarrerak | 53.112 | 24.533 | 46 | 56.928 |  | -7 |
| Tasak, prezio publikoak eta bestelako diru-sarrerak, guztira | 138.678 | 96.625 | 70 | 130.885 |  | 6 |

Tasen bidezko diru-sarrerak 14,18 milioi eurokoak izan ziren; horietatik, 10,79 milioi joko-jardueratik heldutako tasei dagozkie. 2014ko ekitaldiaren amaieran, ehuneko 89 zegoen bilduta. 2013an sortutakoak baino ehuneko 24 gehiago izan ziren, batez ere jokoaren gaineko aipatutako tasek ehuneko 35 gora egin zutelako.

2014an sortutako prezio publikoen bidez izandako diru-sarrerak 47,47 milioi eurokoak izan ziren; horien artean, nabarmentzekoak dira gizarte zerbitzuen prestazioaren bidezko diru-sarrerak, 34,22 milioikoak, eta laguntza medikoa dela-eta beste entitate batzuekin egindako itunen bidezko diru-sarrerak, 9,56 milioi eurokoak. Prezio publikoen bidezko diru-sarrerak, 2014ko itxieran, diru-sarrera horiengatik sortutako guztizkoaren ehuneko 88 izan ziren.

Itxitako ekitaldietako itzulketak 15,26 milioi eurokoak izan ziren, eta honako kontzeptu hauei dagozkie, nagusiki: 8,83 milioi Enplegu Institutu Nazionaletik heldu dira; 2,21 milioi Parlamentuaren eta haren menpeko enteen gerakinaren itzulketari dagozkio, eta 2,09 milioi, berriz, enpresa-inbertsioetarako diru-laguntzen itzulketei dagozkie.

Honakoak dira "bestelako diru-sarrerak" izendapenaren pean sartzen diren kontzeptu nagusiak: isunak eta zehapenak, 21,13 milioi; gainkarguak, 14,88 milioi, eta berandutza-interesak, azkenik, 6,7 milioi.

Jokotik deribatutako tasak aztertu dira. Honako hau izan zen haien exekuzioa:

|  |  |  |  |  |  |  |
| --- | --- | --- | --- | --- | --- | --- |
| Zergak | Eskubide garbiak, 2014 | Diru-bilketa garbia | Diru-bilketa (%) | Eskubide garbiak, 2013 |  | Eskubideen aldea (%) 2014/2013 |
| Jokotik heldu diren tasak | 10.791.594 | 9.270.410 | 86 | 8.014.301 |  | 35 |

2014an jokoaren gaineko tasak direla-eta aitortutako eskubideak 10,79 milioi eurokoak izan ziren –2013an baino ehuneko 35 gehiago–, eta ekitaldiaren amaieran 9,27 milioi kobratu ziren.

2014an kontabilizatutako jokoaren gaineko tasen ehuneko 62 joko-makinei dagozkie; ehuneko 29 bingoari, eta gainerakoak, azkenik, apustuei.

Bingoaren eta joko-makinen gaineko tasen lagin bat aztertuta, egiaztatu dugu ezen, orokorrean, haiei buruzko arau erregulatzailearen arabera likidatu eta bildu zirela.

*Gomendatzen dugu hornikuntza bat jartzea hurrengo ekitaldian egitea espero diren zergen itzulketetarako, ekitaldiaren amaieran aitortu ez diren itzulketak estali ahal izateko.*

VII.8. Inbertsio errealak besterentzea

Inbertsio errealen besterentzearengatik aitortutako eskubideak 2.016.923 eurokoak izan ziren; horietatik, ehuneko 52 higiezinen salmentari dagozkie; ehuneko 45, berriz, lursailen salmentari –nagusiki, industrialdeetako lursailak–, eta gainerakoa, azkenik, bi toki entitateri inbertsioak finantzatzeko egindako kapital-transferentzien itzulketari.

Nafarroak Madrilen duen ordezkaritzaren egoitzaren besterentzea aztertu dugu. 925.000 euroko prezioan besterendu da; 2001ean, berriz, 871.468 euroan eskuratu zen. 2012ko azaroan, Nafarroako Gobernuak ordezkaritza hori ixtea erabaki zuen.

Higiezinaren tasazioari buruzko txostenean –Ekonomia eta Ogasun Departamentuko Planeamendu eta Balorazioetarako Bulegoak egin zuen–, metro koadroko 3.700 prezioa ezarri zen. Prezio hori lortu zen, aipatzen den bezala, internetetik hartuaz higiezina kokatuta dagoen auzoko sei pisuren salmenta-prezioen lagina hartuta. Aurreikusten dute, higiezinera bisitarik ez baitute egiten, haren egoera egokia dela, zeren eta modu jarraituan erabili baita eta egokitze-obra batzuk egin baitziren.

Nafarroako Gobernuak Madrilen zeukan ordezkaritzak 2001etik 2004ra egindako gastuei buruz egindako txostenari jarraituz, egoitzan 298.459 euroko berritze-lanak egin ziren, eta 66.677 euroko ekipamendua erosi zen.

Salmentaren kudeaketa enpresa batekin kontratatu zen, eta bera publizitaterik gabeko prozedura negoziatuaren bidez hautatu zen, hiru lizitatzaileri gonbit eginda. Ondare Departamentuak kontratazioaren beharra justifikatu zuen esanez Madrilen enkante publiko bat kudeatzeko baliabiderik ez zuela. Kontratuaren prezioa higiezinaren salmenta-prezioaren ehuneko lauan finkatu zen. 44.770 euroko gastua ekarri zuen.

Enkante elektroniko bat egin zen, eta hartan gauzatzera iritsi ez zen eskaintza bat jaso zen. Zuzeneko besterentzea erabaki zen, 925.000 euroko kopuruan, lizitazioko prezio berean, besterentzearen kudeaketarako kontratatutako enpresak proposatutako hirugarren bati, lizitaziotik urtebete iragan baino lehenago.

Egiaztatu da besterentze-espedientearen izapidetzean, oro har, Nafarroako Ondareari buruzko apirilaren 4ko 14/2007 Foru Legean ezarritako baldintzak bete direla, prezioa kobratu egin dela eta higiezinari baja eman zaiola ondasunen inbentarioan.

53.532 euroko etekina kontabilizatu zen, salmenta-prezioaren eta erosketa-prezioaren arteko aldeari dagokiona. Higiezinean egindako hobekuntza, aurrekontu-inbertsio gisa kontabilizatuak, ez ziren aktibatu higiezinaren balio handiago gisa.

VII.9. Zordunak

2014ko abenduaren 31n, hartzekodunen saldoa 338,09 milioi eurokoa zen, eta honako hauei zegokien:

|  |  |  |  |
| --- | --- | --- | --- |
| Zordunak | 2014 | 2013 | Aldea (%) 14/13 |
| Departamentuetako zordunak | 8.637 | 11.213 | -23 |
| Zordunak: ohiko kudeaketa | 158.220 | 125.286 | 26 |
| Geroratutako zordunak | 172.628 | 259.083 | -33 |
| Premiamendu bideko zordunak | 514.075 | 431.600 | 19 |
| Egoera berezietako zordunak | 20.428 | 20.234 | 1 |
| Sortu ez diren korrituak eta gainkarguak | -38.337 | -40.207 | -5 |
| Kobrantzak eta aplikatzeko dauden sortak | -1.120 | -1.064 | 5 |
| **Aurrekontuko zordunak, guztira** | **834.531** | **806.145** | **4** |
| Bestelako zordunak | 32.314 | 19.760 | 122 |
| Kaudimen gabezietarako probisioa | -528.650 | -496.013 | 7 |
| Zordunak, guztira | 338.195 | 329.892 | 4 |

2014ko ekitaldian, 21,01 milioi euroko galera kontabilizatu zen. Preskribatutako eskubideei dagokiena, itxitako ekitaldietako aurrekontu-eskubideen aldaketarengatiko etekin kontuan.

*Aurrekontu-zordunak*

Aurrekontu zordunak kudeaketa arrunteko egoeran nahiz premiamendu bidean dauden edo zerga-zorra geroratuta daukaten zerga-zordunei dagozkie. 2014ko abenduaren 31n, saldoa 834,53 milioi eurokoa zen, eta haren ehuneko 63 kaudimen-gabeziengatik hornituta zegoen. Hornikuntza diruzaintza-gerakinetik kentzen da.

Tributuen aurrekontu-likidazioaren, diru-bilketaren eta itzulketaren eta zuzenbide publikoko zenbait diru-sarreren kudeaketa –esate baterako, interesak eta gainkarguak– Hirugarrenen Kontabilitate Laguntzailea aplikazio informatikoaren bitartez egiten da; hartatik, informazioa G-21 kontabilitateko aplikazio informatikora aldatzen da.

Aurrekontu-likidazioak eta egoerari buruzko balantzeak ez dute zuzen jasotzen Hirugarrenen Kontabilitate Laguntzailearen informazio guztia. Hartara, ez da bereizten ekitaldi arruntetako zordunen eta itxitako ekitaldietako zordunen artean, eta ez dira deuseztatzen, ezta ere, aitortutako eskubideak, zorraren geroratzea ematen zaien zordunei dagozkienak, kontabilitate-plan orokor indardunean ezarritako irizpideez bestera.

Zordunak ez dira balantzean jasotzen, kontabilitate publikoko plan orokorrean ezarritako sailkapenaren arabera, ez eta likidatu gabeko interes eta gainkarguak eta aplikatzeko dauden kobrantzak ere; izan ere, horiek zordunen saldotik kentzen dira, eta balantzearen pasiboan erregistratu beharko lirateke, aurreratutako diru-sarrera eta zordun gisa, hurrenez hurren.

Balantzearen pasiboan, aurrekontu-zordunen barruan, ordainketa agintzeke duten tributuen itzulketak erregistratzen dira; horietatik, ehuneko 93 BEZa, sozietateen gaineko zerga eta PFEZa zergen itzulketei dagozkie. Saldo hori hirugarrenen kontabilitate laguntzailean oinarrituta dago, eta ohar orokor gisa sartzen da balantzean.

Kontu orokorraren egoerari buruzko balantzea lortzen da kontabilitateko aplikazio informatikoko egoerari buruzko balantzean oinarrituta, kontabilitatez besteko doikuntza bat eginez hirugarrenen kontabilitate laguntzaileko zordunei eta hartzekodunei buruzko zerga-informazioarekin.

*Bestelako zordunak*

Multzo horretan, 16,79 milioi sartzen dira, ADIF estatuko entitate publikoko epe laburreko aurrekontuz besteko zordunen kontzeptuan, abiadura handiko trenaren obrak direla eta.

Hirugarrenen kontabilitate laguntzailea eta kontabilitatea lotzeko kontuaren saldoa, bestelako zordunen gisara erregistratua, 14,52 milioi eurokoa da, eta guztiz hornituta dago, behar bezala oinarrituta ez dagoelako.

Gure gomendioak:

* *Kontabilitate-sisteman guztiz integratzea hirugarrenen kontabilitate laguntzaileko oharrak eta kudeaketa.*
* *Zerga-zordunen saldo justifikatu gabeak aztertzea eta, kasua bada, haiek erregularizatzea.*

VII.10. Diruzaintza

2014ko abenduaren 31ko diruzaintza 165,71 milioi eurokoa zen, eta honako kontu mota hauetan zegoen:

|  |  |  |  |
| --- | --- | --- | --- |
| Kontzeptua | Saldoa 2014-12-31n | Saldoa 2013-12-31n | Aldea (%) |
| Kontu korronte operatiboak | 10.037.105 | 1.255.696 | 700 |
| Inbertsio-kontu finantzarioak | 155.669.286 | 121.113.768 | 28 |
| Kreditu-kontuak | 8.977 | 783.467 | -99 |
| Guztira | 165.715.368 | 123.152.931 | 35 |

2014ko ekitaldian, kontu korronte operatiboen barruan, 9,76 milioi sartu dira, diru-sarreren kontu bereziei eta ikastetxeetako kudeaketarako eta jantokirako kontuei dagozkienak.

Ikastetxetako kontu korronteetako saldo kontabilizatua 8,44 milioi eurokoa da, eta 410 konturi dagozkie. Finantza-entitateei igorritako banku-zirkularren arabera, kontu horien saldoa, ekitaldiaren itxieran, 8,41 milioikoa da: kontabilitatean baino 28.799 milioi gutxiago, hain zuzen.

Baterako sinadura edo sinadura mankomunatua exijitzen da kontu korronte operatiboen funtsak erabiltzeko, salbu eta bi kontuetan, bata Landa Garapeneko, Ingurumeneko eta Toki Administrazioko Departamentuarena eta, laguntza kofinantziatuak itzultzeko (NPK) eta bestea Ekonomia eta Ogasun Departamentuarena, ICT4EVE proiekturako. Bi kontuek 176.878 euroko eta 100.888 euroko saldoa dute, hurrenez hurren, 2014ko ekitaldiaren itxieran.

Diruzaintza-kontuen 2014an kontabilizatutako interesak 1,3 milioikoak izan ziren, eta honakoei dagozkie:

|  |  |
| --- | --- |
| Kontzeptua | Interesen bidezko diru-sarrerak |
| Kontu korronte operatiboak | 4.942 |
| Inbertsio-kontu finantzarioak | 291.210 |
| Epe finkoko ezarpenak (1) | 1.002.760 |
| Guztira | 1.298.912 |

1. Epe luzeko ezarpenen saldoa, 2014ko abenduaren 31n, 0 eurokoa da.

Inbertsio-kontu finantzarioek 155,67 milioiko saldoa dute ekitaldiaren itxieran, eta 291,21 euroko interesak sortu dituzte.

Kontu korronteen, finantza-kontuen eta eperako ezarpenen batez besteko saldoa 92,44 milioikoa izan da 2014an, eta kontu horiek guztiek 111 egunez saldo negatiboa izan dute. 2013an, eguneko batez besteko saldoa negatiboa izan zen, 36,95 eurokoa.

Ekitaldian zehar, epe finkoko honako ezarpenak itundu ziren:

|  |  |  |
| --- | --- | --- |
| Zenbatekoa | Epea | Interes tasa |
| 100.000.000 | Hilabete bat | 1,450 |
| 125.000.000 | 2 hilabete | 1,460 |
| 100.000.000 | 4 hilabete | 1,520 |
| 100.000.000 | Hilabete bat | 1,246 |

2014ko ekitaldian zehar, diruzaintzako hiru kreditu itundu ziren 11 hilabetera, 300 milioi euroko guztizko kopuru batez: 556.521 euroko kostua izan zuten. Kredituetako bat, 50 milioian itundua, ez zen erabili.

*Gomendatzen dugu baterako sinadura edo sinadura mankomunatua exijitzea kontu korronte operatibo guztietako dirua erabiltzeko.*

VII.11. Finantza-eragiketak

*Zorpetzea*

Foru Administrazioaren eta haren erakunde autonomoen zorpetzea 2.697,88 milioi eurokoa zen 2014ko abenduaren 31n, eta honako modalitateei zegokien:

(euroak, milakotan)

|  |  |  |  |
| --- | --- | --- | --- |
| Zorpetzea | 2013 | 2014 | 2014/2013 alde garbia |
| Zor Publikoa (1) | 1.857.103 | 2.010.213 | 153.110 |
| Europako Inbertsio Bankuarekiko maileguak | 300.000 | 300.000 | 0 |
| Finantza entitateekin egindako maileguak | 306.600 | 365.400 | 58.800 |
| Entitate pribatuekiko maileguak, Audenasaren akzioen erosketa dela eta | 15.055 | 0 | -15.055 |
| Gizarte Segurantzarekiko mailegua | 9.783 | 9.686 | -97 |
| Beste sektore publiko batekiko maileguak | 13.087 | 12.579 | -508 |
| Zorra guztira | 2.501.628 | 2.697.878 | 196.250 |

1. Balioa, kostu amortizatuarekin

Zor publikoak zorpetzearen ehuneko 75 egiten du, eta finantza-entitateekiko maileguek, berriz, ehuneko 24.5. Zorpetzearen ehuneko 12k hurrengo ekitaldian du mugaeguna.

Nafarroako Gobernuaren 2013ko abenduaren 30eko Erabakian, 2012ko Nafarroako Aurrekontu Orokorrak 2014ko ekitaldirako luzatzeko exekuzio arauak ematen dituenean, ezarri zen 2012rako Nafarroako Aurrekontu Orokorrei buruzko abenduaren 28ko 19/2011 Foru Legeko 13. artikuluan finkatutako mugaren barruan, zorpetze-eragiketak egin ahalko direla, muga jakin batekin: 2014ko abenduaren 31ko saldo bizia ez izatea 2014ko urtarrilaren 1ekoa baino 282.957.085 euro handiagoa.

Zorpetze garbiak ehuneko zortzi egin zuen gora–196,25 milioi euro– 2013tik 2014ra.

2014an, Audenasa enpresaren akzioak erosteko entitate pribatuekin itundutako mailegua, 15,06 eurokoa, amortizatu zen.

Ondoren, 2014an itundutako zorpetzearen eta guztizko zorpetzearen batez besteko interesa erakusten dugu.

(euroak, milakotan)

|  |  |  |  |  |
| --- | --- | --- | --- | --- |
| Zorpetze modalitatea | 2014an itundutako zorpetzea | Batez besteko interes tasa | Zorpetzea, guztira, 2014-12-31n | Batez besteko interes tasa |
| Zor Publikoa | 349.800 | 3,14 | 2.010.213 | 4,30 |
| Finantza entitateekin egindako maileguak | 143.000 | 3,66 | 365.400 | 4,54 |
| Europako Inbertsio Bankuarekiko maileguak | 0 |  | 300.000 | 1,82(1) |
| Gizarte Segurantzarekiko mailegua | 0 |  | 9.686 | 0 |
| Beste sektore publiko batekiko maileguak | 269 | 0 | 12.579 | 0,09 |
| Zorra guztira | 493.069 | 3,29 | 2.697.878 | 4,02 |

1. 110 milioiko maileguan –euriborra gehi 0,181 puntuko diferentzialeko interes aldakorra dauka– 2014an ordaindutako guztizko interesa hartu da kontuan, 0,575koa.

2014ko ekitaldian, 349,8 milioi euroko balio nominala zuen zor publikoa jaulki zen, eta 2014an mugaeguna zuten 196,5 milioi euro amortizatu ziren.

Parearen pean egindako zor publikoko jaulkipenetan, interes efektiboa ez da ongi kalkulatzen, zeren eta jasotako finantza-pasiboren egungo balioaren eta etorkizuneko efektibo-fluxuen arteko baliokidetasun finantzarioa ezartzerakoan, fluxu horietan ez baitira kontuan hartzen urteko bakoitzean sortutako interes esplizituak. Gure kalkuluen arabera, zor publikoak behar baino 146.798 euro gehiago dauzka.

Ogasun Publikoari buruzko Foru Legearen arabera, zorpetze-eragiketek berariazko helburu gisa izanen dute aurrekontuetan aurreikusitako gastuak finantzatzea. Gobernuak zorpetzeari buruzko oroitidazkian aipatu bezala, 2014an itundutako zorpetzetik, 493 milioi, 326,5 milioi (egiazki, 296,5 milioi izan ziren) erabili ziren maileguak eta zor publikoa amortizatzeko, eta gainerakoa, berriz, 2014rako aurreikusita zegoen defizita finantzatzeko.

Abiadura handiko trena finantzatzeko bideratutako zorpetzea 36,82 milioikoa izanen litzateke 2014ko abenduaren 31n.

Europako Inbertsio-Bankuarekiko maileguetako 300 milioietako helburua, EIBren eta Foru Komunitatearen arteko kontratuaren arabera, izan zen Nafarroa 2012 Planeko azpiegiturak finantzatzea.

Zorpetzearen finantza-zama 401,48 milioi eurokoa izan zen 2014ko ekitaldian; 2013an baino ehuneko 34 gutxiago, beraz. Hurrengo taulan, 2013ko eta 2014ko ekitaldietan sortutako finantza-zama erakusten dugu, bai eta etorkizuneko ekitaldietarako konpromisoak ere.

(euroak, milakotan)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Gastuak | | | Etorkizuneko gastuetarako konpromisoak | | | | |
| 2013 | 2014 | Aldea (%) | 2015 | 2016 | 2017 | 2018-2025 | Guztira |
| Interesak | 107.325 | 104.945 | -2 | 106.784 | 90.680 | 73.352 | 216.711 | 487.527 |
| Amortizazioa | 193.210 | 296.532 | 53 | 307.197 | 346.048 | 308.899 | 1.733.886 | 2.696.030 |
| Finantza-zama, guztira | 300.535 | 401.476 | 34 | 413.981 | 436.728 | 382.251 | 1.950.597 | 3.183.557 |
| Diru-sarrera arrunten gaineko ehunekoa | 9,57 | 12,55 |  |  |  |  |  |  |

2015-2025 ekitaldietarako aurreikusitako zorpetzerako finantza-zamaren konpromisoak 3.183,56 milioi eurokoak izan ziren, eta etorkizuneko ekitaldietarako aurrekontu-gastuen konpromiso guztien ehuneko 85 egiten dute.

Ikusten denez, 2015etik 2017rako ekitaldietako finantza-zama 2014an jasandakoaren antzekoa da eta, horrenbestez, diru-sarrera ez-finantzarioek gora egiten ez badute edo izaera bereko gastuek behera egiten ez badute, aurreikustekoa da zorrak hurrengo ekitaldietan hazten jarraitzea; horretarako arrazoi dira, besteak beste, zorpetze indardunaren finantza-zamari aurre egin behar izatea eta, bestetik, defizit ez-finantzarioa finantzatzea.

Gure kalkuluen arabera, ez dira finantza-zamarengatiko gastu-konpromisoetan sartu gutxienez ere 40,4 milioi euro, interes tasa aldakorreko mailegu itunduen interesei dagozkienak, 100 milioi euroko mailegu baten interesak, ehuneko 2,463 interes tasarekin, ez eta Gizarte Segurantzarekiko zorraren amortizazioa ere.

2014ko maiatzean, 2012ko urrian Foru Komunitatearen ratinga jaistearen ondorioz, Europako Inbertsio Bankuarekiko maileguen berritze bat izan zen, eta interes tasak 4 oinarri-puntu igo ziren (ehuneko 0,04).

Europako Inbertsio Bankuarekiko finantza-kontratuan, kalifikazio galera gertatzen kasurako, ezarri zen bankuak mailegu-hartzaileari eskatu ahalko diola fidantza bat edo bestelako berme bat jartzeko, eta halakorik egin ezean, bankuak maileguaren itzulketa aurreratua eskatu ahalko duela. Ez zen ez fidantzarik, ez bestelako bermerik ezarri; izan ere, bankuarekin adostu zen interes-tasa igotzea.

2014ko abenduan, Standard and Poor's (S&P) finantza-sailkapeneko agentziak Nafarroako Foru Komunitatearen zorraren kreditu-sailkapena hobetu zuen, eta BBB+ izatetik A- izatera pasa zen, perspektiba iraunkorrarekin, Espainiaren ratingetik bi maila gorago.

Gure gomendioak:

* *Etorkizuneko gastu-konpromisoetan zorpetze guztiaren finantza-zama sartzea.*
* *Zor publikoaren interes efektiboa kalkulatzea ekitaldi bakoitzean sortutako interes esplizituak kontuan hartuta.*

*Emandako abal eta konpromiso-gutunak*

Foru Komunitateak emandako abalen saldoa 149,59 eurokoa zen abenduaren 31n, eta honako hauei zegokien:

|  |  |  |  |
| --- | --- | --- | --- |
| Emandako abalak | 2013-12-31ko saldoa | 2014-12-31ko saldoa | Huts egindakoak, 2014an |
| I+G | 559.773 | 228.952 | 295.551 |
| Zailtasunak dituzten enpresak eta inbertsiorako laguntzak | 12.076.047 | 8.593.177 | 2.873.266 |
| Nafarroa abala (SONAGAR azpi-abalak) | 4.632.885 | 3.858.771 | 166.427 |
| NDO Los Arcosko zirkuitua | 28.269231 | 25.576.923 | 0 |
| C.A. Osasuna | 8.414.169 | 7.212145 | 0 |
| Sodena | 102.921.778 | 102.763.981 | 0 |
| NUP-Iberus programa | 931.961 | 859.169 | 0 |
| CRANA | 0 | 500.000 | 0 |
| Guztira | 157.805.844 | 149.593.118 | 3.335.244 |

Ogasun Publikoari buruzko Foru Legeak ezartzen du abalen gehieneko arrisku bizia nagusiki abalatutako eragiketei buruzkoa izanen dela, Aurrekontuei buruzko Foru Legeak edo abal horiek emateko foru legeak kontrakorik ezartzen ez duten bitartean.

Sodenari emandako abalaren abenduaren 31ko arrisku bizia 102.763.981 eurokoa da, eta EIBren mailegu baten –100 euroko erabili diren mailegu baten– printzipala eta interesak bermatzen ditu. Horri dagokionez, Nafarroako Aurrekontuei buruzko abenduaren 28ko 19/2011 Foru Legeak abaletarako 150 milioiko gehieneko arrisku bizia ezarri zuen, Sodenari abalak EIBrekin itundutako terminoetan emateko. Nafarroako Gobernuak, 2012ko urtarrilean, erabaki zuen Sodenari abal bat ematea EIBrekiko 100 milioiko mailegu batetik heldutako betebehar guztien fidantza emateko, bai printzipalari, bai interes guztiei, mugarik gabe, bai komisio, zama eta gastuei zegokienez.

2014an, "Nafarroako Ingurumen Baliabideen Zentroa" (CRANA) Fundazioari 500.000 euroko abala eman zitzaion, bera azkentzeko behar ziren jarduketak finantzatzeko kreditu bat kontrata zezan. Fundazio hori Administrazio Publikoaren sektorekotzat hartua zegoen; hartarako, izan ere, 2012rako Aurrekontuei buruzko Foru Legeak 1,5 milioi euroko gehieneko arriskua ezarri zuen, abaletarako.

Ez dago jasota emandako abalei buruzko hiruhileko komunikazioa igortzen zaionik Parlamentuari.

2014an, Foru Administrazioak jasandako gastua, 13 entitatek abalatutako eragiketen ez-betetzeari dagokiona, 3.335.244 eurokoa izan da.

Ez dago jarririk abalatutako betebeharren ez-betetzetik heldutako arrisku guztietarako hornikuntzarik.

Emandako abalez gainera, sozietate publikoek finantza-entitateekin zorpetzeko eragiketen fidantzak jarri zituen Foru Administrazioak, "konpromiso-gutunak" eginez. Horri dagokionez, Gobernuak erabaki zuen 2014an konpromiso-gutunak ematea –figura hori ez dago jasota Ogasun Publikoari buruzko Foru Legean–. Gutun horiek 177 milioi euro egiten dute.

Konpromiso-gutunekin, Administrazioak konpromisoa hartzen du sozietate publikoei laguntza emateko finantza-entitateekin, kreditu-eragiketak tarteko, hartutako betebeharrak betetzeko.

Abalak emateko, foru lege bidezko baimena eman beharra dago, eta Nafarroako Aurrekontu Orokorrei buruzko Foru Legeak abaletarako gehieneko arrisku bat ezartzen du, bai eta ekitaldian eman daitezkeen abalen gehieneko bolumena ere. Hala eta guztiz ere, konpromiso-gutunaren figura horrek ez ditu baldintza horiek bete behar.

Konpromiso-gutunen saldo bizia 42 milioi eurokoa da 2014ko abenduaren 31nb, eta fidantza ematen du Tuterako Nekazaritza-elikagaien Hiria sozietate publikoaren betebeharrak direla eta. Sozietate horren zorra 2013ko abenduaren 31n 53,7 milioikoa izatetik 2014ko itxieran 42,5 milioikoa izatera pasa da, zeren eta 2014an, NEPK-k 11 milioi eman baitzizkion kredituak amortizatzeko eta zorra birfinantzatzeko.

Oroitidazkian ez da konpromiso-gutunei buruzko informaziorik jaso.

Gure gomendioak:

* *Emandako abalei buruzko informazioa igortzea Parlamentuari.*
* *Abalatutako betebeharren ez-betetzetik heldutako arrisku guztietarako hornikuntza jartzea.*
* *Konpromiso-gutunak ematerakoan –Administrazioak arriskuak hartzea dakarte, sozietateek itundutako zorpetze-eragiketei erantzuna emateko konpromisoa jasotzen baitute–, haiek arautzen ez diren bitartean, Ogasun Publikoari buruzko Legean, abalak emateari begira, ezarritako erregulazioa aplikatzea, eta oroitidazkian haiei buruz informatzea.*

VII.12. Sozietate eta Fundazio Publikoak

*Sozietate publikoak*

Ondoren, Foru Komunitateko sozietate publikoei buruzko datuak ematen ditugu, kontu orokorraren oroitidazkiko informazioaren arabera:

|  |  |  |  |  |  |
| --- | --- | --- | --- | --- | --- |
| Gizartea | Ekitaldiko emaitza | Foru Administrazioaren diru-laguntzak | Epe luzeko zorpetzea (2) | Ondare garbia | Enplegatu kopuruaren batez bestekoa |
| CEIN | -123,78 | 681,22 | 10,49 | 995,34 | 35 |
| CNAI | -62,14 | 0 | 0 | 9,19 | 26 |
| CAT | -2.556,58 | 0 | 30.624,22 | 14.646,11 | 4 |
| GAN | 50,27 | 0 | 33,86 | 7.371,63 | 80 |
| INTIA | 7,21 | 4.564,06 | 8,60 | 4.297,30 | 202 |
| NASERTIC | 514,96 | 0 | 2.687,73 | 6.619,64 | 86 |
| NASUVINSA | -4.477,21 | 0 | 36.797,15 | 217.926,64 | 82 |
| Natural Climate Systems,SA | -255,42 | 0 | 2.625,62 | -602,41 | 7 |
| NICDO | -6.331,00 | 412 | 23.684,97 | 65.683,78 | 32 |
| NILSA | 0 | 0 | 25.623,12 | 901,93 | 35 |
| Potasas de Subiza, SAU | 74,33 | 0 | 0 | 731,92 | 0 |
| Salinas de Navarra, SA | 1.328,68 | 0 | 1.200,30 | 23.972,71 | 55 |
| SODENA | 14.852,57 | 0 | 100.002,62 | 66,79 | 19 |
| Start Up Captial Navarra, SA | -414,18 | 0 | 0 | 1.523,53 | 0 |
| TRACASA | 828,92 | 56,85 | 1.351,07 | 29.366,82 | 364 |
| CPEN | -78,11 | 140 | 0 | 443.003,07 | 11 |
| Guztira (1) | 3.358,52 | 5.854,12 | 224.649,74 | 816.513,99 | 1.038 |

1. Bateratu gabeko datuak
2. Zorpetzean, ez dira sartzen taldeko enpresekiko eta enpresa elkartuekiko zorrak.

Sozietate publikoek urteko kontuen auditoria aurkezten dute.

Foru Administrazioak partaidetzaren gehiengoa dueneko 16 sozietate publikoek beren kontuei buruzko aldeko iritzia lortu dute, Potasas de Subiza, SAU sozietatearen kontuetan izan ezik, non honako salbuespena jaso baita:

* Potasas de Subiza, SAU: urteko kontuei buruzko iritzia aldekoa da, zenbait salbuespenekin, zeren eta ez baitu epe luzeko hornikuntza moduan erregistratu ingurumena lehengoratzeko planetik heldutako pasiboa, 3,05 milioiko kopuruan kalkulatua. Omisio horrek eragina du aurreko ekitaldietako emaitzan –8,40 milioi gutxitu beharko litzateke– eta ekitaldiko emaitzan –behar baino 5,55 milioi gutxiago baloratu da–.

Bestalde, auditoreek azpimarra-lerrokada bat jasotzen dute, iritzian eraginik ez duena, honako bost sozietate hauetan:

* Nafarroako Hizkuntzen Autoikaskuntzarako Zentroa (CNAI): sozietatearen ondare garbia kapital sozialaren erdia baino txikiagoa da, eta hori bera desegiteko arrazoi bat da, Kapitaleko Sozietateei buruzko Legeko 363. artikuluari jarraituz, kapital sozial hori behar adina handitzen edo murrizten ez bada. 2014an, NEKP den sozio bakarrak 60.000 euro jarri zituen sozietaterako.

NEKPk 2014ko urtarrilaren 29an baimena eskatu zion Nafarroako Parlamentuari CNAIren akzioak langileei saltzeko, haiekin akordio batera iritsi ondoren. Eskari horri ezezkoa eman zitzaion. Ekainaren 24an, berriz ere baimena eskatu zen akzioen salmentarako bazkide bat bilatzen hasteko. Parlamentuko Foru Araubide Batzordeak prozesu hori onetsi zuen. 2014ko abenduaren 31n, oraindik ere inongo akordiorik ez zegoen gauzatua.

* Navarra de Infraestructuras Locales (NILSA): azpimarra-lerrokadan, auditoreek arreta deitzen dute Nafarroako ibaien saneamendurako plan zuzendarian 27,5 milioiko defizita dagoelako; defizit hori saneamendu kanonarekin zuzentzen joango da. Horrekin lotuta, Sozietateak balantzearen pasiboan 21 milioi euro dauzka, plan zuzendaritik kenduak, ustiatzen ari diren arazketa-instalazioetan, zeinak toki entitateenak baitira, egindako berrikuntza eta konponketei aurre egin ahal izateko. Horrenbestez, sozietatearen urteko kontuak aztertu egin behar dira, plan zuzendariarekin batera.
* Natural Climate Systems-MIYABI: azpimarra-lerrokadan arreta deitzen da sozietatearen egoera dela eta. Izan ere, ekitaldiaren itxieran merkataritza-legedian jasota dauden desegite kasuetako batean dago.

Sozietate hori, zeinak 602.413 euroko ondare garbi negatiboa baitauka 2014ko abenduaren 31n, 2014an izan duen laguntza finantzario bakarra akziodun publikoena izan da; izan ere, Nasuvinsak eta Sodenak kapitalaren ehuneko 34,5 eta ehuneko 31,5 daukate, hurrenez hurren.

Hartara, Nasuvinsak eta Sodenak 2013an eta 2014an emandako maileguak eraldatu zituzten, 490.880 eurokoak, mailegu parte-hartzaile bihurtzeko, eta 80.000 euroko ekarpena egin zuten.

* Potasas de Subiza, SAU: azpimarra-lerrokadan atentzioa deitzen da zeren eta Sozietateak ez baitu sortzen behar adina funts, eta etorkizuneko bideragarritasuna baldintzatuta baitago, neurri handi batean: baliabide nahikoak eskuratu behar ditu bere eragiketen jarraitutasuna finantzatzeko eta betebeharrei aurre egin ahal izateko. Akziodun bakarrak, Sodena sozietate publikoak, aldeek sinatutako kontratu baten indarrez, konpromisoa hartu zuen Sozietatearen ondarerako behar zen ekarpena egiteko, haien diruzaintza-defizitak finantzatze aldera.
* START UP: azpimarra-lerrokadan, atentzioa deitzen da sozietatearen ondare garbia dela eta; izan ere, kapital sozialaren erdia ere egiten ez duen kopuru batera jaitsi da. Egoera hori sozietatea desegiteko arrazoia da, haren kapital soziala behar beste handitzen edo gutxitzen ez den bitartean.

*Fundazio publikoak*

Hurrengo gaulan fundazio publikoei buruzko datuak ematen ditugu, urteko kontuko oroitidazkiaren informazioari jarraituz.

|  |  |  |  |
| --- | --- | --- | --- |
| Fundazioa | Ekitaldiko soberakina | Ondare garbia | Enplegatu kopuruaren batez bestekoa |
| Baluarte | -58,60 | 380,11 | 0 |
| Nafarroako Ondare Historikoaren Kontserbazioa | -257,78 | 0 | 1 |
| Energia Berriztagarrietarako Prestakuntza | -45,39 | 6.289,71 | Daturik ez |
| Ikus-entzunezko Arteen eta Zinematografiaren Nafarroako Institutua | -9,04 | 59,98 | 3 |
| Miguel Servet | 5,22 | 1.540,50 | 63,51 |
| Nafarroako Bikaintasunerako Fundazioa | 20,39 | 145,05 | 3 |
| Pertsona Helduen Tutoretza | -306,01 | 104,28 | 10 |
| Guztira | -651,21 | 8.519,61 | 80,51 |

Zazpi sozietate publikoetatik seik urteko kontuen auditoria aurkezten dute. Energia Berriztagarrien arloko Prestakuntzarako Fundazioak ez du urteko kontuen auditoriarik aurkezten, ez eta 2014ko ekitaldiko kontuen oroitidazkirik ere.

Sei fundazio publikoek beren kontuei buruzko aldeko iritzia lortzen dute. Horietako bietan, auditoreek azpimarra-lerrokada bat sartzen dute, nahiz eta ez duen iritzian eraginik, honako alderdiei buruz arreta deitzeko:

* Ikus-entzunezko Arteen eta Zinematografiaren Nafarroako Institutua: Nafarroako Gobernuak, 2014ko maiatzaren 29an, erabaki du fundazioa azkentzea eta haren ondasun eta eskubideak Kultura Zuzendaritza Nagusia-Vianako Printzea Erakundeari atxikitzea.
* Nafarroako Bikaintasunerako Fundazioa: fundazioak, Foru Administrazio Publikoaren berregituratzea dela eta, bere estatusa galdu du 2015eko urtarrilaren 1etik.

Gure gomendioak:

* *Beren eragiketekin jarraitzeko ahalmenari buruzko zalantza nabarmena antzematen diren enpresei dagokienez, haien bideragarritasuna aztertzea bai ikuspuntu ekonomikotik, bai ikuspuntu sozialetik, eta akziodun guztien babes finantzarioa exijitzea.*
* *Kontu-hartzailetza Orokorrak auditoriak egitea sozietate eta fundazio publikoek legezkotasuna betetzen ote duten ikusteko.*

Txosten hau, indarrean dagoen araudiak ezarritako izapideak bete ondoren, Asunción Olaechea Estanga auditore andreak proposatuta egin da, bera izan baita lan honen arduraduna.

Iruñean, 2015eko azaroaren 4an

Lehendakaria: Helio Robleda Cabezas

Informazio eranskina

Foru Komunitateko Administrazioaren finantzen 2015eko uztailaren 31ko behin-behineko egoera.

Sarrera

Kontuen Ganberak jo du egokia dela ezen, 2014ko ekitaldiari buruzko Nafarroako Kontu Orokorrei buruzko txostenaren barruan, informazio-eranskin bat sar dadila *"Foru Komunitateko Administrazioaren finantzen 2015eko uztailaren 31ko behin-behineko egoerari buruz".*

Eranskin honen xedea da maiatzean egindako hauteskundeetatik sortutako Nafarroako Parlamentu berriari informazio aurrerapen bat eskaintzea, bai aurrekontu-egoerari buruz, bai Nafarroako Gobernuaren 2015eko ekitaldiko finantza-egoerari buruz, eta informazio hori izatera 2014ko kontu orokorrei buruzko aipatutako txostena aurkezteko datatik ahal den eta hurbilena.

Ezer baino lehen, honako alderdi hauek zehaztu behar dira:

* Eranskin honek jasotako informazioa eta ondorioak ez dira ez aztertu, ez fiskalizatu, zeren eta, adierazi bezala, haien xedea informazio hutsezkoa baita.
* Informazioaren jatorrizko iturria da, funtsean Nafarroako Gobernuak bere webgunean argitaratutakoa, aurtengo ekitaldiko hilez hileko aurrekontu-betetze metatuari eta haren eta aurreko ekitaldikoaren arteko alderaketari buruzkoa, bai eta erakunde horren ondare-kontabilitatetik zuzenean eskuratutakoa. Aurrekontu-egonkortasunaren helburuak aztertzeko, erreferentziatzat hartu dira Nafarroako Gobernuaren informaziotik abiatuta bai Ogasuneko eta Administrazio Publikoetako Ministerioak –hilero–, bai Espainiako Bankuak –hiru hilez behin–egiten eta argitaratzen dituzten txostenak.
* Aztertutako aldiak 2015eko uztailaren 31ra arte hartzen du. Hala eta guztiz ere, "Administrazio Publikoa" sektorearen zorpetze-bolumenari buruzko informaziorako, kontabilitate nazionalaren eraginetarako, 2015eko ekainaren 30eko data hartu da, zeren eta Espainiako Bankuak informazio hori hiru hilez behin argitaratzen baitu, eta eskuragarri dagoen azken txostena 2015eko bigarren hiruhilekokoa baita.
* Nafarroaren araubide fiskalaren berezitasunak eragina dauka aurrekontu-egonkortasunaren helburuei buruzko kalkuluetan, zeren eta ekitaldiaren amaieran azaleratzen baitira, beren osotasunean, Hitzarmen Ekonomikotik deribatutako doikuntza eta likidazioak.
* 2014ko eta 2015eko aurrekontuak 2012ko aurrekontuaren luzapen bat dira.
* Eranskin hau idazteko garaian, Nafarroako gobernuak 2015eko abuztuko aurrekontu-betetzeari buruzko datuak argitaratuak dauzka. Datu horietan, printzipioz, joera-aldaketa bat antzematen denez aurrekontu-betetzearen emaitzen joeran, exekuzio horri buruzko ondorio gehigarri batzuk sartu ditugu.

Ondorioak

*A) Nafarroako Gobernuaren aurrekontu-betetzea 2015eko uztailaren 31ra arte*

**1. Aurrekontu-betetzeari buruzko azterketa orokorra, 2015eko uztailaren 31ra artekoa.**

1. eta 2. taulek eta ondorengoek Nafarroako Gobernuaren 2015eko uztailaren 31ko gastuen eta diru-sarreren aurrekontuaren exekuzio metatua erakusten dute. Aurreko datuen azterketatik, honakoa azpimarratzen dugu:

* Hasierako kredituek 3.838 milioi egiten dute; kreditu horiek 2015erako luzatu den 2012ko aurrekontuari dagozkio. Gastuen egoera-orriaren barruan, "luzapen-funtsa" jasota dago, 46 milioi eurokoa.

**1. taula Gastuen betetzea 2015eko uztailaren 31ra arte** (euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulu ekonomikoa | Hasierako kreditua | Aldak. | Bateratua | Aitortutako betebeharrak | Betetakoa (%) | Ordainketak | Ordainketak (%) |
| Langile-gastuak | 1.109.511 | 18.711 | 1.128.222 | 658.395 | 58 | 657.411 | 100 |
| Gastu arruntak ondasun eta zerbitzuetan | 571.579 | -7.189 | 564.390 | 278.426 | 49 | 265.061 | 95 |
| Finantza-gastuak | 121.583 | -11.116 | 110.467 | 78.710 | 71 | 78.499 | 100 |
| Transferentzia arruntak | 1.334.559 | 22.048 | 1.356.607 | 794.084 | 59 | 792.094 | 100 |
| Luzapenaren funtsa | 45.909 | -2.462 | 43.447 | 0 | 0 | 0 | 0 |
| *Gastu arruntak, guztira* | *3.183.141* | *19.992* | *3.203.133* | *1.809.615* | *56* | *1.793.065* | *99* |
| Inbertsioak | 131.499 | 4.040 | 135.539 | 38.627 | 28 | 38.025 | 98 |
| Kapital-transferentziak | 143.672 | 3.702 | 147.374 | 33.081 | 22 | 32.924 | 100 |
| *Kapital-gastuak, guztira* | *275.171* | *7.742* | *282.913* | *71.708* | *25* | *70.949* | *99* |
| Finantza-aktiboak | 61.561 | 69.049 | 130.610 | 93.629 | 72 | 93.628 | 100 |
| Finantza-pasiboak | 317.844 | -10.616 | 307.228 | 220.700 | 72 | 220.700 | 100 |
| *Finantza eragiketak, guztira* | *379.405* | *58.433* | *437.838* | *314.329* | *72* | *314.328* | *100* |
| Guztira | 3.837.717 | 86.167 | 3.923.884 | 2.195.652 | 56 | 2.178.342 | 99 |

**2. taula Diru-sarreren betetzea 2015eko uztailaren 31ra arte** (euroak, milakotan)

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulu ekonomikoa | Hasierako kreditua | Bateratua | Aitortutako eskubideak | Gauzatutakoa (%) | | Diru-bilketa garbia | Diru-bilketa garbia (%) |
| Zuzeneko zergak | 1.470.772 | 1.470.772 | 774.502 | 53 | | 571.078 | 74 |
| Zeharkako zergak | 1.631.715 | 1.631.715 | 828.000 | 51 | | 661.298 | 80 |
| Tasak eta prezio publikoak | 109.719 | 110.591 | 68.167 | 62 | | 46.366 | 68 |
| Transferentzia arruntak | 43.302 | 46969 | 16.744 | 36 | | 15.836 | 95 |
| Ondare bidezko diru-sarrerak | 7.391 | 7.396 | 7.131 | 96 | | 2.981 | 42 |
| *Diru-sarrera arruntak, guztira* | *3.262.899* | *3.267.443* | *1.694.544* | *52* | | *1.297.559* | *77* |
| Inbertsioen besterentzea | 1.810 | 1.810 | 287 | 16 | | 215 | 75 |
| Kapital-transferentziak | 45.456 | 46.035 | 34.830 | 76 | | 4.431 | 13 |
| *Kapitaleko diru-sarrerak guztira* | *47.266* | *47.845* | *35.117* | *73* | | *4.646* | *13* |
| Finantza-aktiboak | 62.776 | 142.918 | 61.686 | 43 | | 61.356 | 99 |
| Finantza-pasiboak | 464.776 | 465.678 | 446.901 | 96 | | 446.000 | 100 |
| *Finantza eragiketak, guztira* | *527.552* | *608.596* | *508.587* | *84* | | *507.356* | *100* |
| Guztira | 3.837.717 | 3.923.884 | 2.238.248 | 57 | 1.809.561 | | 81 |

* Kreditu horiek, 2015eko uztailaren 31ra arte, ehuneko biko igoera –hau da, 86 milioikoa– izan dute aurrekontu-aldaketen bitartez; aldaketa horiek funtsean deribatu dira diru-sarreren sorkuntzarako kredituetatik –74 milioi– eta kreditu-zabalkuntzetatik –12 milioi–. Behin betiko kredituek 3.924 milioi egiten dute guztira.
* 2015eko uztailaren 31ra arte aitortutako betebeharrak 2.196 milioikoak dira; betetze-maila, berriz, ehuneko 56koa da, eta ordainketen portzentajea, azkenik, ehuneko 99koa.
* 2015eko uztailaren 31ra arte aitortutako eskubideek 2.238 milioi egiten dute, ehuneko 57ko gauzatze-mailarekin eta ehuneko 81eko diru-bilketa garbiaren mailarekin.

**2. Gastuen egoera-orriaren aurrekontu-betetzea 2015eko uztailaren 31ra arte**

1. taularen azterketa xehea eginda, honako alderdi hauek azpimarratu behar ditugu:

* Kapitulu guztiek beren hasierako kredituen aurrekontu-aldaketak izaten dituzte; beren osotasunean, 86 milioiko igoera garbia suposatzen dute. Honakoetan izandako igoerak azpimarratu nahi ditugu: finantza-aktiboen kapituluetan –69 milioi–, transferentzia arruntetan –22 milioi– eta langileetan –19 milioi–; behera egin dutenak, funtsean, zorrarekin lotutako kapituluak dira –hau da, gastu finantzarioak eta amortizazioak, 11na milioi–.
* Aurrekontu-betetze orokorraren maila gainditzen dute finantza-eragiketen kapituluek –ehuneko 72–, transferentzia arruntek –ehuneko 59– eta langileek –ehuneko 58–. Betetze-maila apalenak kapital-transferentzietan –ehuneko 22– eta inbertsioetan –ehuneko 28– aurkitzen ditugu.
* Departamentuka, aurrekontua honako taulari jarraituz bete da (euroak, milakotan).

|  |  |  |  |
| --- | --- | --- | --- |
| Departamentua, 2015eko uztailaren 31ra arte | Behin betiko kreditua | Aitortutako betebeharrak | Betetakoa (%) |
| Lehendakaritza, Justizia eta Barnea | 342.286 | 226.347 | 66 |
| Ekonomia, Ogasuna, Industria eta Enplegua. | 1.198.108 | 661.234 | 55 |
| Hezkuntza | 584.213 | 339.927 | 58 |
| Osasuna | 940.272 | 522.986 | 56 |
| Sustapena | 212.787 | 92.313 | 43 |
| Landa Garapena, Ingurumena eta Toki Administrazioa. | 308.499 | 183.639 | 60 |
| Gizarte Politikak | 277.515 | 136.246 | 49 |
| Kultura eta Turismoa eta Erakunde Harremanak | 43.740 | 20.688 | 47 |
| Nafarroako Kontseilua | 446 | 258 | 58 |
| Nafarroako Parlamentua | 16.018 | 12.013 | 75 |
| Guztira | 3.923.884 | 2.195.651 | 56 |

Sustapeneko, Kulturako eta Gizarte Politiketako departamentuek beren aurrekontuen betetze-maila apalagoa daukate –ehuneko 43, 47 eta 49, hurrenez hurren–.

Osasuneko, Hezkuntzako eta Gizarte Politiketako departamentuek uztailera arteko gastuaren ehuneko 46 hartzen dute.

* Gastuaren izaerari erreparatuta, honakoak aipatu behar ditugu, funtsean:

a) Transferentziengatiko gastuak dira betetako aurrekontuan pisu handiena dutenak, ehuneko 38rekin; hau da, 827 milioi.

b) Langile-gastuak 658 milioikoak dira; hau da, uztailaren 31ra arte betetako gastu guztiaren ehuneko 30.

c) Finantza-zamak (interesak eta zorraren amortizazioa) gastuaren ehuneko 13 hartzen du; hau da, 299 milioi.

d) Inbertsioek, 39 milioirekin, gastuaren ehuneko bi eskas egiten dute.

* Aztertutako aldian, aitortutako betebehar ia guztiak ordaindu dira.
* Izaera anitzeko gastu konpromisoak (2016tik aurrerakoak) 3.610 milioikoak dira. Zenbateko horretatik 3.317 milioi zorpetzetik heldutako konpromisoei dagozkie.

**3. Gastuen egoera-orriaren aurrekontu-betetzea 2015eko uztailaren 31ra arte, eta 2014ko aldi berarekiko alderaketa.**

* Aldi horretan, betetako gastu metatuek ehuneko zortzi egin dute gora –hau da, 168 milioi handitu dira–, honako xehetasunen arabera (euroak, milakotan):

|  |  |  |  |  |  |  |
| --- | --- | --- | --- | --- | --- | --- |
| Kapituluak | 2014ko uztailean aitorturiko betebeharrak | 2015eko uztailean aitorturiko betebeharrak | +/- betebeharrak | % betebeharren aldaketa 15/14 | 2014ko uztailean betetakoaren % | 2015eko uztailean betetakoaren % |
| Langileak | 634.221 | 658.395 | 24.174 | 4 | 58 | 58 |
| Ondasun arruntak eta zerbitzuak | 256.118 | 278.426 | 22.308 | 9 | 48 | 49 |
| Finantza-gastuak | 67.356 | 78.710 | 11.354 | 17 | 58 | 71 |
| Transferentzia arruntak | 765.938 | 794.084 | 28.146 | 4 | 58 | 59 |
| *Gastu arruntak, guztira* | *1.723.633* | *1.809.615* | *85.982* | *5* | *55* | *56* |
| Inbertsioak | 40.888 | 38.627 | -2.261 | -6 | 23 | 28 |
| Kapital-transferentziak | 57.826 | 33.081 | -24.745 | -43 | 41 | 22 |
| *Kapital-gastuak, guztira* | *98.714* | *71.708* | *-27.006* | *-27* | *31* | *25* |
| Finantza-aktiboak | 130.126 | 93.629 | -36.497 | -28 | 85 | 72 |
| Finantza-pasiboak | 80.662 | 220.700 | 140.038 | 174 | 27 | 72 |
| *Finantza-eragiketak, guztira* | *210.788* | *314.329* | *103.541* | *49* | *47* | *72* |
| Guztira | 2.033.135 | 2.195.652 | 162.517 | 8 | 52 | 56 |

2015eko uztailera arteko betetze orokorra aurreko aldikoa baino ehuneko lau handiagoa da; horrek azal lezake, neurri batean, gastuaren guztizko igoera. Aurrekontu-betetzearen igoera hori bereziki nabarmena da finantza-eragiketen kapituluetan eta finantza-gastuetan.

Gastuaren igoera portzentual handiena daukan kapitulua finantza-pasiboena da (zorpetzearen amortizazioa), ehuneko 174rekin –140 milioiko igoera dakar–; halaber, interesengatiko gastuek ehuneko 17 egiten dute gora –11 milioi–.

Kapital-transferentziek ehuneko 43ko jaitsiera izan dute –ia 25 milioi–. Jaitsiera horren azalpena, neurri handi batean, 2015eko uztailera arteko betetze-maila txikia izan liteke.

Langile gastuak, betetze-maila berarekin, ehuneko lau handitu dira; hau da, 24 milioi gehiagokoak dira. Igoera horren azalpena izan liteke, gehien bat, langile publikoei 2015eko martxoan 2012ko aparteko soldataren ehuneko 25 itzuli zaielako.

* Aurrekontu-gastuen osaera portzentuala, 2015eko uztailera artekoa, honakoa da, aurreko urteko aldi berarekin alderatuta:

|  |  |  |
| --- | --- | --- |
| Gastuaren izaera | Ehunekoa, 2014ko uztailaren 31n | Ehunekoa, 2015eko uztailaren 31n |
| Langileak | 31 | 30 |
| Ondasun arruntak eta zerbitzuak | 13 | 13 |
| Transferentzien bidezko gastuak | 41 | 38 |
| Inbertsio errealak | 2 | 2 |
| Finantza-zama | 7 | 13 |
| Finantza-aktiboak | 6 | 4 |
| Guztira | 100 | 100 |

Ikusten da osaera portzentualean nolabaiteko egonkortasuna dagoela; hala ere, finantza-zama (hau da, interesak eta zorraren amortizazioa) ehuneko sei handitu da. Jaitsiera handiena izan dutenak transferentziengatiko gastuak eta finantza-aktiboak dira.

* Ondoko taulan metatutako gastuaren alderaketa erakusten dugu (euroak, milakotan):

|  |  |  |  |  |
| --- | --- | --- | --- | --- |
| Departamentua | Aitortutako betebeharrak  2014ko uztaila | Aitortutako betebeharrak 2015eko uztailean | +/- betebeharrak | Aldearen %, 15/14 |
| Lehendakaritza, Justizia eta Barnea | 226.327 | 226.347 | 20 | 0 |
| Ekonomia, Ogasuna, Industria eta Enplegua. | 528.361 | 661.234 | 132.873 | 25 |
| Hezkuntza | 334.679 | 339.927 | 5.248 | 2 |
| Osasuna | 494.265 | 522.986 | 28.721 | 6 |
| Sustapena | 102.194 | 92.313 | -9.881 | -10 |
| Landa Garapena, Ingurumena eta Toki Administrazioa | 190.363 | 183.639 | -6.724 | -4 |
| Gizarte Politikak | 130.022 | 136.246 | 6.224 | 5 |
| Kultura eta Turismoa eta Erakunde Harremanak | 17.934 | 20.688 | 2.754 | 15 |
| Nafarroako Kontseilua | 256 | 258 | 2 | 1 |
| Nafarroako Parlamentua | 8.735 | 12.013 | 3.278 | 38 |
| Guztira | 2.033.135 | 2.195.652 | 162.517 | 8 |

Gastu-igoera handienak Ekonomian –133 milioi– Osasunean –29 milioi– eta Gizarte Politiketan 6 milioi– aurkitzen ditugu; portzentajeei erreparatuta, gainera, Kulturakoa nabarmendu beharra dago, ehuneko 15eko gastu-igoerarekin. Gutxitze aipagarrienak Sustapenean –10 milioi– eta Landa Garapenean –7 milioi– gertatu dira.

Osasuneko, Hezkuntzako eta Gizarte Politiketako departamentuek gastua ehuneko bi, sei eta bost handitu dute, hurrenez hurren.

**4. Diru-sarreren egoera-orriaren aurrekontu-betetzea 2015eko uztailaren 31ra arte**.

2. taularen azterketa xehea eginda, honako alderdi hauek azpimarratu behar ditugu:

* Diru-sarreren gauzatze orokor metatuaren mailari dagokionez –ehuneko 57koa da–, ehuneko handiena erakusten duen kapitulua finantza-pasiboena da (zorpetze berria), ehuneko 96rekin; horrenbestez, aztertutako aldiaren barruan, aurrekontuan jasotako kanpo baliabide ia guztiak harrapatu dira.

Zuzeneko eta zeharkako zergen kapituluek orokorra baino gauzatze-balio txikiagoa dute, ehuneko 53 51ekin, hurrenez hurren.

* Diru-sarreren izaerari erreparatuta, honakoak aipatu behar ditugu, funtsean:

a) Zerga izaerako diru-sarrera metatuak 1.671 milioikoak dira, eta aldiari dagokion guztizkoaren ehuneko 75 egiten dute.

b) Zorpetze berria hartzeko eskubideak 446 milioikoak dira; hau da, aldiari dagozkion diru-sarreren ehuneko 20.

* Zergen exekuzioa. Hurrengo taulan, zuzeneko eta zeharkako zergengatik metatutako eskubide aitortuak erakusten ditugu (euroak, milakotan).

|  |  |
| --- | --- |
| Zergak | 2015eko uztailean aitortutako eskubide garbiak |
| PFEZa | 627.984 |
| Ez-egoiliarrak | 4.874 |
| Sozietateak | 62.759 |
| Ondarea | 41.613 |
| Oinordetzak | 37.252 |
| Besterik eta azkenduak | 20 |
| *Zuzeneko zergak, guztira* | *774.502* |
| Hitzarmen ekonomikoaren doikuntzak | 342.805 |
| BEZ zuzeneko kudeaketa | 230.192 |
| Bereziak | 222.813 |
| Aseguru primak | 11.711 |
| Ondare-eskualdaketak eta EJD | 25.481 |
| Hidrokarburoen txikizkakoak | -5.002 |
| *Zeharkako zergak, guztira* | *828.000* |
| Zergak, guztira | 1.602.502 |

Hau da, PFEZa, hitzarmenaren doikuntzekin, BEZaren zuzeneko kudeaketarekin eta zerga bereziekin zergengatik aitortutako eskubideen ia ehuneko 89 egiten dute.

* Diru-bilketa garbiak aitortutako eskubideen ehuneko 81 egiten du. Finantza-pasiboek portzentaje hori gainditzen dute, ehuneko 100ekin. Zuzeneko eta zeharkako zergek ehuneko 74ko eta 80ko diru-bilketa portzentajea egiten dute, hurrenez hurren.

**5. Diru-sarreren egoera-orriaren aurrekontu-betetzea 2015eko uztailaren 31ra arte, eta 2014ko aldi berarekiko alderaketa.**

* Aldi horretan, aitortutako diru-sarrera metatuek ehuneko bost egin dute gora –hau da, 105 milioi handitu dira–, honako xehetasunen arabera (euroak, milakotan):

|  |  |  |  |  |  |  |
| --- | --- | --- | --- | --- | --- | --- |
| Diru-sarreren kapituluak | 2014ko uztailean aitortutako eskubide garbiak | 2015eko uztailean aitortutako eskubide garbiak | +/-Eskubideak | Eskubideen aldea, 15/14 urteetan | Gauzatutakoa (%) 2014ko uztaila | Gauzatutakoa (%) 2015eko uztaila |
| Zuzeneko zergak | 721.844 | 774.502 | 52.658 | 7 | 50 | 53 |
| Zeharkako zergak | 879.649 | 828.000 | -51.649 | -6 | 50 | 51 |
| Tasak eta prezio publikoak | 75.667 | 68.167 | -7.500 | -10 | 70 | 62 |
| Transferentzia arruntak | 9.650 | 16.744 | 7.094 | 74 | 14 | 36 |
| Ondare bidezko diru-sarrerak | 7.202 | 7.131 | -71 | -1 | 72 | 96 |
| *Diru-sarrera arruntak, guztira* | *1.694.012* | *1.694.544* | *532* | *0* | *50* | *52* |
| Inbertsioak besterentzea | 1.821 | 287 | -1.534 | -84 | 18 | 16 |
| Kapital-transferentziak | 26.692 | 34.830 | 8.138 | 30 | 152 | 76 |
| *Kapital-sarrerak guztira* | *28.513* | *35.117* | *6.604* | *23* | *104* | *73* |
| Finantza-aktiboak | 54.207 | 61.686 | 7.479 | 14 | 56 | 43 |
| Finantza-pasiboak | 356.282 | 446.901 | 90.619 | 25 | 87 | 96 |
| *Finantza eragiketak, guztira* | *410.489* | *508.587* | *98.098* | *24* | *81* | *84* |
| Guztira | 2.133.014 | 2.238.248 | 105.234 | 5 | 55 | 57 |

Alderaketa horretatik, honako hau adierazi behar dugu:

a) Aitortutako eskubide orokorrek ehuneko bost egin dute gora; hau da, 105 milioi handitu dira. 2015eko uztailea arte, diru-sarreren gauzatze orokorraren maila bi puntu handiagoa izan da.

b) Zuzeneko zergengatiko eskubideek 53 milioi egin dute gora, eta haien gauzatze-maila hiru puntu handiagoa izan da. Zeharkako zergek 52 milioi egin dute behera; haien gauzatze-mailak, berriz, ehuneko bat egin du gora.

c) Zorpetze berria hartzeak ehuneko 205 egin du gora; hau da, 91 milioi gehiago. Hala eta guztiz ere, 2014ko uztailean, ehuneko 87ko gauzatzea zuen; 2015eko data berean, berriz, betetzea ehuneko 96koa da.

* Diru-sarreren ehunekoen osaeraren aldea, bi aldien artekoa, honako taula honetan adierazitakoa da:

|  |  |  |
| --- | --- | --- |
| Aurrekontuko diru-sarrerak | Ehunekoa, 2014ko uztailaren 31n | Ehunekoa, 2015eko uztailaren 31n |
| Tributu bidezko diru-sarrerak | 78 | 75 |
| Transferentzien bidezko diru-sarrerak | 2 | 2 |
| Ondare bidezko diru-sarrerak eta beste | 3 | 3 |
| Zorpetzea | 17 | 20 |
|  | 100 | 100 |

Nabarmentzekoa da zorpetzearen garrantzia, betetako diru-sarreren ehuneko 17koa izatetik ehuneko 20ra izatera pasa baita, zergen bidezko diru-sarreren portzentaje-jaitsiera konpentsatuta.

* Hurrengo taulan bi aldien artean zuzeneko zergek eta zeharkakoek izan duten bilakaera alderatzen dugu (euroak, milakotan).

|  |  |  |  |  |  |  |  |
| --- | --- | --- | --- | --- | --- | --- | --- |
| Zergak | 2014ko uztailean aitortutako eskubide garbiak | Aitortutako eskubideak,  2015eko uztaila | +/-Eskubideak | Aldea (%), 15/14 | Diru-bilketa garbia, 2014ko uztailean | Diru-bilketa garbia, 2015eko uztailean | 15/14 aldea |
| PFEZa | 568.749 | 627.984 | 59.235 | 10 | 499.707 | 528.299 | 6 |
| Ez-egoiliarrak | 3.761 | 4.874 | 1.113 | 30 | 3.719 | 3.645 | -2 |
| Sozietateak | 55.876 | 62.759 | 6.883 | 12 | -27.755 | -14.899 | -46 |
| Ondarea | 45.609 | 41.613 | -3.996 | -9 | 25.000 | 24.546 | -2 |
| Oinordetzak | 32.663 | 37.252 | 4.589 | 14 | 32.663 | 29.467 | -10 |
| Besterik eta azkenduak | 15.185 | 20 | -15.165 | -100 | 13.712 | 20 | -100 |
| *Zuzeneko zergak, guztira* | *721.843* | *774.502* | *52.659* | *7* | *547.046* | *571.078* | *4* |
| Hitzarmen ekonomikoaren doikuntzak | 391.811 | 342.805 | -49.006 | -13 | 372.145 | 342.805 | -8 |
| BEZ zuzeneko kudeaketa | 250.241 | 230.192 | -20.049 | -8 | 78.768 | 64.445 | -18 |
| Bereziak | 202.095 | 222.813 | 20.718 | 10 | 200.293 | 220.739 | 10 |
| Aseguru primak | 11.843 | 11.711 | -132 | -1 | 10.862 | 11.711 | 8 |
| Eskualdaketak, EJD | 23.657 | 25.481 | 1.824 | 8 | 23.626 | 25.481 | 8 |
| Hidrokarburoen txikizkakoak | 3 | -5.002 | -5.005 | -166.833 | 3 | -3.883 | -129.533 |
| *Zeharkako zergak, guztira* | *879.650* | *828.000* | *-51.650* | *-6* | *685.697* | *661.298* | *-4* |
| Zergak, guztira | 1.601.493 | 1.602.502 | 1.009 | 0 | 1.232.743 | 1.232.376 | 0 |

Haiek aztertuta, funtsean, honako hauek dira aipagarri:

a) Bi aldien artean, zergengatik guztira aitortutako eskubideek ez dute ia aldaketarik izan, milioi eskasekoa izan baita. Zuzeneko zergek ehuneko zazpi egin dute gora –ia 53 milioi–; zeharkako zergak, berriz, ehuneko sei jaitsi dira –52 milioi–.

b) Zerga figuraren araberako jokaera oso aldakorra izan da: PFEZak, sozietateen gaineko zergak eta zerga bereziek gora egin dute –ehuneko 10, 12 eta 10, hurrenez hurren–; hitzarmenaren doikuntzetan eta BEZaren kudeaketa zuzenean, berriz, behera joan da –ehuneko 13 eta zortzi, hurrenez hurren–.

c) Diru-bilketa garbiak, halaber, ez du aldaketarik izan, zeren eta zuzeneko zergetan izandako igoera –ehuneko bostekoa– zeharkako zergetan izandako jaitsierarekin konpentsatzen baita –ehuneko bost–. Zerga-figuraren arabera, honako hauek nabarmendu behar dira: PFEZak ehuneko sei egin du gora; sozietateen gaineko zergaren saldo zorduna ehuneko 46 jaitsi da, eta zerga berezietan ehuneko 10 igo da; BEZaren zuzeneko kudeaketa eta hitzarmenaren doikuntzak jaitsi egin dira diru-bilketa garbian, ehuneko 18 eta zortzi, hurrenez hurren.

*B) Finantza-egoera 2015eko uztailaren 31n*

**6.ª Aurrekontu-betetzearen adierazleak 2015eko uztailaren 31ra arte, eta haien eta 2014ko aldi beraren arteko alderaketa**

Hurrengo taulan, aztertutako aldietan metatutako aurrekontu-betetzearekin lotutako adierazle eta magnitudeen bilakaera erakusten dugu; milaka eurotan adierazita dator, salbu eta berariaz eurotan adierazita dagoenean.

|  |  |  |  |
| --- | --- | --- | --- |
| Adierazleak eta magnitudeak | 2014ko uztaila | 2015eko uztaila | Aldea (%), 15/14 |
| Aitortutako betebeharrak, guztira | 2.033.135 | 2.195.652 | 8 |
| Likidatutako eskubideak, guztira | 2.133.014 | 2.238.248 | 5 |
| Hasierako gastu-aurrekontuekiko aldaketa % | 2 | 2 |  |
| Gastuen betetzea (%) | 52 | 56 |  |
| Diru-sarreren gauzatzea (%) | 55 | 57 |  |
| Ordainketak (%) | 98 | 99 |  |
| Diru-bilketa garbia (%) | 80 | 81 |  |
| Gastu arruntak (1. kapitulutik 4.era) | 1.723.633 | 1.809.615 | 5 |
| Funtzionamendu-gastuak (1., 2. eta 4. kapituluak) | 1.656.277 | 1.730.905 | 5 |
| Finantza-zama (3.etik 9.era) | 148.018 | 299.410 | 102 |
| Inbertsioetan egindako gastuak (6. eta 7. kapituluak) | 98.174 | 71.708 | -27 |
| Finantza eragiketen gastuak (8 eta 9) | 210.788 | 314.329 | 49 |
| Diru-sarrera arruntak (1. kapitulutik 5.era) | 1.694.012 | 1.694.544 | 0 |
| Tributu bidezko diru-sarrerak (1. kapitulutik 3.era) | 1.677.160 | 1.670.669 | 0 |
| Zerga bidezko diru-sarrerak / gastu arruntak (%) | 97 | 92 |  |
| Kapital bidezko diru-sarrerak (6. eta 7. kapituluak) | 28.513 | 35.117 | 23 |
| Finantza eragiketen bidezko diru-sarrerak (8tik 9ra) | 410.489 | 508.587 | 24 |
| Aurrekontuko saldo ez-finantzarioa | -99.822 | -151.662 | 52 |
| Lehen mailako saldoa | -167.178 | -230.372 | 38 |
| Aurrezki gordina | 37.735 | -36.361 | -196 |
| Aurrezki garbia | -110.283 | -335.771 | 204 |
| Gastua biztanleko (eurotan) | 3.173 | 3.430 | 8 |
| Gastu arrunta biztanleko (eurotan) | 2.690 | 2.827 | 5 |
| Finantza-zama biztanleko (eurotan) | 231 | 468 | 2 |
| Diru-sarrera biztanleko (eurotan) | 3.329 | 3.496 | 5 |
| Zerga bidezko diru-sarrerak biztanleko (eurotan) | 262 | 261 | 0 |

Nafarroako biztanleria 2014an: 640.790 biztanle

Nafarroako biztanleria 2015ean: 640.154 biztanle

Aurreko ataletan iruzkindu ditugun ondorioez gainera, aurreko taularen azterketa eginda, honakoak nabarmendu behar ditugu:

* Nafarroako Gobernuak 2014ko eta 2015eko uztailean gastatutako 100 euro bakoitza honela erabili eta finantzatu dira:

|  |  |  |  |  |  |
| --- | --- | --- | --- | --- | --- |
| Gastuaren izaera | 2014ko uztailaren 31ko zenbatekoa | 2015eko uztailaren 31ko zenbatekoa | Finantzabidea | 2014ko uztailaren 31ko zenbatekoa | 2015eko uztailaren 31ko zenbatekoa |
| Langileak | 31 | 30 | Tributu bidezko diru-sarrerak | 78 | 75 |
| Ondasun arruntak eta zerbitzuak | 13 | 13 | Transferentzien bidezko diru-sarrerak | 2 | 2 |
| Transferentzien bidezko gastuak | 41 | 38 | Ondare bidezko diru-sarrerak eta beste batzuk | 3 | 3 |
| Inbertsio errealak | 2 | 2 | Zorpetzea | 17 | 20 |
| Finantza-zama | 7 | 13 |  |  |  |
| Finantza-aktiboak | 6 | 4 |  |  |  |
|  | 100 € | 100 € |  | 100 € | 100 € |

* Gastu arruntak eta funtzionamendukoak ehuneko bost igo dira; diru-sarrera arruntek, berriz, lehengo maila berean diraute aztertutako bi aldietan.
* Finantza zamak ia bi halako hazi da; kapital-eragiketak (inbertsioak eta kapital-transferentziak), berriz, ehuneko 27 jaitsi dira.
* Zergen bidezko diru-sarrerek ez dute ia aldaketarik izan; horrek berarekin dakar haiek gastu arruntekin lotzen dituen ehunekoak behera egite (ehuneko 97tik 92ra).
* Aurrekontu-saldo ez finantzarioak zenbateko negatiboa (defizita) ehuneko 52 handitu du, eta 2015eko uztailean 152 milioiko baliora iritsi da, honako azalpen-taulan adierazitakoaren arabera (euroak, milakotan):

|  |  |  |  |
| --- | --- | --- | --- |
| Aurrekontuko saldo ez-finantzarioa | 2014ko uztaila | 2015eko uztaila | Aldearen %, 15/14 |
| Diru-sarrera ez finantzarioak (1. kapitulutik 7. kapitulura) | 1.722.525 | 1.729.661 | 0,41 |
| Gastu ez finantzarioak (1. kapitulutik 7. kapitulura) | 1.822.347 | 1.881.323 | 3,24 |
| Aurrekontuko saldo ez-finantzarioa | -99.822 | -151.662 | 51,93 |

Saldo negatiboaren igoera heldu da, funtsetik, gastu ez-finantzarioen igoeratik, zeren eta izaera bereko diru-sarrerek ez baitute ia aldaketarik izan.

* Lehen mailako saldoak [[5]](#footnote-5) ehuneko 38 igo du bere balio negatiboa, eta 230 milioiko balio negatibora iritsi da. Zenbatekoa negatiboa izateak esan nahi du diru-sarrerak ez direla nahikoak gastuak finantzatzeko, nahiz eta horretan ez sartu gastu finantzariak, eta horrek berarekin dakar zorpetzera jotzen jarraitzeko beharra.
* 2015eko uztaileko aurrezki gordinak[[6]](#footnote-6) 36.361 euroko balio negatiboa du; 2014ko uztailean, 37.735 euroko balio positiboa zuen.
* Aurrezki garbiak[[7]](#footnote-7) bere balio negatiboa bikoiztu du bi aldi horien artean, eta 2015eko uztailean 335.771 euroko kopuru negatibora iritsi da.
* Biztanle bakoitzeko adierazleetatik, honakoak nabarmendu behar ditugu:

a) Biztanle bakoitzeko gastuak ehuneko zortzi egin du gora; biztanle bakoitzeko diru-sarrerak, berriz, ehuneko bost igo da.

b) Biztanle bakoitzeko finantza-zama, 2015eko uztailean, 468 eurokoa da, aurreko urteko epe berekoa baino ehuneko bi handiagoa.

c) Biztanle bakoitzeko diru-sarrerak ia ez dira aldatu.

**7.a Zergen diru-bilketa likidoa 2015eko uztailaren 31ra arte, eta haien eta 2014ko aldi beraren arteko alderaketa**

Nafarroako Zerga Ogasunak emandako informazioaren arabera, hurrengo taulan erakusten dugu Nafarroako Gobernuaren diru-bilketa likido[[8]](#footnote-8) metatua, 2015eko uztailaren 31ra artekoa, bai eta haren eta 2014ko aldi berekoaren arteko alderaketa ere.

|  |  |  |  |  |
| --- | --- | --- | --- | --- |
| Zergak | Diru-bilketa likidoa, 2014ko uztailean | Diru-bilketa likidoa, 2015eko uztailean | +/- Diru-bilketa likidoa | % aldea 15/14 |
| PFEZa | 508.093 | 535.051 | 26.958 | 5 |
| Ez-egoiliarrak | 3.767 | 3.655 | -112 | -3 |
| Sozietateak | -23.966 | -10.234 | 13.732 | -57 |
| Oinordetzak | 33.564 | 29.970 | -3.594 | -11 |
| Ondarea | 25.108 | 24.775 | -333 | -1 |
| Beste zerga zuzenak | 14.517 | 94 | -14.423 | -99 |
| *Zuzeneko zergak, guztira* | *561.083* | *583.311* | *22.228* | *4* |
| BEZa | 500.737 | 434.331 | -66.406 | -13 |
| Bereziak | 197.845 | 221.343 | 23.498 | 12 |
| Eskualdaketak, EJD | 24.205 | 28.269 | 4.064 | 17 |
| Aseguru primak | 10.861 | 11.868 | 1.007 | 9 |
| Hidrokarburoen txikizkakoak | 276 | -3.837 | -4.113 | -1.490 |
| *Zeharkako zergak, guztira* | *733.924* | *691.974* | *-41.950* | *-6* |
| Zergak, guztira | 1.295.007 | 1.275.285 | -19.722 | -2 |

Horiek aztertuta, ondokoak nabarmentzen ditugu:

* Aztertutako aldietako diru-bilketa likidoak ehuneko bi egin du behera; horrek ia 20 milioiko kopurua egiten du.
* Zuzeneko zergetan, nabarmentzekoa da PFEZak izan duen igoera –27 milioi–, bai eta sozietateen gaineko zergaren balio negatibo txikiagoa ere –14 milioi–.
* BEZari eta zerga bereziei dagokienez, hurrengo taulan xehakatzen dugu haren zenbatekoa, zuzeneko kudeaketaren bidezko diru-bilketaren eta Hitzarmen Ekonomikoaren doikuntzen bitartekoa (euroak, milakotan):

|  |  |  |  |  |
| --- | --- | --- | --- | --- |
|  | Diru-bilketa likidoa, 2014ko uztaila. | Diru-bilketa likidoa, 2015eko uztaila. | +/- Diru-bilketa likidoa | Aldea (%), 15/14 |
| Zuzeneko kudeaketa | 91.526 | 108.926 | -17.400 | -16 |
| Hitzarmenaren doikuntzak | 342.805 | 391.811 | -49.006 | -13 |
| BEZa, guztira | 434.331 | 500.737 | -66.406 | -13 |
| Zuzeneko kudeaketa | 256.719 | 253.745 | 2.974 | 1 |
| Hitzarmen ekonomikoaren doikuntzak | -35.376 | -55.900 | 20.524 | -37 |
| Zerga bereziak, guztira | 221.343 | 197.845 | 23.498 | 12 |

BEZean, zuzeneko kudeaketaren bidezko diru-bilketa ehuneko 16 jaitsi da –hau da, 17 milioi gutxiago dira–; Hitzarmenaren doikuntzetatik heldu denak, berriz, ehuneko 13 egin du behera –hau da, 49 milioi gutxiago–. Datu horiek 66 milioiko jaitsiera orokorra ekarri dute.

Zerga berezietan, zuzeneko kudeaketak ehuneko bat egin du gora –3 milioi– eta Hitzarmenaren doikuntzen bidezko diru-bilketa, berriz, ehuneko 37 jaitsi da –20 milioi–. Horrek 23 milioiko igora orokorra ekarri du.

**8. Nafarroako Gobernuaren zorpetze finantzarioa 2015eko uztailaren 31n.**

Kontabilitate-erregistroei jarraituz, 2015eko uztailaren 31ra arte, Nafarroako Gobernuaren kostu amortizatuko zorpetze finantzarioa, epe laburrekoa zein epe luzekoa, 2.969 milioikoa da. Horixe ikus daiteke hurrengo taulan, aurreko urteko epe bereko alderaketarekin batera (euroak, milakotan).

|  |  |  |  |
| --- | --- | --- | --- |
| Nafarroako Gobernuaren zor finantzarioa | 2015eko uztailaren 31n | | |
| Epe luzera | Epe laburrera | Guztira |
| Zor Publikoa | 1.760.118 | 82.167 | 1.842.285 |
| Maileguak | 1.082.067 | 44.686 | 1.126.753 |
| **Zorpetze finantzarioaren guztizkoa, 2015eko uztailean** | **2.842.185** | **126.853** | **2.969.038** |
| Nafarroako Gobernuaren zor finantzarioa | 2014ko uztailaren 31n | | |
| Epe luzera | Epe laburrera | Guztira |
| Zor Publikoa | 1.889.030 | 196.531 | 2.085.561 |
| Maileguak | 686.969 | 202.704 | 889.673 |
| **Zorpetze finantzarioaren guztizkoa, 2014ko uztailean** | **2.575.999** | **399.235** | **2.975.234** |

2014ko aldi berarekin alderatuta, zorpetzea sei milioi jaitsi da; hau da, ehuneko 0,21.

2014an, zor publikoak guztizkoaren ehuneko 70 egiten zuen; 2015ean, berriz, portzentaje hori ehuneko 62koa da. Maileguei dagokienez, portzentaje horiek ehuneko 30 eta ehuneko 38 dira, hurrenez hurren.

2014an, epe laburreko zorpetzea guztizkoaren ehuneko 13 egiten zuen; 2015ean, berriz, portzentaje hori ehuneko laukoa da.

Azken batez, bi aldien artean sei milioiko aldea dago, eta 2015eko uztailean ikusten da zorraren egituratzea desberdin samarra dela: maileguek eta epe luzeak garrantzi erlatibo handiagoa dute.

Hurrengo taulan zorpetze horren adierazle batzuk eta bilakaera erakusten ditugu.

|  |  |  |
| --- | --- | --- |
| Nafarroako Gobernuaren zorraren adierazleak | 2014ko uztailaren 31n | 2015eko uztailaren 31n |
| Diru-sarrera arrunten gaineko zor bizia (%) | 175 | 176 |
| Zor bizia biztanleko (eurotan) | 4.633 | 4.648 |

Hau da, 2015eko uztaileko zorpetzea diru-sarrera arrunten ehuneko 176 ingurukoa zela. Biztanle bakoitzeko, berriz, 4.648 euroko kopurua egiten du.

**9. Sozietate publikoen zorpetze finantzarioa 2015eko uztailaren 31n.**

NEKPk emandako informazioaren arabera, enpresa publikoek kreditu-entitateekin daukaten zorpetzea, 2015eko uztailaren 31koa, 198 milioikoa da. Hurrengo taulan erakusten ditugu haren xehakatzea eta aurreko ekitaldiko epe berarekin aldera izandako bilakaera:

|  |  |  |  |
| --- | --- | --- | --- |
| Sozietate publikoek kreditu-entitateekin daukaten zorpetzea. | (euroak, milakotan) | | |
| Epe luzera | Epe laburrera | Guztira |
| 2014ko uztailaren 31n | 268.953 | 4.391 | 273.344 |
| 2015eko uztailaren 31n | 174.728 | 23.560 | 198.288 |

(\*) Aldizkako pasiboa sartu gabe, epe laburrean ordaindu beharreko interesei dagokiena

Bi aldietan, zorpetzeak ehuneko 27 egin du behera; hau da, ia 75 milioi.

2015eko uztailaren 31n, honako hauek dira zorpetze-bolumen handiena daukaten enpresa publikoak (euroak, milakotan).

|  |  |
| --- | --- |
| Enpresa publikoa | Zorpetze finantzarioa 2015eko uztailaren 31n |
| NASUVINSA | 19.286 |
| CAT | 42.000 |
| NILSA | 9.500 |
| NICDO | 24.210 |
| SODENA | 100.000 |

*C) Aurrekontu-egonkortasunaren helburuak*

Gai honi buruzko ondorioak atera baino lehen, zehaztu beharra dago, finantzaketa-premiak eta zorra, kontabilitate nazionaleko terminoetan, erreferentzia gisa Foru Komunitateko BPGaren magnitude ekonomikoa hartuta adierazten direla. Logikoa den bezala, 2015eko ekitaldia amaitu arte, ez dugu magnitude horri buruzko arrazoizko baliorik izanen; hori dela eta, aipatuko ditugun ondorioak hari buruzko zenbatespen batzuen arabera atera ditugu.

Halaber, Ogasuneko eta Administrazio Publikoetako Ministerioak hileroko finantzaketa-beharren zehaztapenetan egindako doikuntzak behin-behinekoak dira, zenbatespen edo proiekzio bat baitira.

Gainera, Nafarroaren Hitzarmen Ekonomikoaren eta zerga-araubide berekiaren berezitasunak, eragin horietarako, ekitaldiarekin amaieran azaltzen dira beren osotasunean, urteko likidazioekin eta egin beharreko doikuntzekin.

Azken batean, Nafarroako Gobernuak igorritako informaziotik abiatuta, bai aipatutako Ministerioak bai Espainiako Bankuak egiten dituzten aldizkako txostenek –zorpetzeari buruzkoak– xede dute aztertzea, funtsean, aurrekontu-betetzeak izan duen joera, eta, kasua bada, kudeaketa dela-eta behar diren erabaki zuzentzaileak har daitezen eskatzea, ekitaldirako ezarri diren helburuen betetzea bermatze aldera.

2015eko ekitaldirako, Nafarroako Gobernuak eta Gobernu Zentralak honako helburuak erabaki zituzten:

|  |  |
| --- | --- |
| 2015ean Nafarroan dauzkan aurrekontu-egonkortasuneko helburuak | BPG % |
| Finantzaketa beharrak | -0,7 |
| Zorpetzea | 18,3 |

**10. Finantzaketa beharra 2015eko ekainaren 31n**

Ogasuneko eta Administrazio Publikoetako Ministerioaren hileroko informazioaren arabera, Nafarroako Foru Komunitateko Administrazioaren eta "Administrazio Publikoa" sektorea osatzen duten gainerako enteen finantzaketa-behar metatua, 2015eko uztailera artekoa, 254 milioikoa da kontabilitate nazionaleko eraginetarako (SEC 2010), eta Nafarroako BPGaren ehuneko 1,39 egiten du.

Magnitude horren bilakaerari dagokionez, hurrengo taulan erakusten dugu haren eta 2014ko epe berekoaren arteko alderaketa (euroak, milakotan).

|  |  |  |  |  |  |
| --- | --- | --- | --- | --- | --- |
| Finantzaketa beharra-Kontabilitate nazionala (Ogasuneko eta Administrazio Publikoetako Ministerioa) | | Zenbatekoa | | BPG % | |
| 2014ko uztailera arte metatua | -169 | | -0,96 | |
| 2015eko uztailera arte metatua | -254 | | -1,39 | |

Nafarroako BPGa 2014an 17.594 milioi

Nafarroako BPGa 2015ean 18.255 milioi

Hau da, 2015ean igoera bat antzematen da, bi aldi horiek alderatuta, 85 milioi finantzatzeko beharra dela eta.

2015eko ekitaldirako, Nafarroako Gobernuaren eta Gobernu Zentralaren artean adostutako finantzaketa-beharraren edo defizitaren helburua Nafarroaren BPGaren ehuneko 0,7koa da; horrenbestez, uztailaren 31ra arte, zabal gainditu da ekitaldi osorako adierazitako helburua.

2015eko hilabeteetan, Foru Komunitatearen finantzaketa-gaitasunak (+) edo beharrak (-) honako bilakaera izan dute (euroak, milakotan).

|  |  |  |
| --- | --- | --- |
| 2015eko hilabeteetan metatutako finantzaketa-gaitasuna/-beharra | Zenbatekoa | BPG % |
| Urtarrila | 40 | 0.22 |
| Otsaila | 147 | 0,81 |
| Martxoa | 45 | 0,25 |
| Apirila | 51 | 0,28 |
| Maiatza | -140 | -0,77 |
| Ekaina | -267 | -1,46 |
| Uztaila | -254 | -1,39 |

Nafarroako BPGa 2015ean 18.255 milioi

Ikusten denez, maiatzetik aurrera magnitudearen ikurra aldatu da, eta data horretatik aurrera finantzaketa-behar bat sortzen da, kontabilitate nazionalaren eraginetarako. Hala eta guztiz ere, azkeneko bi hilabeteen artean 13 milioiko gutxipena antzematen da.

**11.a Zorpetzea Kontabilitate Nazionaleko terminoetan, 2015eko ekainaren 30ean.**

Espainiako Bankuak 2015eko lehen seihilekoari buruz emandako txostenari jarraituz, Nafarroako Foru Komunitateko Administrazioaren eta "Administrazio Publikoa" sektorea osatzen duten gainerako enteen guztizko zorpetzea,[[9]](#footnote-9) 2015eko uztailekoa, 3.586 milioikoa da kontabilitate nazionaleko eraginetarako (SEC 2010), eta Nafarroako BPGaren ehuneko 19,7 egiten du.

Zor hori eta haren eta 2014ko lehen seihileko zorraren arteko alderaketa honela azal daiteke xehakatua (euroak, milakotan).

|  |  |  |
| --- | --- | --- |
| Zorra, kontabilitate nazionalaren arabera (Espainiako Bankua) | 2014ko 1. seihilekoa | 2015eko 1. seihilekoa |
| Zor Publikoa | 2.094 | 1.851 |
| Finantza entitateen maileguak | 548 | 1.014 |
| Beste mailegu batzuk | 400 | 400 |
| Elkarte publiko-pribatuak | 324 | 321 |
| Zorpetzea, guztira (GDP) 1. seihilekoa | 3.366 | 3.586 |
| BPG % | ***19*** | ***19,7*** |

Aurreko alderaketa dela eta, ikus daiteke zorrak, oro har, 220 milioi egin duela gora; horrek 0,7 puntuko igoera dakar Foru Komunitatek BPGaren gainean duen garrantzian. Finantza-tresnen arabera, zor publikoa, 2015eko lehen seihilekoan, ehuneko 12 jaitsi da; finantza-entitateekiko maileguak ia bikoiztu egin dira.

2015eko lehen seihilekoko zor horretatik, "Administrazio Publikoa" sektorea osatzen duten sozietate publikoei 168 milioi inguru dagozkie; aipatutako sektorean sartzen ez diren gainerako sozietateek, data berean, 33 milioiko zorpetzea dute.

2015eko ekitaldirako, Nafarroako Gobernuak eta Gobernu Zentralak ehuneko 18,3ko zorpetze-helburua adostu dute.

Nafarroako Gobernuaren 2015eko ekaineko itxierako aurrekontu-informazioaren arabera –haren zenbatekoak ez dira aldatu ez uztailean, ez abuztuan–, honako hauek dira urterako zorpetze-aurreikuspenak (euroak, milakotan):

|  |  |  |
| --- | --- | --- |
| Finantza-pasiboak | Aitortutako zenbatekoa | Ordaintzeko dagoen saldoa (\*) |
| Diru-sarrera/pasibo finantzarioak (zorpetze berria) | 446.902 | 18.776 |
| Gastu/pasibo finantzarioak (zorpetzearen amortizazioa) | 220.700 | 86.528 |

(\*) Ordaintzeko dagoen saldoa: behin betiko aurrekontua ken aitortutako eskubideak/aitortutako betebeharrak.

Hau da, aurrekontu-aurreikuspenek erakusten dute, litekeena dela, 2015eko abuztura arte, 19 milioiko zorpetze berria hartzea, eta dagoen zorpetzetik 86 milioi amortizatzea. Aurreikuspen horiek betez gero, saldo garbiak 67 milioi gutxiagoko zorpetzea edukiko luke, eta horrek eraginen luke, bistan denez, zorrak Nafarroako BPGean garrantzi txikiagoa izatea. Halaber, Nafarroako Gobernutik adierazi digutenaren arabera, Espainiako Bankuak adierazitako zor horren barruan, diruzaintzako maileguei dagozkien 173,5 milioi badaude 2015eko abenduaren 31 baino lehen amortizatu beharko direnak.

**12.a Hornitzaileei ordaintzeko batez besteko epe orokorra**

Adierazle horren balioa, 2015eko uztailean, 3,86 egunekoa da, "Administrazio Publikoa" sektore osorako, kontabilitate nazionalaren eraginetarako.

Balio negatiboak, Nafarroako Gobernuaren webgunean adierazitakoaren arabera, erakusten du *"batez beste arintasun handiagoa dagoela Administrazioak ordaintzeko garaian, legez faktura bati adostasuna emateko oro har ezarrita dagoen gehieneko epeari begira, edo, bestela, Administrazioak ordaintzeko zeuzkan eragiketak, batez beste, gehieneko epe horren aurretiko une batean daudela".*

Webgune horretan argitaratu zen 2014ko lehenengo datua irailekoa da. Adierazle horren balioa 6,06 egunekoa zen.

Horrenbestez, bi aldi horietan zabal bete da hornitzaileei ordaintzeko epea dela-eta aurrekontu-egonkortasuneko araudian ezarritakoa.

2015eko abuztuan, ordaintzeko batez besteko epea 1,40 egunekoa da.

2015eko irailean, Ogasuneko eta Administrazio Publikoetako Ministerioak autonomia erkidego guztietako batez besteko epea, 2015eko ekainekoa, argitaratu du. Adierazle horren balioa 40,96 egunekoa da.

*D) Aurrekontu-betetzeari buruzko datuen aurrerapena, 2015eko abuztuaren 31ra artekoa.*

**13.a 2015eko abuztuko betetze orokorra.**

Abuztuko gastu berekiak 178 milioikoak izan dira; kopuru horretatik, 169 milioi gastu arruntari dagozkio. Diru-sarreretan, hilean aitortutako kopurua 358 milioikoa da; horietatik, 348 milioi zergetatik heldu dira.

Abuztuko guztizko gastuen eta diru-sarreren arteko alderaketa eginez, 170 milioiko aurrekontu-superabit teorikoa ikusten dugu.

**14.a 2015eko abuztuaren 31ra arte egindako gastuak.**

Nafarroako Gobernuak abuztuaren 31ra arte egindako gastu metatuen azterketa eginda, adierazi behar dugu data horretara arte guztira metatutako betebehar aitortuak 2.374 milioikoak direla; horrek esan nahi du ehuneko zazpiko igoera gertatu dela aurreko ekitaldiko epe berarekin alderatuta –hau da, 147 milioi gehiago–, betetze-maila ehuneko 60koa dela eta ordainketen portzentajea ehuneko 99koa dela. Aurreko alderaketa xehakatuko dugu orain, kapitulu ekonomikoen arabera (euroak, milakotan).

|  |  |  |  |  |
| --- | --- | --- | --- | --- |
| Gastuen kapituluak | 2014ko abuztuan aitortutako betebeharrak | 2015eko abuztuan aitortutako betebeharrak | +/- betebeharrak | Aldea (%) |
| Langileak | 718.266 | 742.940 | 24.674 | 3 |
| Ondasun arruntak eta zerbitzuak | 294.915 | 323.248 | 28.333 | 10 |
| Finantza-gastuak | 67.356 | 78.825 | 11.469 | 17 |
| Transferentzia arruntak | 815.808 | 834.113 | 18.305 | 2 |
| *Eragiketa arruntak, guztira* | *1.896.345* | *1.979.126* | *82.781* | *4* |
| Inbertsioak | 45.961 | 43.968 | -1.993 | -4 |
| Kapital-transferentziak | 63.719 | 34.962 | -28.757 | -45 |
| *Kapital-eragiketak, guztira* | *109.680* | *78.930* | *-30.750* | *-28* |
| Finantza-aktiboak | 139.917 | 94.916 | -45.001 | -32 |
| Finantza-pasiboak | 80.662 | 220.700 | 140.038 | 174 |
| *Finantza eragiketak, guztira* | *220.579* | *315.616* | *95.037* | *43* |
| Guztira | 2.226.604 | 2.373.672 | 147.068 | 7 |

Nabarmentzekoa da nolako igoera izan den bai pasibo finantzarioetan (zorpetzearen amortizazioak) –140 milioi–, bai eragiketa arruntetan –83 milioi–.

Jaitsiera handienak dauzkaten kapituluak kapital-transferentziena eta finantza-aktiboena dira, 29 eta 45 milioirekin, hurrenez hurren.

**15.a 2015eko abuztuaren 31ra arte betetako diru-sarrerak.**

Diru-sarreren betetzeari buruz, honakoa nabarmendu behar dugu:

* 2015eko abuztuaren 31ra arte metatutako eskubide aitortuen guztizkoa 2.597 milioikoa da; horrek esan nahi du ehuneko 7,5eko igoera gertatu dela aurreko urteko epe beraren aldean –181 milioiko guztizko igoera–, ehuneko 66ko gauzatze-mailarekin –aurreko ekitaldian baino lau puntu gehiago– eta ehuneko 87ko diru-bilketa garbiko mailarekin. Hurrengo taulak alderaketa hori agertzen du, kapitulu ekonomikoen arabera (euroak, milakotan).

|  |  |  |  |  |
| --- | --- | --- | --- | --- |
| Diru-sarreren kapituluak | Aitortutako eskubideak, 2014ko abuztuan | Aitortutako eskubideak, 2015eko abuztuan | +/-Eskubideak | Aldea (%) |
| Zuzeneko zergak | 923.656 | 997.813 | 74.157 | 8 |
| Zeharkako zergak | 946.398 | 952.918 | 6.520 | 1 |
| Tasak eta prezio publikoak | 84.777 | 77.043 | -7.734 | -9 |
| Transferentzia arruntak | 9.942 | 17.114 | 7.172 | 72 |
| Ondare bidezko sarrerak | 8.117 | 7.138 | -979 | -12 |
| *Diru-sarrera arruntak, guztira* | *1.972.890* | *2.052.026* | *79.136* | *4* |
| Inbertsioak besterentzea | 1954 | 295 | -1.659 | -85 |
| Kapital-transferentziak | 29.439 | 34.830 | 5.391 | 18 |
| *Kapital-sarrerak guztira* | *31.393* | *35.125* | 3.732 | *12* |
| Finantza-aktiboak | 55.087 | 62.555 | 7.468 | 14 |
| Finantza-pasiboak | 356.316 | 446.902 | 90.586 | 25 |
| *Finantza eragiketak, guztira* | *411.403* | *509.457* | 98.054 | *24* |
| Guztira | 2.415.686 | 2.596.608 | 180.922 | 7 |

Igoera kuantitatibo handiena duten kapituluak finantza-pasiboena –91 milioi– eta zuzeneko zergena –74 milioi– dira.

* hurrengo taulan adieraziko ditugu 2014ko abuztutik 2015eko abuztura metatutako zuzeneko eta zeharkako zergengatiko eskubideak (euroak, milakotan).

|  |  |  |  |  |
| --- | --- | --- | --- | --- |
| Zergak | Aitortutako eskubideak, 2014ko abuztuan | Aitortutako eskubideak, 2015eko abuztuan | +/-Eskubideak | Aldea (%) |
| PFEZa | 717.345 | 750.884 | 33.539 | 5 |
| Ez-egoiliarrak | 4.084 | 5.292 | 1.208 | 30 |
| Sozietateak | 105.200 | 153.393 | 48.193 | 46 |
| Ondarea | 46.628 | 44.190 | -2.438 | -5 |
| Oinordetzak | 34.784 | 41.121 | 6.337 | 18 |
| Besterik eta azkenduak | 15.615 | 2.933 | -12.682 | -81 |
| *Zuzeneko zergak, guztira* | *923.656* | *997.813* | *74.157* | 8 |
| Hitzarmen ekonomikoaren doikuntzak | 391.811 | 342.805 | -49.006 | -13 |
| BEZ zuzeneko kudeaketa | 280.233 | 306.448 | 26.215 | 9 |
| Bereziak | 234.884 | 265.552 | 30.668 | 13 |
| Aseguru primak | 12.389 | 12.582 | 193 | 2 |
| Eskualdaketak, EJD | 27.066 | 30.860 | 3.794 | 14 |
| Hidrokarburoen txikizkakoak | 15 | -5.328 | -5.343 | -35.620 |
| *Zehar. zerg., guztira* | *946.398* | *952.919* | *6.521* | 1 |
| Zergak, guztira | 1.870.054 | 1.950.732 | 80.678 | 4 |

Datu horiek guztiak aztertuta, honako hauek dira aipagarri:

a) 2015eko abuztutik 2014ko abuztura zergengatik aitortutako eskubideek ehuneko lau egin dute gora; hau da, 81 milioi. 2015eko uztailean, aurreko urteko aldi berarekin alderatuta, igoera hori milioi bat euro eskasekoa izan zen.

b) Beren eskubideak igo dituzten zergei erreparatuta, honakoak nabarmendu behar ditugu: Sozietateen gaineko zerga –48 milioi–, PFEZa –33 milioi–, zerga bereziak –31 milioi– eta BEZaren zuzeneko kudeaketa –26 milioi–.

c) Hitzarmen Ekonomikoaren doikuntzek ehuneko 13 egin dute behera; horrek 49 milioiko eskubide txikiagoak erakusten ditu.

* Hurrengo taulan alderatu ditugu 2015eko uztailera arte zergengatik aitortutako eskubideak eta 2015eko abuztuan aitortutakoak (euroak, milakotan).

|  |  |  |
| --- | --- | --- |
| Zergak | 2015eko uztailera arte metatutako eskubide aitortuak | Aitortutako eskubideak, 2015eko abuztuan |
| PFEZa | 627.984 | 122.900 |
| Ez-egoiliarrak | 4.874 | 418 |
| Sozietateak | 62.759 | 90.634 |
| Ondarea | 41.613 | 2.577 |
| Oinordetzak | 37.252 | 3.869 |
| Besterik eta azkenduak | 20 | 2.913 |
| *Zuzeneko zergak, guztira* | *774.502* | *223.311* |
| Hitzarmen ekonomikoaren doikuntzak | 342.805 | 0 |
| BEZ zuzeneko kudeaketa | 230.192 | 76.256 |
| Bereziak | 222.813 | 42.739 |
| Aseguru primak | 11.711 | 871 |
| Eskualdaketak, EJD | 25.481 | 5.379 |
| Hidrokarburoen txikizkakoak | -5.002 | -326 |
| *Zehar. zerg., guztira* | *828.000* | *124.919* |
| Zergak, guztira | 1.602.502 | 348.230 |

Hau da, abuztuan zergak direla-eta 348 milioiko eskubideak aitortu dira. Tributu-figuraren arabera, honakoak nabarmenduko ditugu: PFEZa –123 milioi–, Sozietateen gaineko zerga–90 milioi–, BEZa, zuzeneko kudeaketa –76 milioi– eta Zerga Bereziak–43 milioi–.

**16. Aurrekontu-saldo ez-finantzarioa 2015eko abuztuaren 31ra arte**

2015eko abuztuaren 31n, magnitude horretan metatutako saldoa 29.095 euro positiboa da, hurrengo xehetasunen arabera eta 2015eko uztaileko datuarekin alderatuta:

|  |  |  |  |
| --- | --- | --- | --- |
| Aurrekontuko saldo ez-finantzarioa | 2015eko uztailera arte | 2015eko abuztura arte | Aldea (%) |
| Diru-sarrera ez-finantzarioak | 1.729.661 | 2.087.151 | 21 |
| Gastu ez-finantzarioak | 1.881.323 | 2.058.056 | 9 |
| Aurrekontuko saldo ez-finantzarioa | -151.662 | 29.095 |  |

Hau da, diru-sarrera ez-finantzarioek jokabide hobea –ehuneko 21eko hazkundea– izan dute gastu ez-finantzarioek baino –ehuneko bederatziko igoera–; horrek aukera ematen du 2015eko abuztuko saldo metatua, magnitude horretakoa, positiboa izateko. Ikur aldaketa horrek, printzipioz, berarekin ekarriko luke finantzaketa-beharren zenbatekoa gutxitzea, hilabete horren kontabilitate nazionaleko eraginetarako.

1. 2014ko azaroan, Itoiz-Canal de Navarra Fundazioko Patronatuak erabaki zuen fundazioa likidatu eta azkentzea. [↑](#footnote-ref-1)
2. 2014ko martxoan, Nafarroako Gobernuak erabaki zuen Centro de Recursos Ambientales de Navarra Fundazioa azkentzea. [↑](#footnote-ref-2)
3. Informazio hori zabaldu eta aztertuko da Nafarroako Administrazioaren zerbitzuko langileen kontratazioaren bilakaerari buruz Ganbera hau egiten ari den txostenean. [↑](#footnote-ref-3)
4. 2009ko ekitaldian, O-NOZen ordezkapenak egiteko aldi baterako kontratazioa berrikusi zen, eta 2010ean, berriz, Hezkuntzako aldi baterako kontratazioa. [↑](#footnote-ref-4)
5. Lehen mailako saldoa: aurrekontu-saldo ez-finantzarioa ken finantza-gastuak. [↑](#footnote-ref-5)
6. Aurrezki gordina: diru-sarrera arruntak ken funtzionamendu gastuak. [↑](#footnote-ref-6)
7. Aurrezki garbia: aurrezki gordina ken finantza zama. [↑](#footnote-ref-7)
8. Diru-bilketa likidoa: urteko ekitaldian eta itxitako ekitaldietan eskudirutan egindako kobrantzak gehi formalizazioak eta konpentsazioak ken eskudirutan eta konpentsaziotan egindako itzulketak. [↑](#footnote-ref-8)
9. Gehiegizko defizitaren protokoloko (GDP) arabera. [↑](#footnote-ref-9)